
REDAKCIJA ATSAKO 


Magalonei. Esame teisingi ir nieko 
neaplenkdami dedame visa, kas tik spaudai 
tinka. Draugė esate ištverminga, kad įdėtu- 
mėt daugiau darbo į savo rašinėlius, jie 
išvystų pasaulį. Kokie juose (eilėraščiuose) 
trūkumai? Visų pirma jūsų eilutėse nėra 
jokios formos. Kai skaitote poeziją, tai ma- 
tote, kad visi eilėraščiai yra įvairiai supos- 
muoti, sutvarkyti, turi tam tikrą formą. 
Jūsų eilėraščiuose to visai nėra. Taip pat 
matyti, kad jūs į ritmą ir galūnių darną be- 
veik nekreipiate dėmesio, o juk be ritmo 
negali būti eilėraščio. Patariame Draugei, 
atydžiai pasiskaityti „Literatūros teoriją“. 
Ten rasite pagrindinius apie eiliavimą daly- 
kus. Nevartokite daug mažybinių daikta- 
vardžių, pav.: vasarėlė, rudenėlis, paukšteliai 
ir p. Pasimokius galėsit neblogai rašyti, 
nes sugebat sklandžiai reikšti mintis, pa- 
stebit kai kuriuos įdomius dalykus ir gra- 
žiai aprašote gamtą. Pasiskaitykite Žemai- 
tės, Vinco Krėvės irkitų mūsų rašytojų raš- 
tų. Šiuo kartu atsiųstais rašinėliais dar 
nepasinaudosim. Ištvermė viską nugali. 

Juozui Kėkštui. Draugo eilėraščiai per- 
daug ilgi, labai daug užimtų vietos, todėl 
negalėsime jais pasinaudoti. Atsiųskite trum- 
pesnių ir kitos minties, nes ši, kurią palie- 
čiat, senai jau atgyvenusi savo amžių. 

Linui. Eilėraščiai formos ir turinio atZvil- 
aiu dar turi trūkumų — šiuo kartu nepasi- 
naudosime. Laukiam daugiau. 

E. Urbeliui. Gražiai rašai ir sklandžiai 
reiški savo mintis. Atsiųstieji rašinėliai savo 
turiniu neatitinka mūsų laikraščio skaityto- 
jams. Perdavėm juos „Aušrelei“. Tikimės, 
kad neužilgo būsit geriausiu jaunųjų tarpe 
novelių rašytojas. 

Agurkui. Dėkui už atsiųstas nuotrau- 
kas. Gražios, bet, deja, neįdėsime, nes per 
maža jūsų sodžiuje „Jaun. Draugo“ skaity- 
tojų. 

Arėjui Vitkauskui. Piešinys nebus įdė- 
tas. Tinkamų spaudai rašinėlių neturime. 
Kitiems rašinių nepersiuntinėjame ir ne- 


siunčiame atgal, nes neturime tam 
Tokio egzempliorių skaičiaus nemokamai 
siųsti negalime. Tikimės, kad ir ateityje 
neužmiršite mūsų. | 
Mergažerio Petrui. Gražus jūsų pa- 
siryžimas džiugina mus. Atsiųskite daugiau 
eilučių, manome,- kad pataise kai kurias 


lėšų. 


"galėsime atspausdinti. 


Vardziukiemio Jonui. Draugo eilė- 
raščiai labai neaiškūs, negalima suprasti, ką 
jūs norite pasakyti, pav. kad ir šiose eilutėse: 

„Lyg jautis suspaustas bandoj, | 
meldžiu aš jūs leidimo, 

tik tirą noriu: prispausti 

ir karštai jos tilą pabučiuoti“, 

Reikia stengtis, kad eilėraščiuos būtų 
daugiau paprastumo ir nuosekliai išreikštos 
mintys, Bet vis tik turi gabumų ir galėsi gražiai 
rašyti, tik šiek tiek susikaupimo ir atydos. 
Tikimės, kad ir toliau nemiršit mūsų. 

V. Veličkai. Laikraštį siuntinėjame vi- 
siems. Teiraukitės pašte. Medžiagą gavom. 
Dėkui. Kas tiks, spausdinsim. 

Reškutėnų jaunimui. Gražią jūsų nuo- 
trauką gavom. Dėkui. Įdėsime vėliau. 

Ceikiniškiui. Ceikinių sportininkų nuo- 
trauka neaiški. Netilps. Laukiam geresnių. 

V. Kuolaičiui. Viską gavome. Dėkui. 
Knygą ir laikraštį pasiuntėsime pro minimą 
asmenį. 

B. Skrajotojui. Korespondenciją de- 
dame. Nuotrauka bus įdėta vėliau. Ateityje 
prisiminkite mus | 

V. Geniui. Siuntinį gavome baigiant 
spausdinti laikraštį. Kas tiks, įdėsime vėliau. 

Miečionių kazimieriečiams. Spor- 
tininkų nuotrauka neaiškiai išeitų, todėl ne- 
dėsime. Kitos bus įdėtos vėliau. 

N. J. iš Bilių. Kai kurias nuotraukas 
įdėsime. Vaikų nuotrauką perdavėm „Auš- 
relei“. Prisiminkit mus ir ateityje. 


Jonvi.Petkui. Gražiai rašai. Prašom ra- 
šinėti mums ir toliau, Kas tiks, noriai spaus- 
dinsime. 

KELIAS | GEROVE 


Gyvename nepaprastais skubumo 
ir aktingumo laikais. Šių dienų tem- 
pas reikalauja nuolat augti, plėstis, 
žengti priekin ir didinti dvasines verty- 
bes. Merdinčių ir stovinčių vietoje gy- 
venimas nemėgsta, juos šluoja negai- 
lestingai iš kelio. Tik nuolatinė pa- 
žanga, tik didelis šviesos troškulys, 
tik dvasinių vertybių didinimas gali 
užtikrinti geresnį jaunimui rytojų. 

Kiekvienas jaunuolis turėtų rūpin- 
tis sukurti kuo daugiau dvasinių ver- 
tybių, kuo daugiau sukaupti šviesos, kad 
jos lengvintų paties ir būsimųjų kartų 
likimą. Menkas ir žemadvasis tas jau- 
nuolis, kuris rūpinosi tik savimi ir šių 
dienų vertybėmis. Jaunųjų žvilgsnis tu- 
rėtų būti nukreiptas į ateitį, į didingą 
tobulėjantį ir skaidrėjantį rytojų. 

— Koks džiaugsmas būti jaunam, 
ruoštis į gerą gražų gyvenimą, lavinti 
savo dvasios ir kūno jėgas ir subren- 
dus atiduoti savo tautos kūrybai visa, 
ką turi geriausio savo sieloje — sako 
Antanas Smetona. 

Šis jaunimui būtinas siekis ypa- 
tingai tenka priminti dabar, kada pra- 
sideda mokslo metai. 

Kaip žinome, mūsų krašte lietuvi- 
škojo jaunimo yra keliosdešimt tūks- 
tančių, o vidurinįjį ir aukštesnįji mok- 


slą šiandien eina vos keli šimtai. Dėl 
to jaučiama pareiga tiems išrinktie- 
siems ir išrinktosioms priminti, kokie 
jie laimingi, kad yra išskirti iš tokio 
didelio skaičiaus ir, įstatyti į geresnes 
gyvenimo sąlygas, gali lavintis ir ge- 
riau pasiruošti ateities darbams. Juo 
labiau atsiranda pareiga tai priminti 
todėl, kad šio išrinktojo jaunimo dau- 
gumas mokosi ne vien savo tėvų, bet 
ir mūsų visuomenės remiami. Taigi 
jau vien dėl to norėtųsi pageidauti, 
kad mūsų besimokąs jaunimas moks- 
lo metų pradžioje savo laimę ypatin- 
gai suprastų ir įvertintų, nes jeigu 
to nesupras ir neįvertins — jų darbo 
vaisiai kažin ar bus geri. Tad besimo- 
kąs jaunimas mokslo metų pradžioje 
turėtų ne vien gerai nusiteikti, bet ir 
tvirtai nusistatyti ir griežtai pasiryžti, 
jog nesugaišins veltui nė vienos valan- 
dėlės laiko. Jau iš pirmos dienos reiktų 
įsitraukti į darbą ir su dideliu pamė- 
gimu ir nepaprastu atsidėjimu mokin- 
tis —studijuoti. 

Mokslo laiku taip pat svarbu ia- 
vintis pasaulėžiūros srityje. Tai galima 
atsiekti organizacijoje ir skaitant iš 
anksto atsargiai pasirinktas knygas. 
Šių priemonių mūsų mokslus einan- 
čiam jaunimui netrūksta, tik ne visos 

jos geros ir naudingos. Todėl reikėtų 
pasirinkti tik tokias, kurios ugdo ir 
tobulina tautinius ir religinius jaus- 
mus. Visos kitos mūsų jaunimui yra 
svetimos ir žalingos. Kas stengtųsi 
pakilti paneigdamas tautines ir reli- 
gines vertybes, tas greit galėtų atsi- 
tolinti nuo viso to, kas šio krašto tau- 
tiškai ir religiškai susipratusiems lie- 
tuviams yra brangu ir šventa, O tai 
jau būtų parodytas didelis nedėkingu- 
mas ne vien savo tėvams, mokyklai, 
bet ir visuomenei ir mūsų tautai, 

Sodžiaus jaunimas taip pat turėtų 
įsidėmėti, kad, jei jis būtų šviesesnis, 
tai jis lengviau išvengtų daugelio ne- 
pasisekimų ir smūgių, prieš kuriuos 
kartais jaučiasi bejėgis. 

Artinasi ilgavakaris ruduo. Paskir- 
kim tuos vakarus šviesos skleidimui. 


JONAS ČEKAUSKAS 


Kas kaip moka, kas kaip gali, tegul 
neša šviesos spindulį dažnai dar pa- 
tamsy glūdinčiam broliui. Neturint 
šiandie savųjų mokyklų ir sumažėjus 
organizacijų skaičiui, kiekvienas pri- 
valo jaustis esąs mokytojas ir knyg- 
nešys. Tegul brolis nemokantį rašyti 
brolį, sesuo seserį, kaimynas kaimyną 
pamoko rašto, parūpina jam knygą 
ar laikraštį. Jei taip padirbėsime ru- 
deni, žiemą — ne viena tamsi mūsų 
padangėj ūkana bus išsklaidyta, ne 
vienas šviesos spindulys nuskaidrins 
vingiuotus, o kartais ir rožėtus mūsų 
jaunimo takus. 

Nenugalimas veržimasis prie dve- 
sinių vertybių, nepalaužiama valia švie- 
stis, mokslintis—tai jaunatvės savu- 
mas, tai išganingasis lietuviškojo mū- 
sų krašto jaunimo kelias į gerovę. 


Arūnas, 


Sustok, jaunyste! 


Palauk, jaunyste, nustok skubėjus, 

Aš tau priskinsiu baltųjų žiedų, 

Aš tuoj kinkysiu lengvasparnius vėjus, 
Ir skrisim ten, kur gera, ramu. 


Uzdek man, jaunyste, sustingusią širdį, 
O aš tau nupinsiu dainų vainikus. 

Kai džiaugsis žmonės dainas tas išgirdę, 
Mudviejų broliai daugiau nesiskys. 


Niekad aš neieškau trupinio laimės — 
Jaunyste, tu kupinas laimės aruodas! 

Kartu mes žygiuosim drąsiai, be baimės, 
Jaunyste, be tavesman gyvenimas juodas 


Jaunyste, palauki, dar neskubeki: 

Daug žygių irsiekiy dar stovi prieš mus. 
Kol tu pas mus, mes didžiaspėkiai — 
Lengviau mes nuveiksim vargus ir skausmus. 


Tikrasis būdas įgyti visų meilę — tai neperdaug mylėti save. 


BUASTAS. 


Diena yra begaliniai ilga tiems, kurie nemoka jos kuo nors užpildyti. 


386 


GOETHE. 


GEDIMINO PILIS 

Didysis Lietuvos Kunigaikštis Gediminas 1323 metais įkūrė Vilniaus miestą ir pastatė gražią, 
didingą pilį, kurioje nekartą Lietuvos Valdovai sprendė svarbius krašto reikalus. 


PRIE GEDIMINO KAPO 


Vien iš vadovėlių nepamilsi tėvynės, sako 
anglai. Labai teisingai. Žymus mūsų jaunimo 
skaičius dar nepažįsta savojo krašto, kad ir 
ne vieną vadovėlį yra išstudijavęs, o savąjį 
kraštą juk turime pažinti, tada ir meilė savo 
tėvynei gims tikra, nenugalima, kaip noras 
būti amžinai jaunam. 

Plaukiant Nemunu ar iš kokios knygos 
išgirstam Veliuonos vardą. Kas ta Veliuona? 
Dabar paprastas miestelis. Bet anksčiau juk 
tai buvo garsi tvirtovė, kurią vokiečiai—kry- 
žiuočiai ne dešimts, bet šimtus kartų puolė, 
ties ja nudegė, buvo sumušti. Veliuonoj ir 
Gediminas, gindamas tėvynę, žuvo ir ten, 
manoma, palaidotas. 

Veliuonos pradžia siekia tolimesnių laikų. 
Gal Palemono, o rasit skandinavų perėjūnų 
gadynėje gražiame Nemuno krante buvusi 
pastatyta šventovė deivei Veliuonai; paskui 
čia, lietuviams priešą atrėmus, kunigaikštis 
Vytenis, matydamas, kaip kryžiuočiai įsiverž- 
dami naikina Žemaičius, pastatė medinę tvir- 
tove. Kunigaikščio Gedimino laikais Veliuona 


buvo centras, kurį nekartą norėjo užimti kry- 
žiuočiai, norėdami iš jo valdyti visą kraštą. Čia 
1328 m. buvo atremtas vokiečių ordino mar- 
šalo Teodoriko puolimas ir taip pat pakarto- 
tinis puolimas su padidinta kariuomene. Apie 
1333 metus Bavarijos kunigaikštis Henrikas 
užėmė Veliuoną, sulygino ja su žeme, jos vie- 
toj pastatė naują tvirtovę ir, pavadinęs ją Frie- 
denbergu (taikos kalnu), pardavė kryžiuo- 
čiams. Keleriems metams praslinkus, tas 
pats vokietis netoli nuo Veliuonos pastatė 
kitą tvirtove, kurios liekanos ir dabar tebėra. 
Toji tvirtovė buvo vienintelė ordino viltis, ir 
dėl to ji buvo gerai aprūpinta kariuomene ir 
ginklais . 1337 metais net Čekų karalius Jo- 
nas daro dideli puolimą į Lietuvą su gausy- 
be savo bendrų: Tesalonikos karalium, Bur- 
gundijos kunigaikščiu Liudviku, Bavarijos ku- 
nigaikščiu Henriku, Moravijos karalium ir ki- 
tais. Tiesa, Čekų karalius Jonas, tik Vyslą 
tepriėjęs, vadovybę pavedė Bavarijos kuni- 
gaikščiui Henrikui. 

Istorikas Narbutas aprašo, kaip sunku bu- 

vę lietuviams gintis. Mat, Dubysos ir Nemu- 
no santakoje, ties pat Seredžiaus miesteliu, 
priešai skubiai pastato dar naują tvirtovę ir 
pavadina jąją Marienverderiu. Tos tvirtovės 
liekanos dar ir dabar tebėra. 

1338 metais prancūzų karalius Liudvikas, 
norėdamas kryžiuočius panaudoti savo tiks- 
lams, atiduoda jiems Lietuvą. Visų stabmel- 
diškų žemių sostinė būtų turėjusi likti Ve- 
liuona, o visa Lietuva po krikšto norėta pa- 
vadinti Bavarija. Tačiau lietuvių tauta, reikia 
dabar mums stebėtis, buvo tiek stipri, kad 
nuo tokio baisaus likimo įstengė apsiginti. 
Didysis Lietuvos kunigaikštis Gediminas, Vil- 
niaus įkūrėjas, suprato vokiečių planus, kurie 
tikėjosi Lietuvą užgrobti ir ištautinti. Surin- 
kęs didelę kariuomenę, išžygiavo iš Vilniaus 
užimti ir sugriauti šias pilis. Jisai buvo slap- 
ta susižinojęs su Veliuonos įgula, kurioj bu- 
vo du broliai Vytingai. Vienas brolių slapta 
buvo pranešęs, kad per apgulimą padegsiąs 
pili. Bet tuos planus kryžiuočiai susekė ir 
Vytingo brolį pakorė. Tačiau vistiek, neilgai 
trukus, Gediminas Veliuena apgulė. Pirmą 
kartą kryžiuočiai čia panaudojo paraku šau- 
namas patrankas. Patšai Didysis kunigaikštis 
Gediminas pirmųjų kareivių eilėse veržės 
paimti naująsias mašinas, bet išleistas šo- 
vinys pataikė jam į pečius, ir čia žuvo nar- 
susis karžygis. Prūsų kronikos mini, kad Hen- 
rikas, Bavarijos kunigaikštis, padovanojęs Ve- 
liuonai patranką, kuri šaudė akmenim nuo 8 
iki 30 svarų sunkumo. 

Gediminas žuvo gindamas Lietuvą, sulai- 
kęs kryžiuočių antplūdi, turėdamas 82 metus 
amžiaus. Nunešę senuoliai kariai Didžiojo ku- 
nigaikščio lavoną ir, senų papročių prisilai- 
kydami, sudeginę ji ant laužo, supylė jam 
didžiausią kapą—piliakalni. Senovės raštai ir 
padavimai sako, kad vėliau Gedimino sūnūs 
savo tėvo pelenus atkase, nugabeno į Vilnių 
ir palaidojo Pilies kalne. Tas antkapis — di- 
džiulis kalnas, gražiau už visokius pamoky- 
mus ir paskatinimus byloja, kaip reikia my- 
lėti savo kraštą, kaip reikia dėl jo mirti. 

Visokių audrų pergyvenus, Veliuona vėl 
patenka kryžiuočiams, nes 1382 metais Jo- 
gaila, o 1398 metais dėl tam tikrų politinių 
sumetimų ir Vytautas Didysis atiduoda Že- 
maičius kryžiuočiams. 1400 metais kryžiuočiai 

Veliuonoj įsteigė savo galybės Zemaiciuose 
sostine. Sunku buvo vokiečių viršininkams 
valdyti Žemaičius, nes, laisvę mylėdami, jų 
įtakai nepasiduodavo. 1404 metais kryžiuo- 
čiai įsitikino, kad tik jėgos pagalba Žemai- 
čius bus galima valdyti. Atsiunčia daugiau 
kariuomenės. Ret 1405 metais štai kas įvyk- 
sta. Vienas kamandoras, Martynas Helfenbach, 
be teismo įsako pakartikaletą įtakingų ba- 
jorų. Kilo didelis žemaičių subruzdimas. Ko- 
mandoras, norėdamas pasiteisinti, žymesniuo- 
sius bajorus sukvietė į Friedenburgą (Veliuo- 
ną), bet vertikas, norėdamas pagąsdinti, dar 
daugiau žemaičius suerzino. Pradėjo bruzdėti. 
Buvo įsakyta žemaičius uždaryti tvirtovėj. 
Bet apsikrikštijęs žemaitis juos išvaduoja. 
Pati komandorą nužudo, tvirtove sunaikina 
ir, antrąją paliai Dubysą tvirtovę sunaikinę, 
visoje šaly sukelia maištą. 

1405 m. vokiečiai atsiveda 100.000 kariuo- 
menės, norėdami numalšinti žemaičius. Vy- 
tauto patarimui žemaičiai nusileido, bet ar il- 
gam? Did. mistras Ulrichas von Jungingen 
dėl kivirčų su lenkais numato karo pavojų 
ir stiprina tvirtoves. 

1408 m. įsakymu vėl atstatoma sukilėlių 
sunaikintoji Veliuonos tvirtovė, taip pat ir ki- 
tos Dubysos žiotyse, ties Seredžium. Vėl 
kyla daug nesusipratimų. Ilgai karalius Jo- 
gaila su kryžiuočiais derėjosi, bet 1409 m. 
Vytautas gauna žinią, kad reikia pradėti karą. 
Didysis kunig. Vytautas greit keliasi per Ne- 
vėžį. Kryžiuočiai ji puola. Tai buvo pirmas 
žygis žemaičiams atvaduoti. Zemaičių ko- 
mandoras net nemėgino priešintis. Sudeginęs 
Seredžiaus tvirtovę, pabėgo i Prūsus. Greit 
atvaduojama kartu su Žemaičiais ir Veliuo- 
nos tvirtovė. Nueina Vytautas iki Klaipėdos, 
kurią atranda gerai sustiprintą. 1410 metais 
liepos mėn 15. d. kilo garsusis Žalgirio mū- 
šis, kur lietuviai sutriuškino kryžiuočius ir iš- 
garsino lietuvių karių vardą visame pasauly. 

Po Žalgirio mūšio Veliuonos garsas ir 
reikšmė betgi nemirė. Kryžiuočiai susilaukė 
dar antro smūgio visuotiniame Konstancijos 
vyskupų susirinkime. | tą susirinkimą Vytau- 
tas Didysis nusiuntė daug apkrištytų bajorų. 
Jie pareiškė Romos bažnyčiai nuoširdų. pa- 
lankumą, prašė paskirti Žemaičiams vysku- 
pą ir iškėlė kryžiuočių nekrikščionišką darbą. 


Kada nusistatė galutinės sienos lieiuvių su 
kryžiuočiais, susisiekimo klausimų, mokesčių 
ir daugelį kitų reikalų išspręsti 1416 metais 
buvo sutarta Lietuvos valdovų ir kryžiuočių 
suvažiavimas ties Veliuona. Iš vokiečių atvy- 
ko patsai kryžiuočių mistras Sternbergas su 
garsiuoju patarėju Landeriu. Iš lietuvių— Vy- 
tautas, Jogaila ir daugybė diduomenės. Kry- 
žiuočių laivai sustojo ties sala. Tarnai ištiesė 
palapines Išdidus ir atsargus mistras nesiro- 
dė pats nei Vytautui, nei Jogailai. Išgirdęs 
perdaug didelius reikalavimus, nieko neatsa- 
kydamas ir net neatsisveikindamas, sėdo 
į laivą ir nuplaukė žemyn. Po to Jogaila su 
Vytautu dar kartą aplankė Žemaičius ir su- 
tvarkė reikalus. 


V. KUOLAITIS 


Mano gimtajam kiemely 
Apsilankė rudens dienos. 
Sirdy ilgesio šešėliai 

Neria skausmo nerinėlį. 


'364 metais kryžiuočiai Veliuoną iš pa- 
salų užpuolė, sudegino ir tvirtovę sunaikino. 
Senąją lietuvių šventovę, didelį mūro bokštą 
jie perdirbo į bažnyčią. Po kurio laiko Kę- 
stutis kryžiuočius sumušė ir šventovę atstatė. 
Vėliau jau Vytautas Didysis, palaikydamas 
krikščionybės plitimą Lietuvoje, prie bokšto 
pristatydino bažnyčią, kuri ir dabar dar tebe- 
stovi. Nuo to laiko kryžiuočiai jau nebemė- 
gino pulti Veliuonos, jų galybė buvo visai 
sutriuškinta. 

Taigi, kad ir iš trumpo, suglausto apra- 
šymo, matyt, kiek skaudžių smūgių Ir didvy- 
riškos kovos teko pergyventi Veliuonos mie- 
steliui. 

J. Marcinkus. 


ATA ANOS A 


Mano kiemelis rudenį 


Visur tuščia, liūdna, nyku, 
Vysta žolės, vysta gėlės. 
Nėr paukštelių giesmininkų, 
Vėjas blaškos, lyg pašėlęs. 


Neberimsta ir širdelė, 
Ilgisi saulėto meto, 


Vasaros jaukių pavesių, 
Kur rasos karoliai krito. 


LIETUVOS 
SEIMO RUMAI 


Nuo šio mėnesio 
1 d.šiuose rūmuose 
posčdžiauja naujai 
išrinktas Lietuvos 
seimas. 

OBE 


Kame Tu esi?... 


Kasdien Tavo balsas tarp vejy nuskamba 
Ir vardą kartoja laukuose žiedai, 
Kasdien miško giesmę ir verpetus jūrų 
Didinga ranka suvaldai. 


Kasdien Tavo žodžiai žvaigždėmis nutviska, 
Nusvyra vainikais tylių vakarų, 

Lyg marmuras baltas kalnuose sustingsta, 
Griuvėsiais subira baltų debesų. 


Kasdien Tu didingas kūrėjas 

Ir viešpats padangių ir žemės laukų. 
Patvorio dilgė ir sliekas ant tako 
Užmiega, lyg būtų po tavo sparnu» 


Nors visą aš žemę kasdieną pereičiau 

Ir žiedą kiekvieną atverčiau pati, 

Vis veltui ieškočiau, vis veltui aš klausčiau: 
— Pasakyk, pasakyk, kame Pats Tu esi? 


Mainai arba prekyba 


Mainai padeda geriau išnaudoti 
ekonomines gerybes 


Visas šių dienų ekonominis gyvenimas re- 
miasi mainais. Šiandieną be mainų apseiti 
negalima. Vieni darbo vaisiai mainomi į kitus. 
Ūkininkas maino ūkio produktus į pramonės 
gaminius (druską, žibalą, geležį) Pramonės 
dirbtuvės maino savo gaminius į žaliavą. Pav., 
parduoda rūbą, o perka linus. 

Be mainų daug naudingų daiktų žūtų be 
jokios naudos, arba daug kas visai nebūtų 
gaminama. Pav., Anglija turi daug anglies. 
Dalį anglies pati sunaudoja, o likusią išveža 
i kitas valstybes. Už atliekamą, nereikalingą 
anglies dalį gauna kitų reikalingų produktų. 
O be mainų atliekama anglies dalis neturėtų 
jokios reikšmės, ji būtų neišnaudota. Be mainų 
ukio šalyje žūtų daug atliekamų ūkio gami- 
nių, o pramonės krašte jų dažniausiai pritrūktų. 
Jeigu, pav., kurioje nors šalyje nėra geležies, 
tai iš kur jos imsi be mainų? Kad nežūtų 
atliekami ūkio ir pramonos produktai, viena 
ir kita šalis gamintų tiek, kiek joms pačioms 
reikalinga. Bet tuomet daug kas liktų neiš- 
naudota. Pramonės kraštuose daug anglies, 
druskos, naftos (iš jos daromas žibalas ir 
įvairūs tepalai) geležies ir kitų metalų kasyklų 
niekas neliestų. Ūkio šalyje daug žemės plotų 
būtų visai nedirbamy. Pagaliau be geležinių 
įrankių negalima būtų ir išdirbti. Gal atrodo, 
kad galėtų šiaip taip verstis pusiau pramonės, 
pusiau ūkio šalis. Bet jei nebūtų mainų val- 

stybés viduje, nebūtų ir pramonės dirbtuvių. 
Todėl be mainų sustotų ekonominio gyveni- 
mo pažanga. Tokiu būdu mainai, reguliuo- 
dami visą ekonominį gyvenimą, padeda ge- 
riau išnaudoti žemės turtus, pakelti ūkio kul- 
tūrą ir varyti ekonominį gyvenimą pirmyn. 


Mainų rūšys 


Mainai vyksta dviem būdais. Vienas jų yra 
betarpiškas, kai be pinigų viena prekė mai- 
noma į kitą, o antras mainų būdas yra tar- 
piškas, kai viena prekė parduodama, o kita 
perkama. 


Betarpiški mainai yra nepatogūs 


Betarpiskai mainomos dvi prekės. Jos 
mainomos vieną į kitą. Rodos paprastas da- 
lykas, bet jis nelengvas. Pav., turime prekę, 
kurią norėtumėm pamainyti į kitą prekę. Rei- 
kia surasti toks žmogus, kuriam mūsų prekė 
būtų reikalinga, ir kuris turėtų mainams pas- 
kirtą tokią prekę, kuri yra mums reikalinga. 
Bet toks laimingas atsitikimas gali pasitaikyti 
nedažnai. Dažniausiai būna taip: kai surandi 
toki, kuriam reikalinga tavo prekė, tai jis 
neturi tokios prekės, kokios tau reikia, su- 
randi tokį, kuris turi tau reikalingą prekę, tai 
jam nereikia: savo prekės. Susidaro didelė 
painiava. 

Gerai, jeigų turime prekę, kuri mums ne- 
reikalinga, o neturime, kurios reikia. Šiuo 
atveju vieną prekę galime pamainyti į kitą. 
Bet gana dažnai pasitaiko, kad nieko netrūksta, 


o kai ko jau ir perdaug. Sakysime, turime 
perdaug ūkio gaminių, o mums tuo tarpu 
nieko nereikia. Atliekamus gaminius padėtu- 
mėm ateičiai, bet jie po metų, kitų pages. 
Išmainytumėm į vieną, kitą gyvulį, bet ir jie 
po metų, kitų; pasens ir nustos savo vertės. Gali- 
ma būtų padaryti su kaimynu sutartis: „Kaimy- 
ne aš tau dabar atiduodu visus savo atlieka- 
mus ūkio gaminius, o tu, kai reikės ko man 
ar mano vaikams, tai atiduosi“. Bet kurgi gva- 
rancija, kad atiduos? Jeigu kaimynui dabar 
daug ko trūksta, tai iš kur galima žinoti, kad 
jis, pavyzdžiui, po dešimties metų visko turės? 
Todėl betarpiški mainai yra susiję su daugeliu 
sunkumų. Šiandieną jie būtų nebeimanomi. 
Toks mainų būdas buvo seniau, kada dar 
gyvenimas buvo visai siauras, primityvus. 


Tarpiški mainai pašalina kai kuriuos 
sunkumus 


I tarpišką mainą ieina ne dvi prekės, kaip 
anksčiau, bet trys. Dvi prekės yra pamatinės, 
o trečioji vaidina tarpininkės vaidmeni. Tar- 
pininkaujanti prekė yra pinigas, kuris mainus 
nepaprastai palengvina. Su pinigo pagalba 
mainai eina visai sklandžiai. Svarbu surasti 
tik pirkėjas, kuris mūsų prekę pirktų, bet jau 
visai nesvarbu, ar jis turi tokią preke, kokios 


SIU LAIKU 
VAIZDELIS 


Dažnai 
mos įvairios nu- 
siginklavimo 
konferencijos, 
kur pasakomos 
ilgos šiuo klau- 
simu kalbos, ta- 
čiau viso to pa- 
sėkas matome 
vaizdely, kur pa- 
raduoja Sovietų 
Rusijos tankai. 


šaukia- 


mums reikia. Pirma, prie tarpiškų mainų, jei 
tas, kuriam yra reikalinga mūsų prekė, ne- 
turi tokios prekės, kokios mums reikia, apie 
mainus negali būti jokios kalbos, o dabar, 
prie tarpiškų mainų tai visai nesvarbu. Sverbu 
tik pinigas gauti, o už pinigus prekė galima 
gauti bet kur. Į mainus įvedus pinigą, ne- 
sunku surasti pirkėjas, lengva surasti ir par- 
davėjas. 

Su pinigu yra susijęs dar vienas labai di- 
delis patogumas. Pav., turime ką nors par- 
duoti, bet pirkti mums tuo tarpu nieko ne- 
reikia. Parduodame ir pinigus pasidedame. 
Jie gali gulėti iki to laiko, kol mums už juos 
reikės kas nors pirkti. Prie šių mainų nuo 
pardavimo iki pirkimo gali praeiti labai daug 
laiko. 

Jei pinigas mainams turi tiek daug reikš- 
mės, tai reikia apie jį daugiau kas ir žinoti. 


Pinigas matuoja kiekvienos prekės 
vertę 


Kiekvienas daiktas, kuris turi ekonomine 
reikšmę, yra vertinamas sulig tuo, kiek uz ji 
galima gauti pinigų. Kai klausiama:—ar bran- 
gus šis daiktas, atsakoma: — brangus. Bet 
klausančiam dar neaišku ar brangus šis daik- 
tas ar ne. Kai pasakoma: šio daikto kaina 

1000 auks., tai jau visai aišku, ar jis brangus 
ar pigus. Jei norime mainyti skirtingos vertės 
daiktus, tai pirma juos ikeinojame pinigais, 
o paskui nusprendžiame, ar galima mainyti. 


Svarstyklėm ir metrais matuojame daikto 
kiekį, o pinigais jo verte. Svarstyklėm mato- 
jame vienus daiktus, metrais kitus, o pinigais 
ir vienus ir kitus. 


Pinigas, kuris matuoja prekės verte, 
turi būti pastovus 


Gerai žiname, kad prekių vertė yra nepa- 
stovi. Ji kinta labai dažnai. Prekių kitimas 
pareina nuo trijų veiksnių: vietos, laiko ir rū- 
šies. Toji pati prekė vienoj vietoj yra bran- 
gesné, kitoj pigesnė. Vieną kartą pabranksta, 
kitą atpinga. Pagaliau ir pačios prekės nėra 
vienodos. Jų yra įvairių įvairiausių rūšių ir 
kiekvienos skirtinga kaina. 

Bet turi būti kas nors pastovaus, kas pa- 
dėtų susekti prekių vertės santykius, nes ki- 
taip būtų labai sunku, arba ir visai negalima 
butų vesti platesnė prekyba. Todėl, nors pre- 
kių vertė nepastovi, bet turi būti pastovus 
tos vertės matas — pinigas. Jei pradėtų taip 
labai svyruoti pinigų vertė, kaip svyruoja 
prekių vertė, ekonominiame gyvenime susi- 
darytų tokia painiava, iš kurios negalima būtų 
ir išbristi. Todėl ir stengiamasi, kad pinigas 

RAUDONŲ JŲ 
ARTILERIJA 


Ispanijoj vis dar te- 
besitesia naminis 
karas: liejasi krau- 
jas, griūna miestai, 
liepsnoja  sodžiai. 
Vaizdely matyti, 
kaip valdžios arti- 
lerija apšaudo su- 
kilėlių užimtas sri- 


tis. 
"d. AREA 
būtų bent ilgesni laiką pastovus. Tuo tikslu 


valstybės išleidžia apyvarton vienodos vertės 
pinigus ir stengiasi, kad toji vertė bent nor- 
maliu laiku būtų pastovi, nesvyruotų. Tos 
pinigo savybės, kiek galima, stengiamasi iš- 
laikyti ir užsienio apyvartoje. Valdžia išleidžia 
vienodos rūšies pinigus, isako juos vienoda 
verte imti visiems savo piliečiams ir pasisten- 
gia, kad ių pinigų vertė nesvyruotų. 

O kas tuos reikalus tvarko užsieny? Čia 
juos žymia dalimi tvarko auksas. 


|| 


Aukso vertė yra pastovi 


Kiekviena valstybė turi savo pinigus. Bet 
tarptautinių arba tarpvalstybinių pinigų nėra. 
Valstybės viduje yra privalomi tos valstybės 
pinigai. Bet užsienyje jie nėra privalomi. Jų 
gali niekas neimti. Bet ir be pinigų apseiti 
negalima. Todėl įvestas toks pinigas, kuris 
pats turi vertę, visai nepriklausomai nuo ku- 
rios nors valstybės valios. Tokiuo pinigu yra 
auksinis pinigas ar pats auksas. Jis, kaip nuo 
vienos ar kitos valstybės valios bei įsakymo 
nepriklausąs daiktas, ir vaidina užsienyje tarp- 
tautinio arba tarpvalstybinio pinigo vaidmenį. 
Jis gali būti ir pinigų ir gabalų pavidale. 
Skirtumo nesudaro, ar kuri nors valstybė pri- 
dės prie gabalėlio aukso savo koki nors ženklą, 
ar nepridės. Vis tiek užsienio apyvartoje auk- 


sas yra nė skaitomas, kaip pinigas, bet sve- 
riamas. Pagaliau ir kiekvienoje valstybėje 
didesnioji aukso dalis yra ne pinigų pavidale. 
Auksas dažniausiai tam tikruose gabaluose 
guli valstybės banko rūmuose. 

Kodėl aukso vertė visuose kraštuose yra 
vienoda? 

Žinome, kad toji pati prekė įvairiuose 
kraštuose turi ivairias kainas. Kodėl? Todėl, 
kad ne visur jos yra vienodas kiekis. Vienur 
daugiau, kitur mažiau, o kai kur ir visai nėra. 
Toji pati prekė, kur jos daug yra, pigi, kur 
maza—brangi. Tokiais atvejais prekės gabe- 
namos iš ten, kur jų yra daug, ten, kur jų 
trūksta arba visai nėra. Bet vis dėlto „kainų 
sulyginti negalima, nes pats pervežimas, pri- 
statymas reikalauja didelių išlaidų. 

Aukso taip pat ne visur yra, bet jo kaina 
visur vienoda. Auksas taip pat vežamas iš 
vieno krašto į kitus, bet pervežimo išlaidos, 
palyginti, yra visai mažos, beveik nežymios. 
Kodėl? Todėl, kad jo mažo kiekio labai di- 
delė vertė. Pav., reikia pervežti tam tikrą 
kelią 1000 ką. druskos ir 1000 ką. aukso. Už 
pervežimą druskos ir aukso reikia užmokėti 
po 20 auks. Bet kas geriau apsimokės per- 
vežti? Aišku, kad auksas. Druska gal atsieis 


200 auks., o auksas apie milijoną. Atiduoti 
kelionei 20 auks iš 200 auks. yra jau gana 
didelė žymė,,o iš milijono — beveik jokios. 


Prekė, vežama į tolimą kraštą, gali pati save 
pravažinėti, gali net būti neverta kelionės. 
Jeigu norima grąžinti kelionės išlaidos ir dar 
šis tas uždirbti, tai už prekę, atvežtą iš tolimo 
krašto, reikia imti labai brangiai. Tuo tarpu 


auksas savo kelionės išlaidų beveik visai ne- 


junta. Kai nėra išlaidų, nekeliama ir aukso 
kaina. Nors ir auksas ten, kur kasamas, prie 
kasyklų, yra šiek tiek pigesnis, negu ten, kur 


iš toliau atvežtas. Bet žymaus skirtumo nėra. | 


Auksas, jeigu toli vežamas, tai pravažinėja 
tik vieną procentą visos savo vertės. Iš to 
suprantama, kodėl aukso vertė beveik visur 
yra vienoda. O mainams arba prekybai kaip 
tik to ir i 

Nuo mainų priemonės iki tikro 

| pinigo 

Prekė skiriasi nuo pinigo tuo, kad prekė 
yra sveriama, o pinigas skaičiuojamas. Todėl, 


kai auksas yra sveriamas, jis turi prekės po- 
būdi. Pav., viename kilograme aukso gali būti 
ir auksinių pinigų ir aukso gabalų. Bet kai 
yra skaičiuojamas, jau jis yra pinigų pavidale. 
Šiandieną jis yra vartojamas ir vienu ir kitu 
pavidalu. Kai vedama stambi prekyba užsie- 
nyje, jis gali būti kaipo tarpininkaujanti prekė; 
kai turime reikalo su smulkia vidaus prekyba, 
jis vartojamas paprastai pinigų pavidalu. 

Seniau pinigų nebuvo. Auksas buvo var- 
tojamas gabalais. Perkant ką nors ar parduo- 
dant, kiekvieną kartą būdavo sveriamas ir 
auksas. Tai buvo nepatogu. Viena, nuolatinis 
svėrimas yra nevisai malonus dalykas, antra, 
su savim reikia turėti svarstyklės. 

Paskui pradėta vartoti nulygintos ir pas- 
vertos aukso plytelės, ant kurių būdavo kokia 
nors valdžios antspauda. Tai buvo jau pinigų 
pradžia. Nuo to laiko tuos gabalus jau skai- 
tydavo, 0. tai kaip tik ir yra pinigų ypatybė. 
Bet čia taip pat buvo dar gana didelis trū- 
kumas. Tokia plytelė, neliečiant antspaudos, 
galima būdavo apipiaustyti. Aišku, kad tokie 
falsifikavimai dažnai pasitaikydavo. Tokios ply- 
telės vis tiek reikėdavo tikrinti, sverti. 

Pagaliau buvo įvesti apskriti pinigai su 
įvairiais išspaustais ženklais abejose pusėse 
ir aplink pinigą. Toks pinigas jau negalima 
nupiaustyti, nes būtų žymu. 

Vienas auksas pinigams netinka, nes yra 
perminkštas. Todėl dedamos yra kitų metalų 
priemaišos, vadinamos ligatūra. Rusų aukse 
ligatūros yra''/14 dalis (9 dalys aukso, o 1 da- 
lis kitų priemaišų), Anglijos ir Jungtinių Ame- 
rikos Valstybių aukse ligatūros yra */12 dalis 
(11 dalių aukso, o 1 dalis priemaišų). 

Šiandieną auksas yra“ vartojamas tik už- 
sienio mainuose. Vidaus mainuose yra varto- 
jamas popierinis pinigas. 


Popierinis pinigas 


Jeigu ant gero (nefalsifikuoto) asi ja 
pinigo yra pažymėta 5 rubliai, jeigu juos per- 
kant reikia užmokėti 24 auks., tai jei tuos 
5 rublius suliesime i gabaliuką aukso, vis 
tiek ir tó gabaliuko aukso vertė bus 24 auks. 
Jeigu paimsime popierinį pinigą 20 auks., ir 
tam tikru būdu pašalinsime visus paveikslė- 
lius, numerius, parašus, kad liktų tik švarus 
popieriukas, tai tas popieriukas neturės jo- 

kios vertės. Jeigu auksinis pinigas pavadin- 
tas (nominalinė vertė) 5 rubliais, tai jis ir iš 
tikrųjų vertas 5 rublių (faktinė vertė); jeigu 
popierinis pinigas pavadintas 5 rubliais (no- 
minalinė vertė), tai iš tikrųjų jis nieko never- 
tas (faktinės vertės neturi). Popierinis pinigas 
tol gyvuoja, kol gyvuoja toji valdžia ar val- 
stybė, kuri tą pinigą pavadino pinigu ir vi- 
siems savo piliečiams liepė ji imti. Popieri- 
niam pinigui tik valdžia priduoda vertės. Jis 
pats tos vertės neturi. Valdžia tą vertę gali 
ir atimti. Tuomet pinigas lieka be jokios ver- 
tés. Auksinis pinigas pats turi verte. Tos ver- 
tės negali atimti ir valdžia. Valstybės ženklai 
ant auksinio pinigo tik patvirtina, paliudija, 
kad tas pinigas tikras, nefalsifikuotas, tai rei- 
škia, kad jis turi nustatytą svorį ir aukso kiekį. 


Popierinis pinigas turi verte tik 
tam tikroje teritorijoje 


Popierinis pinigas yra valstybinis pinigas. 
Kadangi valdžia suteikia jam vertę, tai jis ir 
gali būti vertas tik tame plote, kurį valdo 
toji valdžia. Tam tikros valstybės valdžia, iš- 
leidus popierinius pinigus, įsako savo pilie- 
čiams juos imti. Pasipriešinti niekas negali. 
Bet toji pati valdžia negali įsakyti, kad jos 
išleistus pinigus imtų ir kitos valstybės pilie- 
čiai. Todėl popierinis pinigas yra privalomas 
tik toje valstybėje, kurios valdžia jį išleido. 
Kitoje valstybėje jis gali būti imamas, gali 
būti ir neimamas. Pareina nuo to ar pinigas 
brangus ar pigus (pav., doleriai visur imami) 
ir nuo kitos valstybės piliečių noro. Nori ima, 
nenori — neima, 


Popierinis pinigas atstovauja 
auksinį 
Pastaruoju laiku vidaus apyvartoje auksi- 
nių pinigų beveik nėra. Auksiniai pinigai be- 
veik nedaromi. O jei daromi, tai labai ne- 

daug. Didesnioji aukso dalis guli valstybės 
banko rūsiuose ne pinigų, bet aukso gabalų 
pavidalu. Valstybės užsienio reikalams nau- 
dojasi auksu, bet vidaus reikalams jo nenau- 
doja. Popieriniai pinigai nėra tikri pinigai, jie 
tik atstovauja auksinius pinigus. Popierin's 
pinigas yra tik auksinio pinigo liudymas. Bet 
kadangi valstybės turi aukso permaža, tai po- 
pierinių pinigų išleidžia dukart, triskart, ke- 
turiskart daugiau, negu galima būtų išleisti 
auksinių pinigų. 


Popierinio pinigo vertė dažnai 
keičiasi 


Kadangi popieriniam pinigui suteikia ver- 
tę valdžia, tai jis nuo jos ir priklauso. Val- 
džia gali leisti popierinių pinigų, kiek nori. 
Juk popieriaus yra. Tuo tarpu auksinių pini- 
gy galėtų išleisti tik tiek, kiek ji turi aukso. 
Valdžia, išleisdama perdaug popierinių pinigų, 
sumažina jų vertę. Valdžia paprastai išleidžia 
daugiau popierinių pinigų tuomet, kai negali 
išsiversti su esamais. Reikia padengti visos 
vidaus išlaidos, o pinigų trūksta. Galima būtų 
pasiskolinti pas kitas valstybes, bet nenori 
mokėti nuošimčių. Todėl išleidžia didesnę su- 
mą savo popierinių pinigų. Jeigu auksas pa- 
dengia labai mažą dalelę popierinių pinigų, 
jų vertė krenta.Pinigų vertė mažesnė, pakyla 
prekių kainos. Tuomet, kas turi daugiau su- 
sitaupęs popierinių pinigų, tas turi nemaža 
nuostolių. 

Mainams valstybės viduje yra patogūs ir 
popieriniai pinigai. Bet jeigu kas nori pinigų 
susitaupyti ateičiai, visuomet stengiasi taupyti 
auksinius. Kadangi valstybei nėra jokios nau- 
dos, dar atneša daug žalos, kai auksas plau- 
kia iš valdžios rankų į privatines rankas, tai 
valdžia užgina bankams auksą pardavinėti 
privatiems asmenims be jos žinios. 


SEM 


Bendrojo darbo draugui, mūsų laikraščio bendradarbiui Vladui Griciukui, sukū- 
rusiam su Vlade Kuzmickaite lietuvišką šeimą linkime ilgiausics laimės ir sau- 


lėto šeimyninio gyvenimo. 


394 


„Jaunimo Draugo“ Redakcija. 


ISPANAI 
ŽUDOSI.. 


Šiaurės Ispani- 
joj ties [runo 
miestu paskuti- 
niu mctu buvo 
dideli mūšiai. 
Mūšius laimėjo 
sukileliai, kurie 
paėmė miesfąsa- 
vo valdžion. Vaiz- 
delyje sukilėlių 
kariuomenė Iru- 
no priemiesty. 


Žydriosios Italijos padangėj 


(Iš ciklo: „Mūsų kelionė po Europą“). 


Italija užima visa Apeninų pusiasalį. Be- 
simokantiems geografijos labai lengva su- 
rasti Italiją žemėlapyj, ypač tiems, kurie už- 
siima sportu. Mat, Apeninų pusiasalis atrodo 
kaip čebatas, o Sicilijos sala, kuri priklauso 
Italijai, atrodo, kaip kojinis sviedinys arba 
futbolas. 

Apeninų pusiasalis yra visų mažiausias 
pietų Europos pusiausalių, bet jojo geogra- 
finė padėtis yra bene geriausia. Pusiasalis 
yra pailgas, o jo krantai kad ir ne labaivin- 
giuoti, bet prieinami, ne statūs, todėl yra 
labai daug uostų. 

Apeninų pusiasalis yra iš tikrųjų išsikišęs 
į Viduržemio jūra, bet artimieji prie pusa- 
salio vandenys laikomi taip pat atskiromis 
jūromis. Ir taip šiaurės rytų pusiasalio šonan 
yra isirémusi Adriatikos jūra, pietų— vaka- 
ruose — Tirėnų jūra. Nuo vidurio Europos 
pusiasalį skiria aukšti, gražūs Alpių kalnai. 
Per viduri pusiasalio išilgai tęsiasi ilga virti- 
nė to paties vardo, kaip ir pusiasalis Ape- 
ninų kalnai. 

Apeninų pusiasalis yra labai garsus savo 
praeitimi. Čia senovėje gyveno romėnai, ku- 


rie buvo sukūrę didžiausią valstybę — im- 
periją, apimančią tas sritis, kur dabar yra 
Ispanija, Prancūzija, Vokietija, Šveicarija, Bal- 
kanų valstybės; jų valdžioje taip pat buvo 
Mažoji Azija ir Šiaurinė Afrika. Kadangi ro- 
mėnai buvo tais laikais kultūringiausi ir la- 
biausiai civilizuoti, tai jų kultūra sklido toli 
i šiaurės ir rytų Europą. Tautų kėlimosi metu, 
pabaigoje Ketvirto amžiaus po Kristaus gimi- 
mo, į Apeninų pusiasali atsikraustė iš šiau- 
rės germanų tautos, kurios buvo visiškai ne- 
kultūringos, todėl romėnai jas vadino barba- 


riškomis tautomis arba trumpai barbarais, 
laukiniais. 

Italija — viena gražiausių Europos šalių. 
Klimatas šiltas. Gamta labai įvairi. Čia auga 


šiltųjų kraštų augalai: citrinos, apelsinai, vy- 
nuogés, alyvos ir kiti. 

Italijoje kitataučių nedaug tėra. Visi gy- 
ventojai bemaž vieni italai. Tikybos atžvilgiu 
Italija yra grynai katalikiškas kraštas. 

Italai daugiausia verčiasi žemės darbu. 
Daugelyje Italijos vietų yra labai daug der- 
lingų dirvų, pav.: Lombardijos žemuma šiau- 
rinéj: Italijoj. 

Žmonėms, kurių ltalijoj yra gan tiršta, 
savo duonos permaža, todėl gabenasi jos iš 
kitų šalių. Italijos viduryj ir pietuose žmo- 
nės daugiausia verčiasi sodininkyste, kuri 
duoda daug pelno. Kur tik nepažiūrėsi, vis 
sodai, sodai ir sodai. Atrodo, kad visa Italija 
yra vienas didelis sodas. Tie didžiausi sodai 
atrodo kaip Lietuvos javų laukai — neap- 
tverti be priežiūros. 

Graži Italija. Kiakvienas čionai patekęs 
gali tai pasakyti. Bet ir patys italai vadina 
savo šali gražia, didžiuojasi ir giria ją. Ir mes 
netgi galime pasimokyti iš italų savo kraštą 
gerbti ir. mylėti. 

Naudingų mineralų Italijoje nedaug tėra. 
Siaurinėje randame dailaus marmuro, Sicili- 
joje ties Džirdženti miestu iškasama sieros, 
vietomis randama ir geležies. Trūksta betgi 
italams akmens anglių, kurių tenka gabentis 
iš Anglijos irkitų šalių. Dėl anglių stokos fa- 
brikų pramonė nėra gerai išaugusi. Labiau- 
siai auga fabrikų pramonė Italijos šiaurėje, 
kur dar viduriniais amžiais klestėjo amatai, 
ir kur angli atstoja Alpių upių jėga. Pirmoj 
eilėj stovi šilko dirbimas, antroje — medvil- 
nės ir vilnonių audinių gaminimas. 

Italų prekyba su kitomis šalimis gali vy- 
stytis labai gerai. Svarbiausi uostai yra: Ge- 
nuja, Venecija, Neapolis, Livornas, Pelermas. 

Tačiau apskritai imant, italų minios gyve- 
na skurdžiai. Skurdas verčia žmonės apleisti 
savo tėvynę ir ieškoti uždarbio svetimose 
šalyse. 

Politiniu atžvilgiu Italija yra konstitucinė 
monarchija. Tačiau karalius krašto valdymui 
neturi didesnės reikšmės, nes iš tikrųjų da- 
bar, nuo 1922 metų, Italiją valdo Musolinis. 
Musolinis, nors ir diktatoriškai valdo, tačiau 
nemaža nusipelnijo Italijos valstybei. Jis išugdė 
Italiją į didelę galybę. Be to, Musolinis sten- 
giasi pagerinti ir ūkišką krašto buitį. Važiuo- 
jant per Italiją tuojau metasi į akis statyba. 
Rausiamasi kalnuose, skaldomos uolos, griau- 
nami kalnai, vedami nauji keliai, "plentai ir 
geležinkeliai, sausinamos balos, statomi nauji 
rūmai ir fabrikai, statomi nauji miestai. Kai 
kuriose vietose fabrikų statyba užima di- 
džiausius plotus. Juntama Italijoj naujo gy- 
venimo kūrimas. Viskas iš pamatų keičiama, 
perstatoma: ir politinis, ir ekonominis, ir kul- 

tūrinis gyvenimas. Tik senovės kultūros pa- 
minklai nenugriauti paliekami. O tokių isto- 
rinių paminklų Italijoje keliauninkas sutinka 
kiekviename žingsnyje. Seni pilių griuvėsiai, 
seni miestai ir graži Italijos gamta sutraukia 
Italijon iš užsienių labai daug turistų, ke- 
liautojų. 

Štai Venecijos miestas. Tai nepaprastas 
miestas. Nėra čia, kaip kituose miestuose, 
kietų, gristų gatvių. Niekas čia arkliais neva- 
žinėja ir pėsčias nevaikščioja. Šio miesto 
gatvės—tai gilūs vendens kanalai. Todėl, no- 
rint iš vienos vietos kiton „nueiti“, reikia 
būtinai irtis tam tikru laiveliu. 

Tie laiveliai vadinami gondolomis. Gon- 
dolos yra apie 10 metrų ilgio ir apie pusan- 
tro metro platumo. Valdo jas vienas irėjas 
arba, kaip italai vadina, gondolieras, kuris 
stovi ant smailo, aukščiau pakelto, gondolos 
galo, iria gana ilgu, bet lengvu irklu. Pačios 
gondolos juodai dažytos, o gondolieriai daž- 
niausiai juodai apsirėdę -irkluoja ne sėdėda- 
mi, bet stovėdami. | 

Visa Venecijos miesto sala susiskaldžiusi 
į apie 129 mažyčių salelių, ant kurių yra pa- 
statyti namai. Yra labai dailių rūmų, garsių 
menininkų statyti. Tarp salų yra apie 160 
didesnių ir mažesnių kanalų, arba, kaip mes 
sakytumėm, gatvių ir gatvelių. Atskiros sale- 
lės sujungtos tiltais, kurių Venecijoje priskai- 
toma arti 400. Tie tiltai jungia arba siaurus 
takelius, kuriais vos galima prasistumti arba 
atskirus kiemus. Salelėse yra ir didesnių bei 
mažesnių aikščių ir aikštelių. Žymiausia yra 
šv. Morkaus aikštė, kur yra tuo pačiu vardu 
vadinama šv. Morkaus bažnyčia. Ši bažnyčia 
nepaprastai graži. Čia daugybė meno ir bran- 
gių papuošalų. 

Didelė idomybė šv. Morkaus aikštėje — 
tai karveliai, kurie taip pripratę prie žmonių, 
kad ramiausiai lesa kukuruzas iš žmonių 
rankų. Apspinta žmogų, tūpia ant pečių, ant 
galvos, kur pakliūva. Keliautojai perka pa- 
prastai kukuruzus pačioje aiškėje pas parda- 
vėjus. 

Kitas labai gražus ltalijos miestas yra 
Florencija, garsus taip pat šiaudinių skrybe- 
lių pramone, bet mes turime skubėti į Ita- 
lijos sostinę Romą. 

Tai yra miestas, kuriame daugiausia yra 


išlikusių senovės romėnų ir viduramžio laikų 
paminklų. Senovėje Roma buvo romėnų im- 
perijos sostinė. Tai buvo didelė galybė. Gar- 
sus buvo pasakymas: „i Romą visi keliai 
veda“. Arba: „Roma prabilo, ginčas pabaig- 
tas“, ypač lotyniškai tai gražiai skamba: „Ro- 
ma locuta, causa finita”. 

Romoje buvo žiauriausiai persekiojami 
pirmieji krikščionys, bet vis dėlto Roma virto 
katalikybės centru. 

Romoje yra daugiau kaip 400 bažnyčių. 
Didžiausia betgi ir gražiausia yra šv. Petro 
bazilika. Tai vienintelė bažnyčia, kurios tikin- 
tieji labiausiai trokšta pamatyti, pasimelsti 
joje, gauti Šventojo Tėvo palaiminimą. 

Prieš bažnyčią yra didžiulė aikštė, turinti 
340 metrų ilgio ir 240 mtr. pločio. Aikšte 
apjuosia didžiulės, keturiomis eilėmis suso- 
dintos kolonos, pridengtos plačiu. bendru 
stogu, sudarydamos tris plačias galerijas, 
kurių viena galima būtų ir gerokais automo- 
biliais važinėti. 

Pačiame šv. Petro aikštės viduryje stovi 
aukštas, obeliskas, granito stulpas. Visas obe- 
liskas yra iškaltas iš vieno raudonoje gra- 
nito gabalo. Šį obeliską, sako, atvežes iš 
Egipto apie 40 metus po Kristaus gimimo 
romėnų cezaris Kaligula. Daugiau, kaip 15 
amžių stovėjęs šis obeliskas Nerono cirko 
vietoje, jis buvęs aptaškytas kankinių krau- 
jais, tik 1586 metais popiežiui Sikstui V įsa- 


RYMO PAŽIBA 


Gražioji Šventojo Petro 
Bazilika ir didžiulė jos 
aikštė, 


kius perkeltas į dabartinę vietą. Obelisko 
viršunėje yra įkaltas didžiulis kryžius. 

Kiekviename aikštės pusrutulyje yra po 
vieną dideli fontaną. 

Mūsų vadovas, itališkai vadinamas čiče- 
ronė, įvedė mus į šv. Petro bažnyčios vidų. 

Prieš mus atsivėrė milžiniškas vaizdas, 
begalinė platybė ir prabanga, kurio niekur 
kitur, jokioje kitoje bažnyčioje negalima pa- 
matyti. Kas kertelė — paminklas, sienos iš- 
margintos didžiausiais visokių šventųjų pa- 
veikslais. O visi paveikslai yra ne tapyti, bet 
dėstyti iš įvairių spalvų mažučių šlifuotų ak- 
menėlių. Tokie paveikslai vadinami mozaike. 
Šv. Morkaus bažnyčioje taip pat yra daug 
mozaikinių paveikslų. 

Tai tartum pasakų bažnyčia. Žmogų ste- 
bina tie marmurai, tas auksas, tie brangus 
akmenys, ta gražiausia kūryba, tas menas. 

Tačiau nenuostabu. Šventojo Petro, Kri- 
staus vietininko, namai statyti ilgus amžius. 
Ne vienas ir ne dešimts dailininkų ją dailino, 
ne dešimts dailininkų paliko čia savo ne tik 
sielos dalele, bet visą sielą, visą kūrybą. Dai- 
lino šią bažnyčią garsiausi italų dailininkai, 
kaip Leonardo da Vinči, Rafaelis, Mikolas An- 
gelas ir daugybė kitų. 


Pirmieji pamatai šv. Petro bazilikai buvo 
padėti dar Konstantino Didžiojo laikais, 324 
metais, padėti toje vietoje, kur Nerono lai- 
kais šventajam apaštalui Petrui buvo nukir- 


sta galva, prikalus pirmiau prie kryžiaus galva 
žemyn. 

Šv. Petro bazilikoje gali sutilpti apie 50 
tukstančių žmonių. Tuo būdu šioj didžiojoj 
bazilikoj sutilptų ketvirta dalis visų Vilniaus 
gyventojų, o sakome, kad didžiulė yra Vil- 
niaus katedra ar šv. Jono bažnyčia. 

Kad smulkiai apžiūrėti šv. Petro bazilikos 
vidų, reikėtų, tur būt, kelių savaičių ar mė- 
nesių laiko, todėl ir mes pasitenkinome tiktai 
paviršutinai akimis pervedę, juo labiau, kad 
turime apžiūrėti dar daugybę kitų idomybių. 

Važiuojame katakombų lankyti. Jų aplink 
Romą, sako, esama labai daug, tiesiog visas 
miestas katakombų žiedu apjuosta. Mūsų va- 
das vežė mus į labiausiai prieinamas, į ge- 
riausiai atkastas šv. Kaliksto katakombas. 

Pakely važiuodami pravažiavome koply- 
téle, vadinamą Domine, Quo Vadis. Sakoma, 
toje vietoje bėgančiam iš kalėjimo šv. Petrui 
Kristus pasirodęs antru kartu sunkiai nešąs 
kryžių. Šv. Petras nustebęs ir paklausęs: ,Quo 
Vadis, Domine“, (kur eini, Viešpatie). Kristus 
jam atsakes: „Einu Romon antru kartu nu- 
kryžiuojamas“. Tuomet susigédes šv. Petras 
grižo atgal į kalėjimą ir iš čia buvo vėliau 
mirtinai nukryžiuotas, 

Privažiave katakombų urvus, nusipirkome 
bilietus ir po žvakelę, kad eidami galėtumėm 
nušviesti bent kiek sau kelią. 

Ilgi, siauri ir aukšti, tamsūs urvai. Sienose 
slėpiningi įdubimai, kuriuose matyti sutrūniję 
kaulai. Randame ir didesnius įdubimus, koply- 


CA 
BENITO MUSOLINI 


Italijos valdytojas—diktatorius. 

téles, kuriose įamžinti kankinių ir kai kurių 
popiežių grabai. Kai kuriose koplytėlėse lan- 
kytojams laikomos Mišios. Šiurpus vaizdas 
žiūrėti į tuos palaikus, bet tie visi palaikai 
primena, kaip pirmieji krikščionys atkakliai 
kovojo už savo tikėjimą, kiek jie iškentėjo, 
kiek jų mirė. 

Sakoma, kad tas nėra matęs Romos, ku- 
ris, būdamas Romoje, nematė Šventojo Tėvo. 
Tačiau mes šiuo kartu aplankysime Italijos 
miestus, o išvažiuodami iš Italijos aplanky- 
sime Šventąjį Tėvą. Šiuo kartu užsuksime 
dar gražiausiajin pietinės Italijos miestan — 
Neapolin. 

Neapolis daug didesnis ir už pačią valsty- 
bės sostinę Romą. Neapolis Italijos miestų 
eilėje užima antrą vietą, pirmą vietą turi Mi- 
lanas su milijonu gyventojų. 

Nuo labai senų laikų žmonės pastebėjo 
Neapolio gražumą, kurį sudaro turtinga pietų 
gamta, graži kalnų ir pajūrio vieta ir paga- 
liau turtingi miesto paminklai, įvairiaspalviai 
fontanai, gražiausi rūmai ir statulos. Turtin- 
gas Neapolis, nes jis senas. Per pustreč'> 
tūkstančio metų statytas ir griautas, ir vėl 
statytas, dailintas, gražintas. Savo gražumu 
Neapolis vylioja tūkstančius ekskursantų—tu- 
ristų. Yra netgi garsus, ypač pačiam Neapo- 
lyj kartojamas posakis: „Pažiūrėk į Neapoli 
ir mirk“. Žinoma, niekas ten pažiūrėjęs Nea- 
polio, tuojau nemiršta, bet galima būtų ir mir- 
tis, nes vargu dar pamatysi pasaulyje ką nors 
gražesnio, be to, tuo būdu norima pabrėžti 
Neapolio gražumas. 

Netoli Neapolio yra garsus ugniakalnis 
Vezuvijus. Pietų Italijoje ir jos salose yra 
daugybė kitų ugniakalnių, bet Vezuvijaus ug- 
niakalnis yra didžiausias. Jis nuolat verda, 
dunda. Dabar Vezuvijus yra ramesnis, iš jo 
kraterio nebeteka karštoji ugninga lava, tik 
ugnis ir dūmai veržiasi iš jo gerklės ir ret- 
karčiais su dideliu trenksmu išmeta didesnes 
krūvas akmenų, kurie tačiau krenta čia pat 
prie ugniakalnio gerklės. 

Bet 79 metais po Kr. gim. Vezuvijus pri- 
darė gyventojams labai daug žalos. Tais me- 
tais buvo baisiausias Vezuvijaus išsiveržimas. 
Pradžioje apylinkės gyventojai išgirdę baisų 
dundesį po žeme, vėliau pradėjo nerimti jū- 
ra, kilo audra. Šviesi diena staiga uZtemusi. 


NAUJOJI 
ITALIJA 


Taip atrodo nau- 
jai statomas lta- 
lijoje miestas 
nusausintų balų 
vietose. 


Iš Vezuvijaus kalno prasiveržę didžiausi de- 
besys su žaibais, ugnimis ir baisiu karštų 
pelenų ir akmenų lietumi pradėję lyti ant 
gražių pakalnių, sodų, daržų. Tais laikais Ve- 
zuvijus užliejo du dideliu miestu: Pompėją ir 
Herkulaną. 

Dabar tik šie mirusieji miestai atkasami. 
Randama daugybė suakmenėjusių žmonių la- 
vonų, iš kurių išvaizdos galima spręsti apie 
gyventojų kančias, ištikus katastrofai. Be to, 


O. M. 


ir kiti paminklai. Da- 
bar mokslui šių mirusiųjų miestų atradimas ir 


atkasami senovės rūmai 


atkasimas turi labai didelės reikšmės. Iš iš- 
kasenų galima suprasti, kaip senovėje atrodė 
miestai, kokia buvo jų statyba. 

Galima Italijoje pamatyti dar labai daug 
visokių įvairenybių, bet, deja, turime jau baigti 
savo kelionę po Italiją ir vykti atlankyti Šven- 
taji Tėvą. 

Paruošė A. P. 


Žodžiai—maištininkai 


Nežinau, 

kada, iš kur jie atklydo 

ir maištą krūtinėj sukėlė — 

kodėl sugniūžo tos vaiskios dienos. 


Nežinau, 
kas jiems žemę ir dangų žadėjo 
ir kvietė į saulę, 


kieno skundas ir džiaugsmas juose virpėjo. 


Nežinau, 

kam jie gaisrą krūtinėj sukūrė 
ir nustelbė tyliąją dainą, 

kam dalią bevardę išbūrė. 


Nežinau, 

kiek jau žodžių nusinešė vėjai, 
kiek prie kelio suklupo — 

ir jie.. 


Tie maištininkai žodžiai 
krūtinėj liko nebiliais. 

Kaip šiandieną, taip ir seniau buvo lei- 
džiama įvairiausių veikalų apie Lietuvą ir lie- 
tuvius. Nemaža dalis ivairių žinių apie lietu- 
vius buvo užrašyta tuose veikaluose ir tuo 
būdu išliko kaip dokumentas ligi mūsų laikų. 

Kai kurios žinutės apie lietuvius labei 
palankios: jos buvo teisingų žmonių arba Lie- 
tuvos bičiulių užrašytos. 

Lietuvos gi priešai įvairiais būdais sten- 
gėsi lietuvį juodai nupiešti. Jie atvaizduoja 
ji tarytum laukinį žmogų, be jokios kultūros, 
be žmoniškų jausmų, ištroškusi tiktai kraujo 
ir keršto. 

Per ilgus šimtmečius kai kuriuose veika- 
luose panašių neleistinų priekaištų lietuviams 
buvo nemaža padaryta. Naujųjų gi amžių kai ku. 
rie istorikai visą savo gyvenimą paaukojo tie- 
sos ieškojimui,Lietuvos praeities pažinimui. 
Jie tikrų paliko mums žinių apie Lietuvą vi- 
sai kitokių — tikrų. 

Daug teisingų žinelių apie Lietuvą davė 
devyniolikto. šimtmečio istorikai. Nurodysiu 
čia kelias tokias žinutes apie lietuvius iš tų 
laikų, kai baudžiavos pančiai krito -nuo lietu- 
vio ranku. Jas radame lenkiškame leidinyje 
„Pisma zbiorowe wilenskie na rok 1862“, kur 
autorius (K. A.K.) savo straipsnelyje „Rzecz 
o litewskich stownikach i ogėlny pogląd na 
kraje litewskie,“ nepagailėjęs darbo, nušvietė 
daug gražių lietuvio gyvenimo bruožų. 


Kai svečias į namus... 


Kryžiuočių pasiuntinys Kyburgas, atvykęs 
1397 m. pas Didijį Lietuvos Kunigaikštį Vy- 
tautą, parašė savo dienyne apie Vilnių ir lie- 
tuvius šitaip: „Svetimtautis, atvykęs Vilniun, 
yra toks ramus dėl savęs ir savo turto, kaip 
savo namuose, nes tame krašte yra išlikęs 
iš seniausių laikų protingos politikos papro- 
tys; pasireiškia taip: svetimtautis, atvykęs į 
lietuvių. žemę, iėjęs į pirmąją lietuvio pa- 
stogę ir peržengęs slenkstį, tampa jo svečiu, o 
šeimininkas—jo globėju ir vadovu ten, kur 
praeivis panorėsiąs; ir taip ilgai nepaliko jo 
nel pats, nei kitas jo šeimos narys, kol nueis 
į kitus namus. Ten gauna kitą globėją ar va- 

namų į namus, iš 


dova; ir taip keliauja iš 
kaimo į kaimą, visu svetingumu priimamas 
ir saugumu palydimas. Tų gi įstatymų per- 
žengimas užtrauktų kaltininkui, jo šeimai ir 


visiems nariams kerštą, o keršytojais būtų 
visi tie, kurie praeivi anksčiau pažino. Tokius 
padarytų skriaudų pavyzdžius sutinkame vos 
padavimuose ir tai labai retai. Kai ateivis 
apsigyvena mieste bet kieno namuose, tuo 
pačiu lieka šeimininko šeimos nariu, jis už- 
stoja jo skriaudasir gina jį tinkamai, jei pats 
svečias negali“. 

Liudvikas iš Pokievio (Jucevičius) savo 
knygoje „Litwa“ taip žavisi lietuvių svetin- 
gumu: „Kas per dziaugsmas!—sako jis—koks 
iudėjimas, kiek malonių rūpesčių šeimininkei, 
kai kunigas klebonas, vikaras, ekonomas arba 
kitas žymesnis svečias įsiprašo nakvynės! 
Nemanykite, kad tuojau paguldytų juos lo- 
von. Visai ne. Tuojau užstato stalą midumi 
(skanus gėralas), kiaušiniene, keptais viščiu- 
kais ir t. t.; reikia išgerti nors pusę stikliuko 
midaus ir visko po truputi paragauti. Jei 
žiema — tuojau po vakarienės atneša kelis 
naujus patalus, kelis pagalvius, aptrauktus 
plonais sniego baltumo užvalkais, ir paklojus 
lovą, padeda dar lengvą, plačią patalą pri- 
sikloti. Vasarą panašią lovą pakloja svirne ir 
viršgalvi papuošia gėlėmis. Svečiui atsigulus, 
ateina šeimininkas su midumi ir čia dar kartą 
prašo išgerti to gėralo nors pusę stikliuko. 
Šeimininkas, išeidama, linki svečiui geros nak- 
ties, paveda ji angelams sargams, galvą pa- 
žymi šventojo kryžiaus ženklu ir, įėjęs sa- 
vo miegamajam, klaupiasi ir karštai meldžia- 
si, prašydamas Dievą malonaus miego nakvo- 
jančiam.“ 


Visiems prietelis. 


Buvęs Žemaitijoj valdininku Lasickis savo 
raštuose „Diis Samogitarum“ sako apie že- 
maičius: „Vyrai ir moterys yra labai malo- 
nūs ir padorūs, reti jų tarpe žudymai, va- 
gysten 

Priežodis sako, kad tikrąji draugą pažinsi 
nelaiméje. Vokiečiai-kryžiuočiai per daugeli 
šimtmečių teriojo Lietuvos kraštą, daug žmo- 


nių išžudė, daug ašarų išspaudė ir kraujo 
praliejo, bet lietuvis be reikalo nekeršijo, kad 
ir progai esant. Patvirtina, kad ir šis trum- 
pas pavyzdys: 1858 m. plaukė vokiečių laivas 
iš Portugalijos Klaipėdon. Laivas buvo aud- 
ros numestas į Palangos pakraščio seklumą. 
Vietos lietuviai tuojau pranešė apie nelaimę 
dvarininkui Papenhopui. Iš čia buvo pranešta 
Liepojos miesto valdžiai. Netrukus audra 
parvertė laivą, iš kurio buvo girdėti žmonių 
klyksmas. Pajūrio žmonės taip pat ėmė rau- 
doti. Pagalbos iš miesto vis nebuvo. Žvejai 
kelis kart mėgino plaukti savo mažais laive- 
liais, bet vis buvo audros išmesti į krantą. 
Taip buvo per dvi naktis ir tris dienas. Tre- 
čiąją naktį septyni geriausi žvejai dar kartą 
pasiryžo gelbėti laive esančius žmones. Jau 
buvo arti laivo, kai atėjusi banga nugramz- 
dino juos, o netrukus ir didelį žvejų laivą. 


Daina liudytoja. 


Dainose atsispindi visas žmonių gyveni- 
mas. Kokia yra daina, tokie yra žmonės, ku- 
rie ją sukūrė. 

Pagrindinis mūsų dainų motivas, — lais- 
vės mégimas ir nuolatinis jos troškimas 


GRAŽIOJI 
ŠVEICARIJA 


Kalnuotas Šveicarijos 
kraštas išraizgytas tankiu 
gelžkelių tinklu. Kai kur 
gelžkelio bėgiai pravesti 
pro aukščiausius kalnus, 
kaip kad rodo šis vaizdelis. 


Lietuvių dainose nėra keršto, yra tik žmo- 
niškumas. Jose apdainuojama: šiltas vėjelis, 
saulé-mociuté, mergužėlė-lelijėlė,  bijunélis, 
rūtelė ir verkianti naslaitélé. Visi tie mažy- 
biniai daiktavardžiai reiškia didelį jausmin- 
gumą, o kur yra subteliškas jausmas, ten 
negali būti keršto, žiaurumo ir kultūros sto- 
kos. 

Ir iš tikro, žymiausi mokslininkai, žmogaus 
tyrinėtojai, lietuvį laiko teisingu, švelniu ir 
kultūrines vertybes branginančiu žmogumi. 


Mūsų krašto lietuvis ir šiandieną svetin- 
gas. Tiktai ne visi praeiviai moka jį suprasti. 

Aukščiau minėtų apie lietuvius žinelių au- 
torius prikaišiojo rusų mokykloms, kad jose 
mokinama apie Azijos, Afrikos ir Amerikos 
gamtą ir gyventojus, bet visai nemokinama, 
kas yra čia pat mūsų krašte. Mokoma sve- 
timų kalbų, o nemokoma savo krašto žmo- 


nių, lietuvių kalbos. 


Jau baigiasi šim:tmetis, kai tokios pasta- 
bos buvo daromos. Jos būtų galima ir šian- 
dieną kai kam priminti. 


J. 


L. BUROKAS 


Kad galėčiau aš pakilti 
Į melsvą aukštybę, 

Kur kasdien mane vilioja 
Žvaigždelės sužibę. 


Kad galėčiau rasti šalį, 
Kur svajonės skrenda, 
Kur vargai pasiekt negali, 
Vėjai blaško raudą. 


Kad galėčiau.. 


Aš atneščiau laimės grūdą 
Pilkom bakužėlėm 

Ir, lyg aidas, vis kartociau, 
— Mes jau prisikėlė! 


Aš atneščiau aukso dainą, 
Te ji vis skambėtų 

Ir laimėtą kovos rytą 
Broliams pažadėtų. 


BUK VVRAS! 


Vyras — gražiausias jaunuoliui vardas. 
Būti pavadintam vyru — didelė garbė. Dargi 
mažas vaikutis, jodinédamas 'ant lazdutės, 
plaka ją ir šaukia: „as vylas!“ Pusberniukas 
susitikęs su kitu pusberniu, rūko papierosą, 
nors negera darosi, nors seilės varva, bet 
kaip nerūkysi, sako, kad rūkymas — vyriš- 
kumo požimis. Čia ne tik nieko blogo, bet 
gera, Kad visi nori būti vyrais, visi rūpinasi 
pasirodyti vyrais. Tačiau reikia suprasti, ką 
reiškia žodis — vyras. Vyras — reiškia drą- 
są, jėgą, gelią, stiprumą, padorumą ir ištver- 
mę... Šios savybės kiekvienam žmogui, ar jis 
būtų vyriškis, ar moteriškė, jaunuolis, ar jau- 
nuolė, yra ne vien popuošalas, bet būtina žymė. 

Lengva plaukti upe pavandeniui, malonu 
eiti, kur aplinkuma traukia, lengva sekti savo 
blogus palinkimus, o daug sunkiau juos nu- 
galéti. Ne tas yra vyras ir ne tas vyriškai 
elgiasi, kurs tuos netinkamus palinkimus se- 
ka, bet tas, kurs juos pergali, kad būtų ge- 
resnis, kilnesnis. Padorus ir laisvas žmogus 
yra ne tas, kurį norai valdo, bet tas, kuris 
pats savo norams viešpatauja arba nepripa- 
žista savo geidulių diktatūros. Drąsus yra ne 
tas, kuris nakties metu nebijo nueiti į kampą, 
bet drąsus, tikra žodžio prasme, yra tas, kurs 
prie kitų, net už save aukščiau stovinčių, 
reikale nebijo pareikšti gerų savo įsitikinimų, 
o pareiškes, už juos užsistoti ir juos apginti. 
Drąsus ir stiprus yra tas, kurio neįmanoma 
sunaikinti, kuris šimtą kartų pakils nuo že- 
mės ir savo drąsa, jėga ir savo darbais už- 
gniauš priešus. Toki tegaliiveikti tik mirtis, 
bet jo kraujo klanuose pražysta gėlės. 

Kai ištvermingasis Nojus pradėjo statyti 
laivą, žmonės iš jo juokės ir tyčiojos: „Kam, 
girdi, tu statai šį laivą ir dar taip toli nuo 
vandens“. Šaipėsi iš jo, bet Nojus nežiūrėjo. 
Jis dirbo savo ir tiek. Žmonės juokėsi tol, 
kol pradėjo pilti lietus. Kai vandens prisi- 
pildė ne tik kloniai, bet ir aukštumos, ir ka!- 
nų viršūnes ėmė siekti, tuomet pamatė No- 
jaus ištvermės ir kantraus darbo vaisius. Visi, 
kurie iš jo juokėsi, prilakė lietaus vandenyje. 

Deimantai randami kalnų kasyklose. Bet 
tie brangūs akmenys būna aplipę, apsivėlę, 


apsinešę žemėmis, negražus. Reikia tuos dei- 


mantų akmenis plauti, ilgai ir labai daug 
dailinti, ir tik tada ivairių žaibinių šviesų 
spinduliai nuo jų trykšta. 

Lygiai ir žmogus nuo pat jaunystės turi 
dailinti, nuo savo akmens blogumus, būdo 
šiurkštumus ir klestinti gerasias puses. Plie- 
nas tik tuomet igauna puikų blizgėsį, kai nu- 
sitrina į žvirgąžduotą žemę. Žmogų visai gali- 
me palyginti plienui, kurs esti aprūdijęs ir 
tam, kuris nusišvietęs blizga. 

Jaunystės dienos — švietimosi ir asmeny- 
bės ugdymo dienos, nes jaunatvė, tai kovos 
laukas tarp gero ir blogo. 

Jaunuolis panašus i veidrodi. Koki daiktą 
statysi prieš veidrodi—toki ir matysi. Ir žmo- 
gus— jaunuolis i ką ilgai žiūri, —tokiu taps ir 
pats. Mes priešais savo akis pasistatykime 
visišką vyrą, vyrą su visomis geromis savy- 
bėmis, kad ir mes taptume vyriški ir verti 
vertingo vyriško vardo! 


P. L-a. 


ŠVIESAUS JAUNIMO BŪRYS 


Buvusio Liet. Švietimo „Ryto“ Draugijos Kaltinėnų (Švenčionių apskr.) skyriaus nariai ir vietinės skaityklos 
lankytojai, susirinkę Kaltinėnų miestely atlaidų proga. 


Zmogus ir mašina 


Buvo laikai, kada žmonės nežinojo jokių 
mašinų. Viską dirbdavosi savo rankom. Iš 
pradžių gamindavosi tiktai sau, savo šeimy- 
nos pragyvenimui, ilgainiui betgi ėmė gaminti 
tiek gaminių, kad būtų ir sau ir pardavimui. 

Tuo būdu atsirado prekyba. Pogrečiui su 
tuo atsirado noras gauti kuo didžiausį pelną, 
parduodant tokias ar kitokias prekes. Netru- 
kus išskaičiuota, kad pelnas bus tada dides- 
nis, kada pats prekių gaminimas bus pige- 
snis. Todėl visoki pramonininkai ir prekybi- 
ninkai ėmė stengtis taip sutvarkyti gamybą 
arba, kaip sakoma, produkciją, kad, įdėjus 
nedaug darbo ir kapitalo, būtų gauta didžiau- 
sia nauda. Mat, yra šitaip. Kai gaminamas 
daiktas pigiau atsieina pagaminti, tai jį visa- 
da galima ir pigiau parduoti. Bet čia dar jo- 
kio pelno negali būti. Svarbiausia yra tai: 
kad pigesnis daiktas randa visada daugiau 
pirkėjų. Tai yra nenugriaunama ekonomijos 
tiesa. Kai atsiranda gi daugiau pirkėjų, kai 
padidėja duotojo gaminio pareikalavimas žmo- 
nėse, gamintojai tada gamina daugiau šito- 
kių prekių. Ir jiems tai labai gerai apsimoka. 
Tiesa, kainos yra žemos, bet užtat daugiau 
galima prekių parduoti, taip, kad antru atveju 
pelnas visada yra didesnis, negu pirmu, kada 
gamyba brangiai atsieina, nes brangi prekė 
nepalyginti mažiau perkama. 


Bet kaip atpiginti gamybą? Šis klausimas 
spręsta palaipsniui, po truputi. Seniau gamy- 
ba buvo labai išsklaidyta. Gamintojų buvo 
labai daug. Atskiri, smulkūs amatininkai turė- 
jo savo dirbtuves, kuriose dirbdavo paprastai 
vadinamasis meisteris ir keli padėjėjai ar 
mokiniai. Tokių smulkių dirbtuvių yra dar ir 
šiandie, bet jau ne tiek, kiek seniau buvo. 
Suprantama, kad smulkioji amatininkų gamy- 
ba labai brangiai atsieidavo, nes viskas buvo 
gaminama rankomis. Vienas darbininkas ga- 
mindavo visą daiktą. Todėl laikui bėgant, at- 
sirado vadinamosios manufaktūros, tai yra 
didelės dirbtuvės, kur dirbo jau ne vienas ir 
ne dešimts, bet šimtai darbininkų. lr jeigu 
pirmiau savo dirbtuvėje vienas žmogus pa- 
gamindavo visą daiktą, visą produktą, tai 
manufakturoje buvo pravestas vadinamasis 
darbo padalinimas. 

Ką reiškia darbo padalinimas? Šiam daly- 
kui išaiškinti paimsime pavyzdi. Jeigu siuvė- 
jas pasiuva pats vienas visus kailinius, tai 
čia nėra jokio darbo padalinimo. Nebus taip 
pat darbo padalinimo, jeigu dirbtuvėje dirba 
keli darbininkai ir kiekvienas siuva visus kaili- 
nius. Bet jeigu dirbtuvėje yra keli darbinin- 
kai, ir jie taip darbą sutvarko, kad vienas 
jų siuva tik rankoves, antras — tik liemenį, 
o trečias — prisiuva tik apykaklės, — tai jau 

J. ČEKAUSKAS 


Mes 


Žiedais mūs' širdys sužydėjo, 
Kovos žymė mūsų veiduose, 
Nebaisios tad dejonės vėjo, 
Jo raudos tėviškės laukuose. 


Žiedais sužydęs mūsų kelias, 
Dainose dienos mūsų supos, 
Tėvynei dirbsim darbą didį, 

Jai meilės žodį tars jaunos lūpos. 


Jos skambų, brangų vardą 
Žiedais mes puošime kasdieną, 
Aukosime jaunystės maldą 
Už našų žygį jos kiekvieną. 


Lyg sakalai padangių plote, 

Mes nužymėsim kelią šviesų, 
Surasime, tėvyne, tavo dalią, 
Ir nebijosim savo priešų. 


bus darbo padalininmas, nes kiekvienas dar- 
bininkas dirba ką kita, visi betgi turi vieną 
darbo tikslą—pasiūti kailinius. 

Darbo padalinimas turi labai didelės reikš- 
mės gamyboje. Tuo būdu kaip tik atpigina- 
ma prekių gamyba. Mat, tada darbas eina 
daug sparčiau ir sklandžiau, nes kiekvienas 
darbininkas, atlikdamas tiktai vieną ir tą pa- 
ti judesi, igija savo srityje labai didelio įgu- 
dimo, ipratimo. Darbas darosi našesnis. 
ir laiko sugaištama daug mažiau. 

Taigi taip buvo ir sakytose manufakturo- 
se. Reikia pažymėti, kad manufaktūrose, ku- 
rios buvo labai paplitusios 17-me ir 18-me 
šimtmečiuose, nebuvo dar jokių mašinų. Ma- 
šinos atsirado tiktai 18-tojo šimtmečio pa- 
baigoje. Pirmiausia atsirado audimo manu- 
faktūrose tam tikros verpimo mašinos, vėliau 
gi išrastos buvo ir audimo mašinos. 

Šiandie gi yra devynios galybės viso- 
kiausių mašinų. Minėtų manufakrūrų vieto- 
je atsirado fabrikai. Pramonė išaugo negir- 
dėtai. „Viską gamina mašinos, o žmogus tik 
prižiūri tas mašinas, kad jos gerai veiktų. Va- 
dinas, mašina pavadavo žmogų. Atrodytų, 
kad viskas turėtų būti tvarkoj. Mašina už 

žmogų dirba, o žmogus turėtų džiaugtis, nes 
nereikia dirbti. Bet, deja, taip gerai nėra. 
Atvirkščiai, atsiradus mašinoms, milijonai 
žmonių pajuto didžiausį skurdą ir badą. Atsi- 
rado milijonai bedarbių. Mašina jiems atėmė 
darbą, išmetė juos į gatvę. Užuot dziaugesis, 
žmogus nuliūdo. Milijonai žmonių su išblyš- 
kusiais ir sumenkusiais veidais dairosi bevil- 
tiškai kokio nors darbo. O kiek žmonių bai- 
minasi dėl to, kad nebūtų išrasta kokia nau- 
ja mašina, nes ir jiems tada gręstų nedarbas? 

Kai atsirado pirmosios mašinos, atsidūrę 
gatvėje darbininkai buvo pradėję kelti didžiau- 
sius maištus prieš mašinas, laužė ir degino 
jas, nes jose darbininkai matė savo nelaime. 
Iš pirmos pažiūros taip ir atrodo. Tačiau iš 


tikrųjų negalima sakyti, kad mašina yra žmo- 


nių skurdo kaltininkė. Ilgainiui ir patys be- 
darbiai tatai suprato ir jau nebelaužė ir ne- 
bedegino mašinų, nors šių dienų ūkiškas 
sunkmetis yra didžiausias iš visų iki šiol bu- 
vusių. Antra vertus, kaip gi galima kaltinti 
mašina, tas negyvas daiktas, kuris pats sa- 
vaime, niekam nieko blogo negali padaryti. 
Tai vis tiek, kaip negalima kaltinti peilio, 
jeigu neatsargus vaikas juo bežaizdamas įsi- 
piauna sau pirštą. Nekaltos yra taip pat ar- 
motos, su kurių pagalba gali būti išžudyta 
tūkstančiai žmonių. Kaltas betgi yra tas, kas 
armotas pavartoja blogam tikslui, kaltas yra 
tas, kas davė vaikui peili. Kitaip tariant, kalti 


"yra patys mašinų savininkai, kad jie mašinas 


vartoja taip, kaip neturėtų vartoti. Kalta yra 
ne mašina, bet pats žmogus, su savo turtų 
troškimais. Mašinų savininkai, įvairūs versli- 
ninkai įveda mašinas tam, kad tuo būdu ga- 
lėtų susikrauti daugiau turtų, nes įvedant 
mašinas alpiginama gamyba ir gaunamas di- 
desnis pelnas. 

Kad ne mašinų savininkų neprisotinamas 
pelnijimosi godumas, tai, neatsižvelgiant į tai, 
kad pramonėje vyrauja šiandie technika, 
žmonių buitis būtų visiškai gera, ir gal dar 
geresnė, negu kadaise, nes su technikos pa- 
galba žmonija galėtų savo gyvenimą daug 
geriau sutvarkyti. Pagaliau vyriausias techni- 
kos ar civilizacijos uždavinys ir yra kaip tik 
gerinti, o ne bloginti žmogaus buitį. Bet, de- 
ja, taip nėra. Savimeilis ir savanaudiškas 
žmogus per daug neprotingai išnaudoja ma- 


šinas. Kad galima būtų gauti didesnis pelnas, 
pradėta gaminti tiek prekių, kad atsirado jų 
perteklius. Tuo būdu atsirado ir gyvenama- 
sis krizis. 

Arba vėl kai kurie įmonininkai įveda to- 
kias mašinas, kurių gaminiai yra nė kiek ne- 
geresni už žmogaus rankų darbo gaminius, 
net ir kaina paliekama tokia pati. Tuo tarpu 
dėl tokios mašinos ivedimo nebetenka darbo 
keli šimtai darbininkų. Imonininkams gi tatai 
visiškai apsimoka, nes mašina per tą pati 
laiką gali pagaminti daug daugiau produktų. 

Įvedus pramonėn mašinas, atsirado vadi- 
namasis socialinis klausimas. Tai darbininkų 
arba, kaip sakoma, proletarijato buities page- 
rinimo klausimas. Prasidėjo aršios klasių ko- 
vos. Keliamos buvo revoliucijos. Rimti mok- 
slininkai-ekonomistai bei politikai siūlė ir da- 
bar tebesiūlo visokius sumanymus žmonių 
buičiai pagerinti. Tačiau iki šiol nieko apčiuo- 
piamo nepadaryta. Kai kurie sako, kad dar- 
bininkų buitis bus tada pagerinta, kai fabri- 
kai ir mašinos bus suvalstybinta, nes, esą, 
privatūs mašinų savininkai žiūri tiktai savo 
naudos, jiems, esą, nerūpi nei darbininkų, 
nei visuomenės gerovė. Tačiau ir šitoks klau- 
simo išsprendimas nieko gero nežada. Sovie- 
tuose, pav., yra suvalstybinta visi fabrikai, 


JAUNIMO, 
EISENA 


Siy mety vasara 
Berlyne buvo 
surengta pasau- 
liné sporto Olim- 
pijadė. Vaizdely 
pro tūkstančius 
žiūrovų para- 
duoja Vokietijos 
sportininkai. 


kasyklos ir visa kita. Netgi žemė yra suvalsty- 
binta. Bet kas iš to? Žmonių buitis nė kiek 
nepagerėjo, pasidarė netgi blogesnė. Vietoje 
privačių kapitalistų, atsistojo valstybė, kaip 
vienas didelis kapitalistas, kuriam lygiai kaip 
ir privatiems kapitalistams rūpi didžiausias 
pelnas. Visas gi pelnas eina kariuomenės iš- 
laikymui ir kitiems valstybės reikalams. Dar- 
bininkai gi vargsta po senovei. Dar blogiau. 
Šiandie Sovietuose darbininkas neturi jokios 
laisvės, prirakintas yra prie dirbamos vietos, 
negali laisvai kilnotis iš vienos vietos kiton. lr 
uždirbama taip pat nedaug. Brangumas kra- 
šte didžiausias. 

Gal kada ir bus surasta priemonė, kaip 
pagerinti žmonių buitis, šiandie tačiau to dar 
nesimato ir nesigirdi. Viena tiktai aišku: žmc- 
nių buitis tada tiktai pagerės, kai bus prisi- 
taikinta prie šių dienų rinkų. Gi šių dienų 
rinkos, kaip žinia, yra labai susiaurėjusios, 
visur pasidarė ankšta, prekių gi pagaminama 
daugiau, negu galima parduoti, daugiau, ne- 
gu suvartojama. Taigi kai bus sudaryta pu- 
siausvyra tarp gamybos ir suvartojimo, tada 
buitis galės pageréti. 

Tačiau mašinų kaltinti negalima, 


Alminas 

Išėjo sielių plukdyti... 


Bežemių laukai lygūs, kaip akim mesti. 
Žmonės pasakoja, kad nuo Kulniškių į vaka- 
rus tęsiasi jie septynias mylias, o pietuose 
siekia Nemuną. 

Kulniškiai —nykstančios Bežemių lygumos 
pakrašty. Kur susieina valdiška giria ir vin- 
giuoja vieškelis su pakrypusiais smūtkeliais. 


Ties kryžkeliais ir palinkusiais gluosniais 
ėmė buriuotis juodvarniai. | Bežemių lygu- 
mas ėjo pavasaris. Kai pakilo pirmieji rūkai 
viršum pelkių ir vaikai ėmė po pievos bėgioti 
basi, Bežernių krašto gyventojai sujudo. Visi 
taisėsi plūgus, akėčias, skambino dalgius, aš- 
trino piautuvus. 

Kulniškių Jurgis pirmas visoj apylinkėj 
išeidavo arti. Kiti dar ir nemanė, o jis, žiū- 
rėk, jau pusę savo lauko išvagojes. 

— Anksčiau aparsi — didesnis bus grū- 
das, — sakydavo Jurgis. O ir šiaudo dar rei- 
kia. Jurgis juk turėjo kumelaite, žalmargę ir 
kelias vištas. O pašerti juk gyvį reikėdavo. 

Jurgis išaugo tarp plačių Bežemių apylin- 
kės laukų. Motinos neprisimena. Tėvas žuvo 
kare. Dar turėjo broli Antaną, bet jis kažkur, 
jam esant mažam, išvažiavo. Sako, kad Ar- 
gentinon, kur niekad nėra šalčių. Norėjo ir 
Jurgis važiuoti. Kartą jis ir laišką iš brolio 
gavo. Brolis rašė, kad sunku ir ten gyventi, 
nes darbo esą maža ir už tą labai pigiai moką. 

Taip ir pasiliko Jurgis namie. Vienas pa- 
krypusioj lūšnoj gyveno. Pirmutinis išeidavo 
į laukus turbūt todėl, kad greičiau įdirbti 
savo kelias ažuoganas ir eiti kaimynams 
i talką, ar miškan uždarbiauti. Nebijojo Jur- 
gis darbo, nes turėjo stiprias rankas ir pla- 
čius pečius. Gal todėl ir merginos ji mylėjo. 

Kai saulei sėstant už arimų, baigdavo varyti 


paskutines vagas, Jurgis uždainuodavo liūdną 


dainą, liūdną kaip jo vienišas gyvenimas, 
pilką, kaip jo pilka pilna vargo lúsna. Ir plaukė 
jo daina už arimų, už miškų ir skendo tolumoj. 
Ne viena mergina pasirėmusi klausėsi naš- 
laičio dainos ir gal ne viena ašara nuriedėjo 
besiklausant galingai skambančių pasiryžusio 
kovoti ir laimėti jaunuolio dainos žodžių... 

Rugiapiuté. Vidūdieny pats įkarštis. 

Jurgis piovė rugius. Atalapa krūtine, pla- 
čiai užsimodamas, varė pradalgius. Po kiek- 
vieno pradalgio Jurgis grįždamas matė, kai 
Magdė, baltuojančia skarute ant galvos, riša 
ir riša pėdus. Bet Jurgis nenori būti paveja- 
mas. Jis dar smarkiau paspaudė dalgi ir šna- 
rančias varpas klojo po kojų. 

Magdė — mėlynakė. Bežemių lygumų ir 
vargo duktė. Magdé—krislas bernams akyse. 

Jurgis seniai ją pamilo. Dar labiau suar- 
tino juos vienoda dalia. Ir grąsino Jurgis tam, 
kas mėgino ją prakalbint ar pašokti. 

— Jurgi, Jurguti! Varlė užšoko ant pėdo. 
AS bijau, — šaukė Magdė. 

— Nagi iš tavęs ir merga. Jau dvidešimt 
penketą žiemelių prakiutai, o dar varlių bijai, — 
juokavo Jurgis. 


— Eik sau, juokų nekrėtęs, — raudonavo 
Magdė. 

— Nesigink, girdėjau, kad jau žadėjai Kum- 
pai savo ranką. Žmonės kalba — liūdna sakė 
Jurgis. 


— Jurgi, pykstu! 

Ir paraudusi norėjo keltis, bet koja paslydo, 
ir Jurgis ją prilaikė. 

Aplinkui tylu. Jokio vėjelio. Net ruginiai 
nustojo griežę savo sutartinę. Tik kartais dalgė 
praskrosdavo tylą ir šienpiūviai niuniuodavo: 

— Op, op, kas ten, Nemunėli, ar tu mane 
šauki? 

Vieškeliu grįžo sielininkai sielius nuplukde. 
Keliu eidami zirzino armoniką. 

— Magdute, kitą pavasari ir aš eisiu sie- 
lių plukdyti. Parnešiu tau dovanų. Uzsidirbsiu. 
Šiemet rugiai užderėjo. Gal kitais metais bus 
lengviau. Gal kitais metais ir tu... Nebaigė. 
Tik Magdė: 

Jurgį, Ju rubi. 

Suvilnijo rugių baras. Ir šnarančios, pilnos 
duonos kvapo varpos, gulė ir glaudėsi prie 
pilkos, išsekusios žemelės. 


Vėlatėjo ankstybas pavasaris. Visam kra- 
šte upės išsiliejo plačiai. Jau buvo metas 
sielius plukdyti. Iš Kulniškių rengėsi daug 


PASKUTINIEJI RUDENS DARBAI 


sielininkų. Tą dieną ir Jurgis ruošėsi i „kuo- 
kine.“ Zadéjo sueiti daug jaunimo. 

Magdé prasé ir Jurgi ateiti. Saké, kad 
pirkusi naują suknelę ir karolius. Ji norėjo 
tą vakarą šokti, šokti, bet tik su Jurgiu, nes 
jam pažadėjo tą išleistuvių vakarą. 

Kieme išeinantį vakaruškosna Jurgi pasitiko 
du nepažistami žmonės. 

— Tamsta Jurgis Rainys? —Atėjom... pe- 
siimti karvės už... skolas... už nesumokėtus 
mokesčius. 

Jurgis pasviro, lyg kūju pritrenktas. Akyse 
pasidarė tamsu. Stvėrė pagali, bet atsipeikė- 
jęs, nieko jau nematė. 

Išėjo. Nusivedė žalmargę. Ten, iš kur jis 
atsivedė pirkęs už prakaituotus skatikus. Tuo 
pačiu vieškeliu. 

— Į būri, i ratą, tra-ta-ta,—šaukė armonika. 

— ISsivedé Zalmarge... sudejavo eidamas 
Jurgis. 

— Išsi-i:vedė — sustaugė atlėkes vėjas. 

Vėlai tą vakarą Jurgis su būriu sielininkų 
Išėjo sielių plukdyti. 

Su Magde atsisveikino prie gluosnio, kryž- 
kely, gale sodžiaus. 

— Jurguti, ar greit griši?—raudojo Magdė. 


— Lauk, Magdute, pirmosioms vyšnioms 
sužydus, aš grįšiu. Parnešiu pinigų. Tada... 


Bežemių lygumose sužaliavo rugiai, kedeno 
juos šiltas pietų vėjelis. Pavasaris buvo gra- 
žus, malonus. Jau ir vyšnios sužydo. Sodai 
pasipuošė baltaisiais žiedais. Bet apie sieli- 
ninkus jokios žinios. Anksti, dar saulei ne- 
tekėjus, išbėgdavo Magdė į vieškeliir žval- 
gési, ar nepamatys begrįžtančių sielininkų. 
Bet sielininkai vis dar negrįžo. 

Ir tiksužydėjus patvoriuose baltosioms ra- 
munėms, grįžo ir sielininkai. Bet grįžo be dainų. 

Ant vežimo, iškaišyto ramumėmis ir eglių 
šakomis, vežė Jurgi. Jurgi, kuris mokėjo 
tiesias pradalges kloti ir liūdnai dainuoti. 

Sielininkai pasakojo: 

Ištiko ji nelaimė. Keliant jam rastą, pas- 
lydo koja, krito ir jau nebeatsikėlė. 

Tą dieną Jurgi ir palaidojo. Sukaltas iš 
lentų karstas buvo iškaišytas ramunėm. Api- 
pintas vainikais. 

Raudojo Magdė. Dar liūdniau raudojo sie- 
lininkai. O vėjas tą raudą nešė perarimus, 
pelkes, net į pati Bežemių laukų kraštą. 

Jonas Petkus. 

Oda — sveikatos rodyklė 


Mūsų kūno oda yra lygiai svarbus ir rei- 
kalingas organas, kaip širdis, plaučiai, inkstai, 
kepenos ir kita. 

Oda dideli vaidina vaidmenį netik kvėpa- 
vime, bet ir nereikalingų dalių pašalinime, 
šilimos regulavime; be to dar ji apsaugoja 
kūną nuo įvairiausių susižeidimų ir gina or- 
ganizmą nuo kenksmingų bakterijų. 

Sveika oda yra geriausia žmogaus išvaiz- 
dos puošėja ir sveikatas stovio rodyklė. Šią 
tiesą patvirtina bemaž kiekviename žinksnyje 
kasdieninis gyvenimas. Mus žavi jauno skais- 
taus veido raudonumas, mums negražus iš- 
balęs senstančio žmogaus veidas, o dar ma- 
žiau traukia mūsų akį prigimtų ir įgytų anor- 
malijų, nukrypimų paliesta oda. Jeigu matome 
skaistų, raudoną veidą, tuoj savaime kylą 
mintis apie to žmogaus sveikatingumą ir at- 
virkščiai — išbalęs, pageltęs, pajuodęs veidas 
rodo asmens negalavimus ir susirgimus. 

Sveiką, skaiščią žmogaus odą sugadina 
nevien odos ligos, bet ir vidaus organų su- 
sirgimai. Galima pasakyti, kad nėra tokio vi- 
daus organų susirgimo, kuris neatsispindėtų 
odoje, pakeisdamas spalvą. O taipogi nėra 
tokių odos ligų, kurios nekenktų kitiems žmo- 
gaus kūno organams, 

Grožis, sveikata ir amžius, ypatingai mo- 
tery gyvenime, turi didelės svarbos, todėl 
suprantamos pastangos ir noras juos palai- 
kyti. Bet palaikyti galima tiktai tinkamai pri- 
ziūrint odą. 

Odoje yra prakaitinės, riebalinės liaukos, 
alsuoti skylutės ir plaukai. Prakaitinės ir 
riebalinės liaukos nuolat išleidžia ant odos 
paviršiaus prakaito ir riebalų. Jeigu odos ne- 
valome, tai prie ištryškusio prakaito, riebalų 
prilimpa dulkės, įvairūs grybeliai ir bakterijos. 

Tas viskas susimaišo, susidaro nešvarumų, 
ir tuo būdu visa mūsų oda apsidengia riebiu 
purvu, kuris po trumpo laiko pradeda odos 
paviršiuje rūgti ir pūti. Toks žmogus ištolo 
jau galima pajusti. Puvėsiai erzina odą, kuri 
pradeda niežėti, norisi pasikasyti. Nešvarių 
žmonių panagės būna juodos, pilnos purvo, 
o besikasant odos paviršius įdraskomas. Pur- 
vas dažnai sukelia odos ligas. Joje pasidaro 

daugybė matomų ir nematomų žaizdelių, pro 
kurias į kūną patenka bakterijų ir jos apkre- 
čia žmogų liga. Apsikrėsti taip pat palengvina 
nešvarus skalbiniai, kurie trindamiesi apie 
odą, itrina ir bakterijų. Tuomet atsiranda pu- 
liuotų pūslyčių, šašų, vočių, rožių, mieZy ir 
kitų odos ligų. 

Nešvarų kūną mėgsta utėlės, kurios, kąs- 
damos odą, sukelia niežėjimą. Dažnai erzi- 
nama oda stengiasi apsiginti, viršutinis jos 
sluoksnis labai pastorėja ir suragėja, nustoja 
švelnumo ir jautrumo. Kai nešvarumai už- 
kemša daug odos skylučių, nuo to alsavimas 
pasunkėja. Tada turi daugiau dirbti plaučiai. 
Kada prakaito liaukos silpniau pradeda veikti, 
daugiau turi dirbti inkstai ir t.t. 

Kad to viso išvengus, reikia odą laikyti 
švariai. Paréjus iš darbo namo, pirmiausia 
reikia nusivilkti nešvarius rūbus, paskui nu- 
siplauti rankas, nusiprausti, o dar geriau nu- 
simazgoti iki pusiau. Gera ir sveika yra ne- 
šioti trumpus plaukus, kad nebūtų kur dul- 
kėms ir kitiems nešvarumas laikytis. Kojas 
reikia kasdien vakarais mazgoti. Darbo rūbai 
turi būti išdžiovinti ir išvėdinti. 

Mazgotis reikia kuo dažniausiai. Mazgotis 
geriausia šiltu vandeniu arba nueiti į pirtį, pa- 
tartina kas savaitė, rečiausiai —kas dvi savaitės, 
nes pirtyje nuo karščio mūsų kūnas prakai- 
toja. Išeidamas iš kūno prakaitas išneša iš 
gilesnių odos skylučių ten užsilikusi nešva- 
rumą, kurį muilas, šiuruoklė (ragažė) ir van- 
duo visai pašalina nuo kūno. Šiltame vande- 
nyje lengvai atmirksta ir nusiplauna odos 
paviršiaus nešvarumai. Vasaros metu labai 
sveika maudytis, tik reikia žiūrėli, kad ne- 
būtų peršaltas vanduo. 

Baltiniai sugeria nuo mūsų kūno prakaitą, 
suima nemaža dulkių ir bakterijų. Ilgiau kaip 
savaitę skalbinių nešioti negalima, nes jie 
labai susiteršia ir kenkia sveikatai. Taip pat 
susitepa ir lovų patalinė, tik gal netaip grei- 
tai. Kai lovoje guli švarus žmogus, tai skal- 
binius (patalinę) užtenka keisti kas dvi sa- 
vaitės. Sausomis ir saulėtomis dienomis visa 
patalinė reikia gerai vėdinti ore, nes reika- 
linga nors kartą per savaitę pašalinti susi- 


rinkusias sveikalai 
dujas. 

Rankas reikia plauti prieš kiekvieną valgį, 
kad kenksmingos bakterijos nuo rankų nepa- 
tektų su valgiu į burną ir kad neužkrėstum 
rankomis akių. Nagus reikia nusikarpyti trum- 
pai ir, mazgojant rankas, gerai iškrapštyti 
iš panagių visus juodumus. Patartina nusi- 
pirkti rankoms plauti šepetį, kuriuo lengviau- 
siai ir geriausiai nusivalo rankos ir panagės. 

Vyrams, o ypač moterims reikia kasdien 
plauti lytines kūno dalis švariu vandeniu. 

Kitų asmenų rūbų ir nešvarių skalbinių 
vartoti negalima, nors jie būtų ir artimiausio 
žmogaus. Negalima vartoti ir naudotis sveti- 
ma nosine, jeigu ne tikra, kad ji visai nauja. 

Taip pat visada reikia gulėti tik savo pa- 
tale. Dviem gulėti yra negera, nes tada tenka 


kenksmingas dulkes ir 


J. ŽIŽMAITIS 


Medžiai jau gelsta, nuvyto gėlės 
Ir paukščiai skrenda toli už jūrų, 
Širdyje mano ilgėsys keles 
lr liūdną dainą joje sukūrė. 


Praslinko dienos, linksmos, saulėtos, 
Kaip tie bevarsiai, tylūs šešėliai, 
Liūdną dainelę neša už miško 
Laukų klajūnai —rudenio vėjai. 


Rudens 


kvėpuoti netyru oru. Be to, dviem gulint, 
sunkiau išlaikyti švara ir lengviau apsikrėsti 
ligomis. 

Svarbiausi kūno švarai palaikyti dalykai 
yra vanduo, muilas, tyras oras, o vasaros 
metu saulės spinduliai. Saulės spinduliai džio- 
vina drėgnumą rūbuose ir užmuša bakteri- 
jas. Vienu vandeniu, be muilo, nei odos, nei 
skalbinių pakankamai neišplausi. Taigi mui- 
las būtinai reikalingas. 

Muilo stoka yra viena iš didžiausių mūsų 
vaikų liguistumo ir mirtingumo priežaščių. 
Muilas yra vienas iš priemonių kūno grožiui 
palaikyti. Jokios „mostys“, „pamados“, tepalai 
taip nepalaiko sveikatos ir grožio, kaip pap- 
rasto muilo gabalas, vanduo, tyras oras ir 
saulės spinduliai. 


St. Č—lis. 


šešėlis 
Kai žilagalviai beržai linguoja, 
Ir vėjas gieda dainelę griaudžią, 
Man šviesi laimė prisisapnuoja, 
Sesutė tyliai drobeles audžia. 


Darželio gėlės liūdnai pravirko, 
Žiedai nusvyro žemai ant tako, 
Mano sesutei dienos prailgo, 

Vis nuolat dairos — ilgu man,—sako. 


JAUNIEJI SKAITYTOJAI 


Kai šviečia saulutė ir sočiai paėdę ilsisi karvutės, malonu ir mažam piemenėliui pasiskaityti 
„Jaunimo Draugas“ ir pasižiūrėti įvairių jo iliustracijų. 

AP 


Kai kasdieninėje kalboje vartojame žodį 
„energija“, tai taikome jį dažniausiai betko- 
kiam asmeniui, žmogui. Tas vyrukas, girči, 
labai energingas, o šis visai be energijos, 
Iepšys. Taigi, energija suprantama tarytum 
koks judėjimas, veiklumas, darbas. 

Čia norėčiau pakalbėti apie energiją tru- 
puti kita prasme, būtent taip, kaip ją supranta 
tie mokslininkai, kurie tyrinėja įvairiausius 
reiškinius medžiagoje, fizikai. Jie pastebėjo 
labai daug įdomių dalykų; tad kodėl gi ir 
mums su jais nesusipažinti?! 

Žmogaus energija apskaitoma jo darbais. 
Juo daugiau žmogus rodo veiklumo, juo jis 
atrodo esąs energingesnis. 

Fizikos prasme energija taip pat matuo- 
jama darbu. Vienur tas darbas bus kaipo ener- 
gijos priežastis, kitur — išdava. 

Pamėginkime įkelti į aukštąji bokštą didelį 
akmenį. Kol įkelsime, prakaitu apsiliesime, 
bet padarysime darbą. Tam akmeniui įkelti 
turėsime atiduoti iš saves dali energijos. Jeigu 
tos energijos neduotumėm arba neturėtumėm, 
tai akmens nepakeltumėm. Kiek reikia įdėti 
energijos akmeniui pakelti, galima apskai- 
čiuoti darbu, kuris šiuo atveju yra energijos 
išdava. Juo didesnis būtų akmuo .ir juo aukš- 
čiau reikėtų jis kelti, juo daugiau reikėtų 
darbo, daugiau energijos. 

Bet tai dar ne viskas. Žinome, kad las 
akmuo, gulėdamas bokšte, turi savyje kažko- 
kią jėgą, galimybę, kurios neturėjo gulėda- 
mas žemėje, gana tik truputį jis pastūmėti, 
kad nudardėtų žemėn. Akmuo, krisdamas že- 
mėn, taip pat atlieka darbą, kartais naudinga, 
bet kartais labai žalingą. Šio darbo prie- 
žastimi yra ta energija, kuri buvo akmenyje, 
kai jis dar buvo bokšte. 

Ne visuomet galima matuoti energija vien 
darbu, nes yra daug atsitikimų, kur energijos 
sunaudojimas yra žymiai didesnis, negu to 
reikalauja padarytas darbas. Bet ir ta ener- 
gija nezuva: ta energijos dalis, kuri neatlieka 
darbo, gamina šilimą. Juk žinome, kad daug 
reikia energijos traukiniui pajudinti. Trauki- 
niui bėgant, vagonų ašys išila; išila jos todėl, 
kad įvyksta trinimasis, kuris paima energijos 
dali ir paverčia šilima. Jei nebūtų trinimosi, 

tai būtų galima visa energija sunaudoti vien 
vagonams judinti, kurių greitumas, be abejo, 
butų daug didesnis. 

Tuo būdu turime pavyzdi, kaip mechaninė 
energija pavirsta šilima. Vėl kitas pavyzdys. 
Patrankos šovinys, išlėkdamas iš vamzdžio, 
igauna energijos. Dalis tos energijos atlieka 
darbą: perkelia šovinį į reikiamą tolumą, bet 
kita energijos dalis sunaudojama oro pasi- 
priešinimui įveikti, sudaryti šilimą. 

Būna ir kitaip. Šilimos energija gali pa- 
virsti mechanine energija. Pavyzdys: garo ma- 
šina. Joje sudega anglis, kuriame yra tary- 
tum sukaupta šilimos energija. Toji ener- 
gija, angliui degant, lyg iš jo išsiliuosuoja 
ir suka mašinos ratą. Garo mašinos atliktas 
veikimas, aišku, yra darbas. Iš to išeina, kad 
šilimos energija, esanti anglyje, galima: ma- 
tuoti darbu. Tad būtina darbui sąlyga ener- 
gija. Be energijos nebūtų jokio darbo, ne- 
būtų ir gyvybės. 

Fizikai skirsto energiją į kinetinę ir poten- 
cialę. Kinetine energija galima vadinti judesio 
energija. Pavyzdžiu gali būti lekiantis patran- 
kos šovinys arba bėgantis traukinys. Potencia- 
lės energijos pavyzdžiu gali būti tas įkeltas 
bokštan akmuo. Toji energija nepastebima, ji 
yra paslėpta akmenyje ir tik laukia progos 
pasireikšti. Pastumėsim akmeni, jis pradės 
lėkti ir išaikvos tą energiją. Taip pat paži- 
nome energiją šilumos pavydale. Be to, yra 
ir kitų energijos formų: magnetinė, cheminė 
Eb 

Energijos įvairumas yra tik tariamasis. 1i- 
krumoje yra tik viena energija, kuri pasireiš- 
kia įvairiose formose: kartą kaip elektra, kitą 
kartą kaip magnetizmas, šviesa arba šilima. 
Pavyzdžiui, anglio cheminė energija, jam de- 
gant, atsipalaiduoja, pavirsta šilima. Ta šili- 
mos energija, veikiant tam tikroms mašinoms, 
pereina į elektros energiją. Ta vėl, perėjusi 
per tam tikrus prietaisus, įkaitina lempas, 
pavirsta šviesos eneigija. Elektrinėse kros- 
nyse pavirsta šilima; radio gi garsintuvuose ir 
telefonuose pavirsta garsine energija. Kaip 
matome, energija taip keičia savo formas, 
kaip žmogus drabužius. 

Energija tai energija! Bet paklauskime, 


kur jos pradžia, šaltinis. Anglis turi savyje 
energijos, bet jis ją gavo iš prieštvaninių me- 
džių, o medis gavo iš šviesos, kuri atlėkė 
mūsų žemėn iš saulės. Taigi, energijos šalti- 
nis mums yra saulutė, nors energijos dalį 
mūsų žemelė gauna ir iš kitų žvaigždžių. 
Energija, išeinanti iš saulės, yra labai stipri. 
Apskaičiuota, kad saulė per vieną minutę nu- 
stoja 250 milijonų tonų savo masės (tonas= 
60 pūdų). Kas minutėlę saulė darosi lengve- 
snė 250 milijonų tonų, siųsdama į pasaulį 
savo energiją. Dėlto pati saulė mažėja ir silp- 
nėja. Ateis laikas, kada tas milžinas saulės 
kamuolys užgęs, susitrauks, nebešvies ir ne- 
bešildys. Tačiau tas laikas dar toli, nes sau- 
lės masė taip didelė, kad reikia milijonų 
metų, kol ivyks joje atmainos. 

Iš to, kas anksčiau pasakyta, atrodo, kad 
energija galima lyginti su mase ir ją netgi 
sverti. Truputį keistoką, bet taip. Mokslininkai 
Ištyrė, kad, pavyzdžiui, didelis jūrių laivas, 
20.000 tonų talpos, plaukdamas 50 kilome- 
trų kas valanda, padidina savo mase vie- 
na milijonine gramo dalimi. Juo didesnė 
yra kinetinė energija, juo tas prieauglis di- 
dėja. Jeigu kas pajėgtų kūną, sverianti vieną 
kilogramą, paleisti 260 tūkstančių kilometrų 


per sekundę greičiau, tai tas kūnas padidė- 
tų dvigubai. Kaip matome, energijos masė 
yra labai mažutė. Viso fizinio žmogaus darbo, 
padaryto per visą gyvenimą, energija sveria 
vos vieną šešiasdešimt tūkstantinę gramo dalį. 

Kitos energijos formos taip pat turi ma- 
sę ir svori. Mokslininkai darė tokius bandy- 
mus: paleido stiprią šviesą į metalinį skydą. 
Skydas net ilinko nuo šviesos, lyg nuo sun- 
kaus daikto. O juk žinome, -kad negali būti 
spaudimo ten, kur nėra masės. Gal kada nors 
pavyks tą energiją sunaudoti ir praktiškiems 
reikalams. Apskaičiuota, kad jeigu kas galė- 
tų patrankos šovinį įkaitinti ligi 50 milijonų 
laipsnių, t. y. tokios temperatūros, kokia yra 
saulės viduryje, tai šovinys taip spinduliuotų, 
kad aplink save už 80 kilometrų nepaliktų 
nieko, viską nušluotų — išdegintų. Tai būtų 
jėga ir jos baisios pasėkos. 

Nors energija kinta, pereina iš vienos for- 
mos į kitą, bet jos kiekis lieka tas pats. 
Kiek jos buvo pasaulio pradžioje, tiek yra 
ir šiandieną. Mokslininkai tiria tik tas ener- 
gijos formas, kurios keičiasi. Daug jau iš- 
tyrė ir panaudojo darbui, bet dar daug dau- 
giau lieka neištirta, nežinoma. 


Pratinginiauk šiandien, rytoj padarysi tą pat ir po ryt bus taip pat. 
Sugaukime valandą, kuri ateina, nesivykime jos, kai išeinc. 


SPAUDOS RĖMĖJAI 


Liet. Sv. Kazimiero Drau- 

gijos Kieryškės (Miel. gė- 

nų val. Švenčionių apskr.) 

skyriaus nariai,uolūs „Jau- 

nimo Draugo“ skaitytojai 
ir prenumeratoriai. 


ŠEKSPYRAS. 

Priverstinis gamtos tobulėjimas 


Biologija (mokslas apie gyvybę) pradeda 
ieiti į tokį padėjimą, kad netrukus galės būti 
taikoma praktikoje plačiausiu mastu. Biolo- 
gijos mokslo reikšmė ryškiausiai iškyla ten, 
kur ji veikia žmogaus aplinką. Ji gali turėti 
įtakos ne tik gyvulių ir augalų rūšims, vienas 
skatindama, kitas naikindama, bet ji taip pat 
reikalinga gamtos pusiausvyrai išlaikyti. 

Visur žmogus kišasi i prigimtąją gamtos 
pusiausvyrą. Jisai sąmoningai, o kartais ne- 
sąmoningai, skatina augalų ir gyvulių veisi- 
mąsi naujose srityse. Jisai didžiulius plotus 
apsodina naujomis augalų rūšimis arba na- 
mais, fabrikais arba kitais kultūriniais pro- 
duktais. Jis išnaikina ištisas rūšis ir paleng- 
vina veistis kitoms. Trumpai pasakius: žmo- 
gus gyvybės sąlygas žemėje pakeitė daugiau 
per 5.000 metų, nekaip pati gamta per 5 mi- 
lijonus metų. 

Daug pakitimų turėjo nenumatytų padari- 
nių. Kas, sakysim, galėjo pamanyti, kad nea- 
tidžiai numestas Kanados vandeninis augalas 
per 10 metų užkimš kuone pusę Did. Brita- 
nijos vandens kelių? Arba kad nugabenti gė- 
lių mėgėjoms į Australiją kaktusai išvirs į di- 
delius spygliuotus ir gyventojams pragaištin- 
gus augalus? Kas būtų galėjęs iš anksto pa- 
sakyti, kad, nukirtus miškus Adrijos pajūryje 
arba kai kuriose vietose Afrikoje, tie kraštai 
pavirs tyrais, nuo kurių plikų uolų net dirvo- 
žemis nupustytas? Kas būtų manes, kad, su- 
sisiekimui patobulėjus, lengviau plis marai 
a "re rt ET WaE 


GAMTOS GROŽIS 


Tai ne Šveicarija, bet gražus mūsų krašto vaizdelis. 

ir į Rytų Afriką bus nugabenta miego liga, 
i Okeaniją tymai, o į senovės Graikiją malarija 
(kaip spėjama) ir kad jos pakeis istorijos bėgi? 

Tai į akis krintą pavyzdžiukai. Mažesnių 
yra dar daugiau. Pavyzdžiui, jei padarytume 
gamtos globos parką retoms paukščių vei- 
slėms ir ten joms suteiktume visišką (abso- 
liutišką) saugumą, tai, gal būt, patirtume, kad 
be galo dauginasi kokia nors visai paprasta, 
atspari veislė ir nustelbia, išstumia retas, ne- 
paprastas rūšis, kuriomis mes ypačiai rupi- 
namės. Sakysime, pageriname savo naminių 
gyvulių produktingumą (našumą) ir turime 
nustatyti, kad jie iščiulpia iš ganyklų visą 
jėgą, kurios menkesniems gyvuliams ne tik 
pakakdavo, bet ir likdavo. Čia vėl drąsiai šo- 
kame naikinti plėšriuosius sutvėrimus, kurie 
piauna mūsų naminius gyvulius bei paukščius, 
pavyzdžiui, vanagus, kurie skerdžia mūsų na- 
minius sparnuočius ir medžiojamuosius paukš- 
čius. O paskum vis dėlto patiriame, kad mes 
tuo būdu sugriauname sieną, kurią nustatė 
gamta pusiausvyrai išlaikyti: tokiu šeiminin- 
kavimu duodame valią kiek norint veistis pe- 
lėms ir kitiems mažiems graužikams, įsten- 
giantiems gerokai apnaikinti ūkininkų pro- 
duktų atsargas. 

Trumpai pasakius: žmogaus veikimas visur 
keičia gamtą ir jos prigimtą pusiausvyrą, ar 
mes tai žinome, to norime, ar ne. Norint su- 
kliudyti tiems kitimams būti sąmyšingiems ir 
be plano, o taip pat, kad jie nedarytų žalos, 
kas dažnai pasitaiko, reikia stengtis juos kon- 
troliuoti ir vietoje suardytos pusiausvyros 
kurti naują, tinkamą mūsų reikalams. 

Negalima net įsivaizduoti, kiek padeda 
gamtos pusiausvyrą ardyti susisiekimo pato- 
bulėjimas. Tyčiomis arba atsitiktinai gyvuliai 
ir augalai patenka prekybos keliais į kitus 
kraštus. Kokoso riešutai iš senovės yra Fidžio 
(Ramiajame vandenyne) salų svarbiausiais 
produktais. Prieš kelias dešimtis metų kokoso 
medžiai nudžiūvo vienoje iš didžiųjų salų. Tai 
buvo gana bloga. Bet dar prasčiau pasidarė 
po karo: negerovė pradėjo plisti kitoje saloje. 

Dar tebėra ir tebedirba tie žmonės, kurie 
grąžino gerovę Fidžio saloms. Buvo susekta 


kad augalų maro nešėjas buvo plaštekė, ku- 
rios. vikšrai ėdė palmės lapus. Tiesiog gąsdi- 
namai jų daugėjo todėl, kad nebuvo vikšrus 
naikinamų parazitų. Trims biologams (gyvy- 
bės mokslo tyrinėtojams) buvo pavestas už- 
davinys kame nors surasti toki parazitą. Jie 
išieškojo visuose Ramiojo vandenyno užkam- 
piuose ir pagaliau Malajų valstybėse rado ne 
tą pačią, bet panašią plaštekę ir jos para- 
zitą, tam tikrą muse. Buvo nelengva atga- 
benti tolimą kelią į Fidžio salas tą parazitą, 
nes jis nežino žiemojimo meto ir nemiega. 
Tad reikėjo visą kelionę ji maitinti ir prižiū- 
rėti, šerti gyvais drugio vikšrais, o pastaruo- 
sius—maitinti šviežiai dygusiomis palmėmis, 
kurios buvo auginamos tam tikruose induose 
tam reikalui. 

Tokiu būdu 1925 m. buvo atgabenta 300 
brangių parazitų į Fidžio salas. Kokoso rie- 
šutų drugys ten buvo naudojamas išugdyti 
tam tikrai parazitų kultūrai. Per metus jų 
užaugo 32.000. Tada tuos parazitus paleido. 
Jie taip iš pagrindų kibo į darbą, jog 1928 m. 
beveik keturi penktadaliai kokoso riešutų 
vikšrų buvo apsėsti parazitų ir todėl nega- 
lėjo išsirutulioti. Kitais metais kalbamuosius 
kokoso riešutų kenkėjus, kurie grėsė sunai- 
kinsią viso salyno kokoso ūki, pasisekė pa- 
daryti jau menkai žalingu kenkėju. Žmogus 
atstatė gamtos pusiausvyrą, kurią jis buvo 
pirmiau suardes. 

Dar daug tokių pavyzdžių galima pami- 
nėti: kaip cukrašvendrė Havajų salose buvo 
išgelbėta nuo striaubliavabalių; kaip buvo su- 
stabdytas Šiaurės Amerikos miškų naikinimas 
cigoninés plaštekės dėka; kaip dabar plačiu 
mastu kovojama su kavos utėlėmis Kenijoje 
(Afrikoje), apleidus jas ištisais batalijonais 
Dievo karvyčių, kurios maitinamos kiaušiniais, 
grietinėle ir kt. Plačioje Britanijos imperijoje 
yra visokių marų. Kad galėtų sėkmingai nuo 
jų gintis, Anglijoje yra įsteigta tam tikra pa- 
razitų perykla, kuri jų parūpina visai imperijai. 

Gamtos prigimtį keisti galima ne tik išo- 
rinėmis aplinkybėmis, bet ir vidaus savumais. 
Sakysime, užuot saugojus augalus ir kitus 
gyvius nuo marų parazitais ar kitomis išori- 
nėmis priemonėmis, galima juose išugdyti 
tokių savumų, kuriais jie atsispiria apkratams 
ir kenkėjams. Atrankos būdu olandai išaugino 


nedegamų kviečių, marams atsparių cukra- 
švendrių. 

Šių laikų kviečių derlius keleriopai pra- 
neša nepagerintųjų rūšių derlius, kurios buvo 
sėjamos senovėje. Pastaraisiais metais pla- 
ningai auginant naujas kviečių rūšis, pasisekė 
jų sėjamuosius plotus nukelti net per 150 km 
nuo ašigalio, bet į tokius kraštus, kurie anks- 
čiau buvo laikomi tyrais. 

Stipriai neperdedant galima sakyti, jog 
planingo auginimo galimumai yra beveik ne- 
riboti. Evoliucija (rutulojimasis) yra begalinis 
tumos kaitaliojimasis (variacija), kuriam pasi- 
duoda gyvoji medžiaga. Veislę atrenkant, ga- 
lima pakeisti temperamentą, kaulingumą, 
struktūrą ir papročius. Tokiu būdu ilgainiui 
galima išsiauginti kaip ugnis piktų naminių 
kačių ir kaip kačių švelnių tigrų. „J. K.“ 


NEPAPRASTA VALANDELE... 


Mūsų sodžiaus jaunimas džiaugiasi sulaukęs „Jau- 
nimo Draugo“, kurį dažniausiai peržiūri, perskaito 


susimetę į būrelius. 

NEZEMINKIME KITŲ GARBĖS 


Viena labiausiai išsiplatinusių mūsų mo- 
terų tarpe ydų, yra vadinamasis liezuvavimas. 
Tai tartum liga, kuria serga daugelis mūsų kai- 
mo motučių ir jaunų sesių. Prie šio „amato“ 
dažnai jos taip yra pripratusios, kad be jo ir 
nebežino, kaip praleisti pilkąją dienelę. Išgirdo 
moterėlė ši tą apie savo kaimynus, jau ji ir 
nebenusėdi, nepraeina neužkalbinus pazista- 
mųjų, nes liežuvis niešti papasakoti, kad jie 
esą tokie ir tokie. Žinoma, pasakodama dar 
pagražina, pridėdama ir savo prasimanymų. 
Kita, atpasakodama savo pažistamoms, taip 
pat savaip „papuošia“, ir taip iš mažos žine- 
lės susidaro plati pasaka, kuri kartais pap- 
linta po visą parapiją. Susipyko dėl kokio 
nieko kaimynės, tuoj jos pradeda kerštauti 
ir visam kaimui skelbia viena kitos „nuodė- 
mes“. Vėl kuriam kaimynui nukrypus kiek iš 
„Vėžių“, žiūrėk, viso kaimo moterys jau ir 
skalauja liežuvėliais. 

Iš kur toks pamėgimas liežuvauti ir ap- 
kalbinėti kitus? 

Kartais moterys taip daro pačios nejaus- 
damos, kad elgiasi blogai. Mat, kiekviena jų 
nori tuo ar kitu būdu paivairinti savo pilką, 
vienodą gyvenimą, tad ir ieško ko nors naujo. 
Didesnioji moterų dalis laikraščių neskaito, 
organizaciniu gyvenimu nesidomi, jų pasaulis 
siauras, kuklus. Nieko jos nežino, tepažįsta 
tik savo kaimynus. Belieka tik rankioti ir 
skleisti įvairios tikros ir pramanytos žinelės. 
Jos nė nepagalvoja, kad savo lengvabūdiš- 
kumu ir noru patenkinti žingeidumą, daug 
padarančios žalos. Dažnai svetimų žmonių 
akyse jos apjuodina, apšmeižia savo kaimy- 
nus, lyg beverčius, žalingus padarus, priverda 

tiek „košės“, kurios nieks neistengia suval- 
gyti. Zinoma, paskui tokie žmonės, apie ku- 
riuos įvairių kalbų prisiklausoma, nenoriai 
isileidžiami į namus, ir nenoriai jiems duo- 
dama darbo. 

Kitoms moterims liežuvavimas tampa gin- 
klu, kuriuo jos gali kitiems atkeršyti. Šiuo 
atveju jos pletkauja ne dėl paprasto kasdie- 
niško žingeidumo, bet iš blogos valios, tyčia 
norėdamos apjuodinti ir pakenkti kai kuriems 
žmonėms. Jos užmiršta krikščionišką dorovę 
ir meilę, kad galima būtų, tai pirkusios įvai- 
rius šmeižtus skleistų. 

Beveik kiekviename sodžiuje galima rasti 
įgudusių pletkininkių. Jos pirmos sužino viso 
kaimo naujienas, pirmos pramano apie kitus 
būtų ir nebūtų dalykų. Pasirolo kaime sveti- 
mas žmogus, jos ir apie jį suskumba įvairių 
niekų prišnekėti. Šios „specijalistės“, tai lyg 
bevieliai sodžiaus telegrafai. Kaip tie vabalai, 
jos rausiasi kitų sąžinėje ir su pamėgimu 
ieško būtų ir nebūtų dalykų. „Aš, kaimynėl, 
netiesos nesakysiu, ką mačiau ir girdėjau pa- 


pasakosiu“. Na, ir pradeda pasakoti tucs „ma- 
tytus“ ir „girdėtus“ dalykus apie vieną, kitą 
ir trečią. 


Protingas žmogus, girdėdamas tas visas 
kalbas, visuomet padaro išvadą, kad ne tie 
blogi, kurie juodinami jiems negirdint, bet 
tas, kuris šiuo negarbingu darbu užsiima. Do- 
ras žmogus, turis savyje krikščionišką meilę, 
niekad nesistengs kitų juodinti, bet visuomet 
juos norės pateisinti, broliškai pamokyti, o ne 
tyčiotis ir viešai visiems skelbti jų klaidas. 
Rimtesnieji žmonės rnažiausiai kalba apie kitų 
blogus darbus, nes žino, kad kiekvienam jų 
netrūksta. 

Jauna sesė lietuvaitė turi ugdyti savyje 


geras, kilnias būdo ypatybes, turi stengtis, kad 
mūsų sodžiuje būtų kuo daugiau kilniųjų 
žmonių. Tad gerbkime savo kaimynus nes 
jie yra mūsų broliai—lietuviai. Jei norime kitų 
blogus darbus pasmerkti, smerkime juos tik 
tada, kada jie patys girdi, smerkime ne tam, 
kad iš jų galėtumėm pasityčioti, bet tam, 
kad juos pamokytume ir parodytume jų klai- 
das. Visuomet prisiminkime šiuos šventus 
žodžius: „Kokiu saiku saikosite, tokiu ir jums 
bus atsaikėta“. np. 


IT, T, A EEE 
A Y AAA DER AS NA 


BUKIME TAUPIOS! 


Jau keletas metų, kai žmones kankina kri- 
zis, auksinas kišenėje—retas svečias. Kalbėti 
apie taupumą tokiu metu gal atrodo ir ne- 
verta. Bet pagalvokime, kas turi labiau skai- 
tytis su skatiku, ar tas, kuris jų daug turi, ar 
tas, kurs turi maža? 

Be abejonės, gyvenimas reikalauja daug 
sumanumo ir taupumo iš tų, kurie mažu turi 
tenkintis. 

Gyvenimas mus daug ko moko; visi mo- 
komės gyvenimo mokykloj. Bet ne visi esame 
lygiai gabūs, ir todėl vieniems gyventi yra 
lengviau, kitiems sunkiau. 

Gyvenimas tarp kitko reikalauja iš visų 
taupumo. Taupus turi būti visi, o ypatingai 
moterys. Iš moterų rankų, ypatingai mies- 
tuose gyvenančių, išplaukia daug daugiau pi- 
nigų negu iš vyrų, nes jos aprūpina ne tik 
save, bet dažnai ir visą šeimą. Prieš dvejetą 
metų, vienoje didelėje krautuvėje, bazaru 
vadinamoje, buvo padarytas idomus bandy- 
mas. Būtent, pardavėjos žymėjo perkančiuo- 
sius. Ir pasirodė, kad iš 100 perkančiųjų 80 
buvo moterų, o tik 20 vyrų. Netgi vien vy- 
rams reikalingus daiktus pirkdavusios moterys. 

Sodžiuje yra šiek tiek kitaip. Čia vistik 
jeigu ne daugiau, tai lygiai perka vyrai ir 
molerys. O taip yra todėl, kad sodžiaus gy- 
ventojai aprūpinti nuolatiniais reikmenimis, 
kuriuos miesto moterys turi kasdien pirkti. 

Tačiau ir sodžiaus moterys, kurių yra daug 
daugiau negu vyrų, dažnai pačios perkasi 
sau, vaikams ir netgi vyrams drabužius, ava- 
lynę (batus) ir kitus reikalingus daiktus. Čia 
kaip tik ir yra geriausia proga mokytis tau- 
pumo. 


Senesnėms moterims vargu ar galima būtų 
beprikišti taupumo stoką. Bet vistik atsiranda 
viena kita motina, kuri kiek tik pajėgdama 
ir išmanydama krauna ant savo dukrelių. Bet, 
rodos, tokių ne daug tėra. 

Jaunos mūsų sesės turi būtinai taupumo 
mokytis, o Kurios moka, tai jo tenepamiršte. 

Peržvelgus išeiginius sodžiaus mergaičių 
drabužius, matosi, kad taupumas reta kuriai 
yra žinomas. Kiekviena sodžiaus mergaitė, 
išskyrus pačias neturtingąsias, turi daug įvai- 
rių suknelių, bliuzelių menkos arba neprak- 
tiškos medžiagos, blizgančią, bet niekam ti- 
kusią avalynę, įvairiausių špilkų, šukų ir t. t. 

Taupi mergaitė, būdama jų vietoj, padarytų 
visai kitaip. Ji pasisiūtų sau dvejetą suknelių, 
geresnės ir praktiškos medžiagos, kuri porą 
kartų užsidėjus neatrodytų nuvalkiota; nusi- 
pirktų sau kuklesnę, bet praktišką avalyne. 
Pigių, visai nereikalingų šukų ir spilkų nepirktų. 


Anglijoje yraspeciali mokykla, kurioje mokinamos mo- 
terys gelbėti žmones ir jų turtus,iStikus gaisrui. Vaizde- 
ly —pamokos metu moteris leidžiasi virve iš antro aukšto, 

Lengviau, žinoma, nusipirkti kas nors pi- 
gesnio, bet nepraktiška. Jeigu trūksta pinigų 
geresnei prekei nupirkti, tai galima juk tru- 
pučiuką palaukti, surinkti daugiau pinigų, o 
tuo tarpu reiktų sutvarkyti senus drabužius, 
kad jie nevisai blogai atrodytų, kol galima 
bus įsigyti naujus. 

Nenuostabu, kad mergaitė, pasisiuvusi sau 
menkos medžiagos suknelę, kuri pašokus 
smarkiau suplyšta, susivalkioja, turi tuoj 
pirkti naują. Ir štai dvi menkesnės suknelės 
daugiau kaštuoja negu viena gera. Su avalyne 
tas pats. Viena stipri batų pora atstoja dvi 
poras tų menkiausios rūšies „liakierų“, kurie 
kartą apsiavus išklera taip, kad baisu ir žiūrėti. 

Daugelis mergaičių važiuoja svetur (se- 
niau į Prancūziją, dabar į Latviją) uždarbiauti. 
Sunkiai dirbusios, grižta su nedidelėmis su- 
taupomis namo. lr už tuos kruvinai uždirbtus 
skatikus, mažai galvodamos prisiperka įvairių 
reikalingų ir nereikalingų daiktų ir papuošalų. 
Dažnai nė nepagalvoja, ar negalėtų dalį tų 
pinigų suvartoti naudingiau. 

Pasipuošti jaunoms mergaitėms ir mote- 
rim galima ir reikia, bet pagalvokim, argi 
verta, atsiskyrus nuo savųjų, sunkiai dirbti 
keletą mėnesių tik tam, kad sugrįžus nusi- 
pirkti keletą suknučių, kelias poras batų ir 
kitų kartais beverčių dalykų? Argi nebūtų 
geriau, jei nusipirktum tik tai, kas būtinai yra 
reikalinga, užsiprenumeruotum lietuvišką lai- 
krasti, o likusius pinigus pasidėtum svarbes- 
niems reikalams? 

Motinos neturėtų pirkti vaikams įvairių 
kaspinų ir šukų, nes tuo pratina juos prie 
tuštumo ir išlaidumo; geriau padarytų, jeigu 
už tuos pinigus, pramokus skaityti, nupirktų 
naudingų knygų. 

Taupumas yra vienas geriausių moters — 
šeimininkės privalumų. Tai turi isidėmėti kiek- 
viena lietuvė moteris. el. 
NAMINIS GYDYMAS 

Šiandien ne naujiena, kad daugelis laukų 
augalų vartojama žmonėms gydyti. Tai nėra 
„Kerėtojų“ paslaptis, bet nuolatinis ir kaskart 


geresnis gamtos pažinimas ir naujų jos pas- 
lapčių atidengimas. Sodžius dažnai apseina be 

gydytojų, nes neturi kuo sumokėti. Palengvintų 
žmonės savo likimą, sumažintų įvairius skaus- 
mus, jei pramoktų vartoti vaistinguosius au- 
galus ir žoles. Kiekvienas juk gali sau jų 
prisirinkti, nereikia jų nei sėti nei akéti. Be 
to galima ir užsidirbti juos parduodant. Juk 
iš tokių pačių žolių pagamintus vaistus per- 
kame vaistinėse. Kai kuriose vietose sodžiaus 
moterėlės tas žoles renka ir už nieką žyde- 
liams parduoda. Mes, lietuviai, tuo tarpu ne- 
turime suorganizuoto vaistingųjų mūsų laukų 
augalų rinkimo ir dažnai netgi nežinome pa- 
grindinių jų rinkimo dėsnių. 

Kiekvienas augalas privalo būti renkamas 
tuo laiku, kada daugiausia turi gydomųjų da- 
lių. Vaistingieji augalai turi būti švarūs, be 
jokių priemaišų. Geriau jau visai nerinkti, ne- 
gu rinkti abejotinus. Surinktų augalų džiovi- 
nimas taip pat labai svarbus dalykas. Geriau- 
sia džiovinti pagreitintu būdu, ugnimi šildo- 
mose džiovyklose, tam tikroj temperatūroj. 
Paprastam džiovinimui tinkamiausia skardinė, 
gerai vėjo perpuciama pastogė su atitinka- 
momis lentynomis. 

Saulėje džiovinti nepatogu ir dažnai vi- 
sai negalima, nes saulė ištraukia . vertingą- 
sias medžiagas. Gerai išdžiovinto augalo pa- 
žymys, tai naturali spalva. 

Džiovinant nuodingus augalus reikia ypa- 
tingo atsargumo: šluostyti dulkes drėgna ske- 
peta, po darbo nuplauti rankas ir skalauti burna. 

Džiovinta medžiaga kraujama į maišus, 
dėžes ir laikoma sausoje vietoje. Reikalinga 
kiekvienai rūšiai užrašyti augalo pavadinimas, 
svoris ir kada surinkta. 

Kaip matome, nėra jau taip lengvas daly- 
kas, bet vistik galimas. Jei neparduoti (kas 
būtų pageidautina) tai bent išmokime tinka- 
mai sau vaistų pasigaminti laikantis aukščiau 
paduotų nurodymų. 

Paduodu kai kuriuos augalus, kurie yra 
tinkami rinkti vaistams. Pasistengsime tokį 
sąrašą paduoti ir kituose mūsų laikraščio 
numeriuose. 

Ajarų šaknys renkamos rudenį—nuo rug- 
piucio m. iki šalčių arba anksti pavasarį. 
Švariai nuplautas piaustome skersai ir džio- 
viname tamsoje ant pečiaus. Ajarų šaknys var- 
tojamos miltelių, lašų ir arbatos pavidale nuo 
blogo vidurių virškinimo, išpūtimo, be to, kve- 


piančioms vonioms, kurios stiprina organiz- 
mą. Be to, smulkiai sugrūstos ir persijotos per 
tankų sietą tinka dantims valyti. 

Akišvietė — maža, vienametė žolelė, auga 
visur: pievose daržuose ir laukuose. Renka- 
ma kai žydi (nuo liepos mėn. iki rudens). 
Vaistams vartojama žydinti žolė be šaknų. 
Akisvieté jau nuo senų laikų yra vartojama 
akims gydyti, nuo sluogos, nuo skilvio slogos 
ir nuo viso kūno nusilpimo. Akims plauti 
gaminama arbata: į stiklinę švaraus lietaus 
vandens dedame pilną arbatinį šaukštelį sau- 
sos žolės, ataušus iškošiam ir plaunam akis. Ši 
akims gydyti arbata turi būti kasdien atvirina- 
ma. Gerti gaminama stipresnė arbata. Tada var- 
tojama jau ne lietaus vanduo, bet paprastas, 
minkštas sulinio ar ežero. Nuo skilvio slogos 
galime patys pasigaminti lašų. [mame 100 
gramų sausos žolės, mirkome 10 — 12 dienų 
500 gramų 70? spirite, paskui iškošiame ir ge- 
riame po 30—40 lašų, ileisdami saltan virin- 
tan vandenin. 

Apinių galvutės renkamos pradžioj rug- 
piūčio, kada dar nenunokusios. Džiovinama 
vėjuje, vėdinamoje pastogėje. Apinių milte- 
liai, vad. lupulinu, vartojami nervams nura- 
minti, vidurių virškinimui pagerinti. Vartoja- 
mi tie milteliai ir žaizdoms barstyti. 

Ąžuolo gilės taip pat tinka vaistams. Su- 
skaldome ir plikiname tris kartus verdančiu 
vandeniu. Paliekama mirkti 12 valandų, pas- 
kui dar perpiliama minkštu (lietaus) šiltu van- 
deniu. Taip mirkytos gilės džiovinamos pečiu- 
je, o paskui deginamos tol, kol pasidaro 
juodai rausvos spalvos, pagaliau dar karš- 
tos malamos. Paskui daromas toks mišinys: 
1 stiklinė gilių miltų, 1 šaukštas paprastų 
ruginių arba kvietinių miltų (ne pikliavoty), 1 
šaukštas kavos „Mocco“, 1 arbatinis šaukš- 
telis cikorijos ir */4 arbatinio šaukštelio val- 
gomosios sodos. Viską sumaišius ir persijo- 
jus vartojama kaip paprasta kava su pienu 
ir cukrum. 

Ąžuolo gilių kava vartojama nuo orga- 
nizmo nusilpnėjimo, po ligos, po vargingo 
ir sunkaus darbo. Vaikams duodama nuo skri- 
pulo (voties sukilimo), nuo angliškos ligos, 
chroniško vidurių paleidimo ir kita. 

Debesylo šaknys. Išdžiovintos vartojamos 
nuo kosulio ir viduriavimo; nuo džiovos var- 


-nos gamina jos tą pati maistą. 


tojama debesylo šaknys su taukais arba mė 
dumi. Gydantis žiemos metu šutinama 100 
gramų stambiai sugrūstų debesylo šaknų su 
200 gr. lydytų kiaulinių taukų (tik ne lašinių), 
kuriuos paskui perkošus ir atšaldžius priima 
po vieną arbatinį šaukšteli 3 — 4 kartus 
per dieną, po valgio su šiltu pienu arba su 
kava. Vasaros metu vietoj taukų priemaišos 
imamas paprastas medus. 

Kietis. Vaistams vartojamos šaknys ir kie- 
čio žolė (žiedai ir lapai). Šaknys kasamos rude- 
ni ir tuoj džiovinamos. Kiečio žolės arbata 
geriama po pusę stiklinės 3 kartus per die- 
ną. Saknis taip pat vartoja kaip arbatą 3 
kartus per dieną po pusę stiklinės prieš val- 
gi nuo nuomaro ir nuo dieglių. K. 


KAIP MAITINTIS 


Sveikatai palaikyti labai didelės svarbos 
turi maistas. Žmogus, blogai maitindamasis, 
ardo savo sveikatą. 

Tuo tarpu daugumas mūsų motočių—šeimi- 
ninkių apie tai beveik negalvoja. Jos mano pil- 
nai atlieka savo pareigas, bet kuo ir bet kaip 
pavalgydinusios savo šeimyną. Diena iš die- 
Ištisais mé- 
nesiais, kiekvieną rytą kepa blynus arba ver- 
da bulves ar tuos pačius barščius. Pietums 
duoda kasdieną tą pačią sriubą. Vietomis bū- 
na dar blogiau: šeimininkė išverda sriubos 
didžiausį puodą kelioms dienoms ir rytą va- 


„karą ta pačia sriuba maitina savo šeimą. 


Paklausus, ar neatsibosta jiems toks val- 
gio vienodumas, atsako: „Kur neatsibos, bet 
nėra iš ko ir nėra laiko galvoti apie visokius 
skanėstus; išalkusiam darbininkui ką padavei, 


ta ir suvalgo“. Taip esti dažnai ne dėl turto 


ir ne dėl laiko stokos, bet tik dėl apsileidimo. 
Šeimininkės nepagalvoja, kad toks maisto 
vienodumas yra didelis sveikatos priešas. Juk 
žmogaus kūnas reikalauja įvairių medžiagų, 
kaip: baltimų, riebalų, druskų, vitaminų ir ki- 
tų, o vienas produktas turi tik vienos ar 
dviejų rūšių medžiagų ir tai dažnai nedide- 
liame kiekyje. Todėl aišku, norint kūnui duoti 
atitinkamą maistą, reikia vartoti ivairius, o ne 
vienodus produktus. Kad maistą reikia įvai- 
rinti, parodo ir žmogaus pojučiai, nes vieno- 

das maistas per ilgesni laiką taip nusibosta, 
kad nebesinori į ji ir Zvilgterti. 

Paivairinti maistą nėra taip brangu nei 
sunku, reikia tik truputi noro ir rūpesnio. Jei 
kiekviena sumani ir darbšti šeimininkė pasi- 
rūpintų auginti įvairesnių daržovių, jas kei- 
stų ir tinkamai pagamintų, tada tie patys pie- 
tus nebūtų vienodi irikyrus. Juk iš daržovių 
galima pagaminti daugybę įvairiausių valgių. 
Sunkiau yra ką nors išgalvoti, kai mūsų šei- 
mininkės augina vien burokus ir kopūstus, iš 
kurių verda tik sriubą, o nieko kito nesis- 
tengia pagaminti. Kitos vėl pasėja kartais dėl 
įdomumo įvairesnių daržovių, kaip pupelių, 
pamidorų, agurkų, morkų, salotų, ridikų, bet 
supeni jas gyvuliams, teisindamos, kad šei- 
ma nėra ipratusi tų daržovių valgyti. Ir iš tik- 
rųjų, dauguma mūsų žmonių nemėgsta daržo- 
vių ir laiko jas beverčiu maistu. Jie mano, 
kad tik riebiai pavalgę gali būti sveiki ir stip- 
rūs. Tuo tarpu mokslas rodo, kad be dau- 
gelio maisto dalykų gyvybei palaikyti reika- 
lingi yra Vitaminai, kurie apsaugo žmogų nuo 
daugelio ligų. Daugiausia vitaminų turi dar- 
žovės ir tai žaliam stovy. Virtos, ar kon- 
servuotos daržovės daug vitaminų nusto- 
ja. Todėl vasarą ir rudenį, kada daržovių lai- 
kas, kiekvienos šeimininkės pareiga yra pri- 
pratinti savo šeimą valgyti kuo daugiausiai ža- 
lių daržovių. Geriausias budas—pripratinti var- 
toti jas kaip priedą prie mėsos. Tuomet ga- 
lima sutaupyti mėsa, nes vienos mėsos rei- 
kia daug daugiau suvalgyti, kol patenkinsim 
alki, tuo tarpu su daržovėmis ir bulviniais prie- 
dais mėsos suvalgysime žymiai mažiau ir pats 
maistas bus sveikesnis. 

Žalios daržovės, kurios tinka vartoti salo- 
toms, yra šios: svogūnų lakštai, salotėliai, ri- 
dikėliai, žali agurkai ir pamidorai. Jei galime, 
vartoti su grietine arba actu, duodant pavie- 
niui arba kelių daržovių mišinį. 

Rudens metu daugelis šeimininkių turi 
agurkų ir pamidorų, tačiau tik reta jų moka 
šias daržoves tinkamai suvartoti. Iš pamido- 
rų ir raugintų agurkų kiekviena šeimininkė 
galėtų pagaminti skanias sriubas. Abi sriubos 
verdamos su mėsa. Kaip virti sriubas, pakal- 
bėsime vėliau. Talkininkė. 


418 


ATEIVIS AUKŠTUJUOSE 


(Ištrauka iš Jievos Simonaitytės apysakos 
„Aukštųjų Šimonių Likimas“.) 

Gerda Ašpurvytė susimąsčiusi nuėjo į stak- 
les. Savo kraiti Gerda pati audžia. Tiesa, 
keletas ritinių yra dar motinos skrynėj, bet 
juk ne visa iš motinos išgabensi. 

Jau keletas blakyčių, vienyčių, trinyciy 
drobulėms, Gerdos pačios išaustų, guli nau- 
jojoj, margoj Gerdos skrynėj. Ir plačiojo, ir 
siaurojo jau tur būt užteks. Tik dar rankšluoš- 
čių mazoka. 

— Kraitis būtų geras, — mąsto ausdama 
Gerda,—tik kad Francui, tat ne visai. 

Francas Ermanis — Gerdos sužadėtinis. 

Pereitomis Kalėdomis sukalbėta, kad Gerda 
išeis į Poškus prie Ermanio. Tiesa, nėra di- 
deli gyventojai Ermaniai, tiktai butelnikai. Iš 
karto spyrėsi Gerda: už vokiečio? Ne! 

— Ko tu jau benori?—émé tėvai barti.— 
Ar ne gana dailus jis vyras? Ir koks jis tau 
geras! Kur tu čia jau taip kitur nueisi su 
savo dalimi? Gali tiktai patenkinta būti. Ne 
kiekvieną lietuvę veda vokietis. Yra gana 
mergaičių, norinčių Ermanių Franco; jis ne- 
žiūri nė į vieną. 

Bet Gerda žinojo, kad jis žiūri į kitas. Ji 
žinojo net, kad Poškų Liepaitikė... tik gėda 
tai tėvams sakyti. Tačiau Gerda: nežinojo 
to, — ji dar per jauna, — kad ne kiekviena 
lietuvė eina už vokiečio. Vis viena, nors vo- 
kiečiai ir jaučiasi ponai, lietuvės nemaž ne- 
plėšosi dėl jų. O tokių tėvų menkai terasi, 
kurie leistų dukteris už vokiečio arba sūnus 
galėtų parvesti į ūki vokietę marčią. 

— Vokietis ne ūkininkas, vokietė ne šei- 
mininkė, — sako būras ir griežtai numoja 
ranka, rodydamas, kad šitas reikalas jau atliktas. 

To Gerda dar nežinojo. Bet Ermaniukas 
atrodė jai dailus vaikinas. Žinoma, vokietis 
atrodo vis jau kitoks už būrą. 

Ateisianti rudeni žada būti vestuvės. Da- 
bar reikia skubintis ruoštis. Kraitis turi būti 
geras, kaip ūkininko dukteriai pritinka. Ir Aš- 
purvienė prisispyrusi laiko dukterį staklėse. 
Tiesa, kai kada lipa net ir pati į stakles. 

Bet atėjęs Francas ne kartą šaiposi: 

— Jūs su savo buriskais būdais pas mus 
neateisite. Mes švesime vestuves vokiškai. 


PIRMOJI PAMOKA 


Praėjo gražios, malonios atosto- 
gos, vėl prasidėjo mokslo metai. 
Vaizdely Vytauto Didžiojo gimna- 
zijos mokinės sportininkės su 
savo mokytoja J. Kazlauskaite 
po gimnastikos pamokos. 


Nutildavo kalbėjusi motina Ašpurvienė, 
piktai nusikosėdavo Ašpurvis, bet tylėdavo— 
lyg ir bijodamas žento. O Gerda baisiai iš- 
plėstomis akimis nusisukdavo į langą ir žiū- 
rėdavo į pušynėlį, nors nė vieno medžio ne- 
matydavo: Ir juo plačiau stengdavosi Gerda 
atidaryti akis, kad būtų daugiau vietos, nes 
Jos jau skendėja ašarose. Dėl Dievo, tik ne- 
mirkčioti, -— ašaros pasipilty tada srovėmis 
per veidus, ir Francas galėtų tat pamatyti. 

Siandien Gerda vis aprenka raštus, juos 
negerai suspardydama. Kiek kartų ji persis- 
kaito! Kelis kartus jau praleido klaidingą ra- 
štą. Pataisyte nebėra galima. 

— Eisiu šeivų prisitrinti. — Gerda lipa iš 
staklių. Kaži, ar tai jau šiandien visa, kas su- 
žavėta: šeivos bėga už galų. O tos gijos, 
kaip jos painiojasi... | 

— Na, Gerdele, šiandien staklių nėmaž ne- 
girdėti, —sako įėjusi ASpurviené—Eik austi, aš 
pritrinsiušeivų. Ką dirbi dabar,kam painiojigijas. 

Vėl nuėjo Gerda į stakles, bet rankos nu- 
leistos ilsis. Pagaliau sukaupusi visą savo 
drąsą prašneko: 

— Žinai ką, mama, aš—aš —prie Ermanio 
neisiu. 

— Dabar gana. Ar tu jau proto nebeturi, 
ar ką? 

— Aš proto neturėjau tuomet, mamyte, 
kada Francui pasižadėjau. 

— lr prasimanysi tokius niekus. Matysi, 
ką tau tėvelis pasakys. 


— Tai jau ne niekai, Francas Ermanis vo- 
kietis. Vokiečiai tik bėdoje būdami tepazista 
lietuvį: kai jiems pinigų reikia. 

— Ale kad tu gudri, kas tau taip ipasakojo? 

— Neprivalo niekas nieko ipasakoti, aš 


pati žinau. Kas nežino, koks nusigyvenęs, 
nusigéres Ermanis, dar ir mergą turi. — Nu- 
kaito mergaitė pasakiusi šitai, bet rasi mo- 
tina dar ir nežino, reikia paaiškinti. 

— Tai reikėjo pirmiau apgalvoti, dabar... 

— Dabar jis tik mano pinigų tenori, —- 
spyrėsi Gerda. — O šiaip jam vis viena... ne, 
aš neisiu už vokiečio. 

— Ak, tu nori palikti senmergė ražienom 
grėbstyti. Manęs dėl, ne man gėda, o tau. 
Bet apsigalvok, mergele. Apgailėsi. Ką kalbės 
žmonės? Jie jau netikės, kad tu atsitraukei, 
o sakys, kad Ermanis tave paliko. Ar neži- 
nai, kiek yra pavydinčių. 

— Tegu pasilaiko jį sau pavydintieji. Ne- 
noriu jo, niekad jo nenorėjau—atkakliai atsi- 
kirto Gerda. 

Uzé dar Ašpurvienė, kad čia turėjęs toks 
pasipainioti, bet jau nebarė. Rasi jau pati 
suprato, kad duktė gerai daranti. 

— Ne, aš neisiu už Ermanio — pakartojo 
sau Gerda, išėjus motinai. — Kaip gyrė jis 
anądien savo tautiečius. Kokie jie geri, kokie 
jie šventi. Gyrų maišelis. 

Tėvas, išgirdęs apie Gerdos nusistatymą 
nebeiti už Ermanio, nieko neatsakė žmonai, 
tik nusišypsojo. | 

Kas ketveri metai ruošiamos tarptautinės 
sporto rungtynės, vadinamos sporto Olimpia- 
dės. Šiemet tokia sporto Olimpiadė buvo su- 
rengta Vokietijoj, Berlyne ir jo apylinkėse. 
Sioje sporto šventėje šiemet dalyvavo 53 val- 
stybių sportininkai, Olimpiniai žaidimai į Ber- 
lyną sutraukė apie 1.200.000 lankytojų. Jų 
arpe buvo apie 150.000 svetimšalių. Iš viso 
buvo parduota 4.500.000 įėjimo bilietų, už 
kuriuos gauta apie 7.000.000 markių. Olimpi- 
nių žaidimų organizavimas kaštavo 6.500.000 
markių. Viskas buvo sutvarkyta taip pavyz- 
dingai, kad geriau sunku ir įsivaizdinti. Pats 
stadionas irengtas buvo tiesiog pasakiškai. 


NS. 


00 


Amerikos lietuvis boksininka 
skas, pereitą mėnesį rungėsi su juoduku Joe Louisu. 

SPORTO OLIMPIJADEI PASIBAIGUS 


Ši sporto Olimpiadė daugelyje sporto sri- 
čių atnešė naujų laimėjimų, naujų rekordų. 

Iš 53 dalyvavusių valstybių, 32 valstybių 
sportininkai gavo pažymėjimus medalių pa- 
vydale. Jei sugretinsime 1932 metų ir 1936 
m. valstybių laimėjimus pamatysime, kiek 
kuri valstybė padarė šioje srityje pažangos. 


1932 m. 1936 m 

Ė. 8.24 A a Beeg ož 

LLS 2 A MEA ESE A 
Amerika 40 33 20 215 24 20 12 124 
Vokietija “3 “ 13-—-4.738-33 /26-;30: ¿81 
Italija RS A OBE MS 47 
Anglija 4 O 10, E BP 12 39 
Japonija 7 TA ART AAA" AO OA 
Prancuzija 9 MALA 03 TAO 
Vengrija 6 AAA A E S T 
Lenkija 2 E EA PAD EE 7 
Latvija 0 Dl S BEO dd A 3 


Kaip matome iš'šios lentelės, Vokietija pa- 
darė didžiausią pažangą sporte. Šiemet lai- 
mėjo daugiausia punktų ir aukso medalių. 
Pradžioje kovojo dėl sporto pirmenybės Ame- 
rika ir Vokietija, bet Olimpijadės pabaigoje 
paaiškėjo, kad Vokietija visa galva pralenkė 
Ameriką. Žymiai pažengėjo pirmyn sportas 
Vengrijoj, tuo tarpu Suomiai šiose sporto 
rungtynėse laimėjo daug mažiau, negu 1932 
metais, dovanų. 

Šioje Olimpiadėje laimėta 24 nauji olim- 
piniai rekordai, jų skaičiuje 9 pasauliniai 

Geriausias šioje Olimpijadėje sportininkas 
buvo negras Jesse Ovensas. Jis yra greičiau- 
sis pasauly bėgikas ir šokikas. 

Kai kurių valstybių sportininkai turi spe- 


"cialių gabumų paskirose sporto šakose, pav., 


Suomiai geriausi bėgikai 10 kilom. Jie lai- 
mėjo visas tris pirmas dovanas. Jiems nepri- 
lygo nei garsusis Japonijos bėgikas Mura- 
koso nei Švedijos Jonsonas, 


Šokinėjant į aukšti nieks neprilygo ameri- 
konams. Jie ir gi gavo visas šios srities do- 
vanas. 

Siaurose mūsų laikraščio skiltyse sunku 
viską nuodugniai aptarti. Tik tenka pažymėti, 
kad pasaulio meisteriai futbalo žaidime yra 
italai, krepšiasvydžio—amerikonai, rankinio— 
vokiečiai, vandens vydžio — vengrai. Mūsų 
kaimynai latviai ir estai taip pat parsivežė 
medalių. Nepaprastai iškilmingai buvo sutikti 
estų sportininkai, nes jie parsivežė net du 
medaliu. Latvių ristikas Betogs igyjo sidabro, 
o ėjikas Bubenko bronzo medali. Lietuva 
šioje sporto Olimpiadėje, kaip žinoma, neda- 
lyvavo. 

Įdomesni laimėjimai yra šie: 100 metrų 
bėgime pirmą vietą laimėjo amerikietis neg- 
ras (22 metų) Jesse Ovens, nubéges 100 
mtr. per 10,2 sekundes (per 1 sekundę be- 
veik 10 metrų), 200 metrų bėgime laimėjo 
tas pais Ovens, nubėgęs per 20,7 sekundes, 
400 metrų bėgime laimėjo amerikietis Vi- 
liams, nubėges per 46,7 sek.; 800 mtr. per 
1 min. 49 sek. nubėgo amerikietis Voodruf. 
1500 mtr. (1!/> klm.) bėgimą laimėjo Naujo- 
sios Zelandijos sportininkas, nubėgęs per 3 
minutes; 3000 mtr. (3 kl.) — suomis Heckert 
per 8 min. 50 sk.; 10 klm. — suomis Salmi- 
nenas per 30 min. 15 sek. 3 klm. bėgimą 
su kliūtimis (per vandens griovius, tvoras 
pilimus) laimėjo suomis Isohollo, nubėgęs 
per 9 min. 3 sek. Maratono bėgime laimėjo 
japonas Son, nubėgęs 42 kilometru per 2 val. 
29 min. 19 sek. šuoliu į aukštį amerikietis 
Johnsonas peršoko 2 metr. 3 cent., o šuoliu 
į toli minėtas amerikietis negras (Ovens) nušo- 
ko 8 m. 6 cm. Diską amerikietis Carpartie nu- 
metė 51 mtr. 43 cm. o ietį 71 metrą. 

Gražiai šioje sporto Olimpijadėje pasirodė 
ir moterys. Jos irgi pastatė naujų kai kurio- 
se srityse rekordų. Penkios jų laimėjo šioj 
Olimpijadėj aukso medalius: Helen Stefens 
(Amerika) — ji 100 metrų perbėgo per 11,5 
sekundžių; Tilly Fleišer (Vokietija) — ietį nu- 
metė 45,18 metrų; Bella (Italija) — 80 metrų 
su kliutimis ji perbėgo per 11,7 sek; Gisela 
Manermeger (Vokietija) — diską numetė 47,63 
metrus; Ibolya Csak (Vengrija) aukštyn iššoko 
1.60 metr. 

Žodžiu, šiemet per Olimpijadę bėgta grei- 


čiau, mesta toliau, pakelta daugiau, negu 
per perėjusią Olimpijade. 
Kita Sporto Olimpiadé bus 1940 metais 


Japonijos sostinéje Tokio. 


— Į Kauną atvyko žymus Amerikos spor- 
tininkas lietuvis Pranas K. Lubinas, kuris pa- 
saulinėje sporto Olimpiadoje Berlyne vadovavo 
Amerikos krepšiasvydžio komandai. Drauge at- 
vyko ir jo tėvas, senas Amerikos lietuvių vei- 
kėjas. Pr. K. Lubinas Lietuvoj yra pirmą kar- 
tą. Jo tėvas, Kostas Lubinas, iš Lietuvos į Ame- 
riką yra išvykęs prieš 40 metų ir dabar po sa- 
vo išvykimo lankosi taip pat pirmą kartą. Lu- 
binai Kaune buvo labai iškilmingai sutikti. Taip 
pat laukiama atvykstant ir antro Amerikos lie- 
tuvio, Berlyno Olimpiadės dalyvio Jono Ma- 
čionio. 


ŽYMIAUSIAS SPORTININKAS 


Kaas 
A 


IRON 
aa O Ks pana 


Amerikietis negras Jesse Ovens pasaulinėj šių 
metų sporto Olimpiadėj Berlyne laimėjo 3 aukso 
medalius. 

PALAUK, PALAUK!... 


(Monologas) 


Įbėga kambarin jauna, vikri panelė ir, priė- 
jusi prie kito kambario durų, žiūri pro rakto 
skylutę... 


Atėjo ponas Tomas!... Taip, Tomas. Jau 
kalbasi su mama. Bet aš ten neisiu. Aš jį 
pamokysiu! Tegu žino, kad jis dabar man taip 
reikalingas, „kaip pavalgius šaukštas. Tikrai, 
kad įmanyčiau, aš jam išlupčiau abi akis. 
Jam geriau ir nereikia. Bet gal nepasiduotų. 
Stiprus, nelabasis. Rankos, pečiai, kaip . mil- 
žino, o nosis — nors spiritan dėk. 

Taigi, tegu dabar ten sėdi su mama, be 
manęs, jeigu taip norėjo, tas netašytas pa- 
galys, tas... tas... nebeturiu ir žodžių... tas vil- 
kas, tas meška!... Kitaip jo ir negalima pava- 
dinti. Aš jo nemyliu, nekenčiu, negaliu nė 
žiūrėti. (Staiga pakeičia kalbos toną). Bet 
seniau aš jį vis dėlto mylėjau, tikrai mylėjau, 
bet tai buvo seniai seniai! Tarytum prieš šimtą 
ar bent prieš vienerius metus... Dabar aš 
apie ji ir klausyti nebenoriu. Jis man nepa- 
tinka ir gana. Na ir ką gi jis man padarys? 

Bet idomu, apie ką jis ten su mama kal- 
basi? (Klausosi prisiglaudusi prie durų). Nė 
žodelio apie mane... (Piktai). Jis netašytas, 
neišprusintas, neišlavintas. Kalba apie vaka- 
rus, Knygas, laikraščius, bet apie mane, ne- 
labasis, ir neužsimena. Gerai. Tegu nekalba. 
AS ir neprašau. Lai peršasi kitoms. Nepavy- 
džiu, leidžiu, prie saves nelaikau ir kai visai 
atsitrauks—neverksiu. (Nusišluostydama aša- 
rotas akis). Aš čia ir sėdėsiu, čia būsiu net 
kol jis išeis. (Verkdama). Kokia aš nelaiminga! 
E, kad imanyčiau, tai ne vien Toma, bet vi- 
sus vyrus, visą pasaulį kojom į viršų apver- 
ščiau! Bet jau žinau, ką padarysiu. Kai ateis 
kitą kartą, taip ir pasakysiu: „Susiprask, jau 
senbernis esi!“. 

O! atrodo, kažkas barškina! Bet kur jis 
čia barškins. Jis patenkintas, kad gali ramiai 
sėdėti. Et, jo ramumas man jau įkyrėjo. Argi 
girdėta, kad žmogaus negalima būtų išjudinti, 
supykinti ar pralinksminti? Ant jo nors ir pa- 
gali tašyk — jis vistiek nieko nesakys. Mums, 
moterims, tokie vyrai nepatinka. Mums pa- 
tinka tokie, kurie gyvi, judrūs, kurie ginčijasi, 
barasi, kovoja — tik kad nesimusty... 

Bet nuostabus dalykas! Man Tomas vis 
dėlto patinka. Mane kažkas prie jo traukia, 
stumia... (Staiga susigriebusi). Ką? prie Tomo? 
Netiesa! Aš jo nekenčiu, nenoriu jo nė pama- 
tyti. Tegu jis ten sėdi amžinai, tas nelabasis, 
tas... et, geriau nesakysiu. Eet, žinote, ank- 
sčiau buvo kitaip. Aš jį mylėjau, dėl jo ne- 
valgiau, nemiegojau, buvau sumenkusi, sukri- 
tusi... Bet jis manęs nesuprato. Dėl to aš ir 
pykau. Norėjau jį mušti, stumti, malti, kad 
jo ir kaulai sutriuškėtų. Tačiau bijojau ma- 
mos. Jai toks žmogus patinka. Sako, rimtas, 
pastovus, nesiblaško. O man atžageriai. Aš 
tokio žmogaus nemyliu, nekenčiu, nes tai yra 
pagalys, griozdas, bet ne vyras. 

Kas ten? Ponas Tomas? (Į ša!į). Taip, jisai. 
(Garsiau). Ne, negalima! Neisileisiu, nes esu 
išėjusi, tai yra... ne... išeisiu, tai yra... esu ne 
apsirengusi, rengiuosi... ne... Pagaliau, kas 
tamstai rūpi, ką aš bedarau ir kaip aš be- 
atrodau. Ka? būtinai reikia? Ne! negaliu, nel- 
sileisiul Versi duris? Kad tu nesulauktum! 
(Paremia pečiais duris). Neleisiu! Klausyk, 
nedaryk niekų, nes aš verksiu arba ką nors 
bloga pasidarysiu. Eisi namo? Keliauk, svei- 
kas, nelaikau. (Klauso). Ką, jis nutilo? Ką tai 
reiškia? Argi jis ir išeitų? (Žiūrėdama pro 
rakto skylutę). Viešpatie mieliausias! Jis iš 
tikrųjų išeina. Negali būti! Na taip. Atsisvei- 
kino mamą—ir pro duris. Tai žmogus! Palauk, 
palauk!.. (Išbėga). 

Urbulis. 


TRUPINIAI 


Profesorius, norėdamas stropiau pasiruošti 
kitos dienos paskaitai, užsidaro savo kamba- 
rėlyje ir nutaria nieko nebeisileisti. 

Kažkas ateina ir stuksi į duris. Profeso- 
rius neatsiliepia. Ateina kitas. Taip pat stuksi. 
Profesorius tyli ir nesikelia durų atidaryti. 
Tam nuėjus, ateina trečias. Šis stuksi į duris 
net keliolika minučių. Netekes kantrybės pro- 
fesorius pašoksta, atidaro duris ir sušunka: 

— Kas čia do galas! Argi jau taip sunku 
suprasti, kad manęs nėra namie?! 


Vienas turtingas dvarininkas sumanė pa- 
remti savo tautos literatus, rašytojus. Tuo 
tikslu pasikvietė pas save vieną garsų rašy- 
toją ir sako jam: 

— Tamstos veikalai man patinka. Tad ra- 
šyk daugiau. Kad tamstos darbas turėtų ge- 
resnes sąlygas, prašau pas mane nemokamai 
apsigyventi. Veikalus galėsi rašyti ana toj 
mano sodo altanoj. 

Rašytojas nebežino, kaip ir atsidėkoti. 

— lš kur toks tamstos gerumas? — klausia 
rašytojas. 

Dvarininkas numoja ranka ir sako: 

— Paprastas dalykas. Aš nieko nenoriu. 
Tik prašau rašyti veikalus ir saugoti sodą ir 
kalakutus... 


Pirklys, gavęs iždinės valdininko griežtą 
ispėjimą, kad kuo greičiausiai sumokėtų mo- 
kesčius, atsisėda ir parašo valdininkui tokį 
pranešimą: 

„Tamsta drisai man parašyti nepakenčia- 
miausią įsakymą. Pranešu tamstai, kad aš 
visus gaunamus įspėjimus ir įsakymus dedu 
į savo stalinę. Pabaigoje metų visus sumai- 
šau ir loterijos būdu traukiu. Ištrauktą ispéji- 
mą patenkinu kuo greičiausiai. Jei dar kartą 
tamsta drisi mane panašiai ipykinti, iš liote- 
rijos tamsta būsi isbrauktas!... 


Besuspariy šeima turėjo svečią, kuriam 
pagerbti Besūsparienė išvirė pietus. Susėdus 
visiems prie stalo, pirmas prabilo į savo 
žmoną Besūsparis. Jis stukterėjo kumščiu 
į stalą ir sako: 

— Kur tavo galva? Sriubą persūdei! 


Žmona susiraukia ir atneša kitą valgi. 
Vyras vėl panašiai: 

— Eik tu balon! Ir mėsa negalima valgyti! 

Žmona, netekusi kantrybės, už lėkštės ir 
vyrui galvon. Tas atgal. Bet abu liko sveiki, 
tik svečias nukentėjo. Jis pasičiupinėjo pada- 
rytą galvoje žaizdą ir atsikėlęs bandė pro- 
testuoti. Bet Besūparis ji sulaiko ir sako: 

— Mylimas svetelį, atsiprašome, prašome 
nepykti, kad persūri buvo sriuba. 


Vienas žymus politikas ir visuomenės vei- 
kėjas turėjo išpildyti jam atsiųstą laikraščio 
ankietą apie savo kasdieninį darbą. Neturė- 
damas laiko, liepė ankietą išpildyti tarnui. 
Tarnas, gerai nesuprasdamas, ankietą išpildė, 
kaip mokėjo. Jis i paklausimus taip atsakė: 

1) Kurią valandą tamsta rytais atsikeli? 

== Sesta. 

2) Ka tamsta veiki prieš pusryčius? 

— Šluoju kambarius. 

3) Ką tamsta veiki po pietų? 

— Išeinu su virėja pasivaikščioti. 

4) Ką tamsta veiki kitu laiku? 

— Švarinu batus, skaldau malkas, skutu 
bulves... 

Visa tai surašes, tarnas pasirašė savo pono 
vardu. Kitą savaitę ši ankieta buvo išspaus- 
dinta laikraštyje. Tai pamatęs tas žymusis 
veikėjas iš karto pasidarė baltas—pražilo. 


— Tai esu pavargęs! 

— Ką gi veikei? 

— Ogi sapnavau, kad per visą naktį ku- 
liau rugius. 


— Suprantu, bet nei mano dukters ran- 
kos, nei jos kraičio tamsta negausi ir prašau 
kuo greičiausiai išsinešti! 

— Gerbiamiausias, tokiu būdu prašau nors 
išleisti mane pro užpakalines duris, nes prie 
priešakinių durų laukia manęs du žmonės, 
kuriems esu skolingas pinigų.. 


— Vaikeli, negalima pirštu rodyti žmo- 
gaus! 

— Kodėl? 

— Nemandagu! 

— Tai kam mama man sakei, kad šis 
pirštas yra rodomasis? 

TA 


By UNIUS 


MASKVA — MADRIDAS 


Keistas sutapimas: abu miestai prasideda 
„M“ raide. Ir abu turėjo būti komunizmo 
centrais. Vienas Rytų Europoje, antras—Va- 
karų Europoje. Maskva jau seniai yra rau- 
dona, dabar tik rūpi bolševikams, kad ir Ma- 
dride, kitaip tariant, Ispanijoje galutinai įsi- 
galėtų komunizmas. Tuomet ir visoj Europoj 
pradėtų kilti komunizmas. 

Bet iv fašizmas nesnaudžia. 
Apskritai, fašizmas yra didžiausias komunizmo 
priešas, nors politiškai yra abu visiškai viens 
į kitą panašūs. Vienas ir antras reiškia di- 
džiausią, neribotą diktatūrą. Nedidelis yra 
skirtumas ir kitose srityse. Bet vis dėlto fa- 
šizmas nepakenčia komunizmo ir atbulai. Tai, 
nelyginant, ugnis ir vanduo. 

Spėjama, kad Ispanijos sukilimą padėjo 
surengti Vokietija ir Italija. Žinoma, sunku 
tikrai pasakyti, ar taip buvo. Bet, prisiminus, 
kad sukilimas Ispanijoj prasidėjo tuojau po 
to, kai Vokietija pasirašė su Austrija, tiksliau 
tariant, su Italija draugingumo sutarti, —gali- 
ma manyti, kad iš tikrųjų taip buvo, kaip 
spėjama. 

Ispanijoj kraujas dar tebesilieja. 

Ir nesimato, kad Ispanijos kovos greitai 
pasibaigtų. Iki šiol, kaip priskaitoma, Ispani- 
joj žuvo jau apie 100 tūkstančių žmonių. 
Vieni žuvo frontuose, kiti gi šiaip jau buvo 
priešininkų išžudyti. Šaudomi netgi ramiausi 
gyventojai. Daugelis gyventojų išbėgiojo į už- 
sienius. Sušaudė taip pat kelis katalikų vy- 
skupus ir sudegino daugybę bažnyčių bei 
vienuolynų. Tai komunistų ir anarchistų darbas. 

Kol kas, kaip atrodo, persvara yra sukilė- 
lių pusėje. Neseniai sukilėliai paėmė Iruno 
miestą, netoli Prancūzijos pasienio. Tai buvo 

labai svarbus punktas komunistams. Pro Cia 
jie gaudavo parama is Prancuzijos. Pries ke- 
leta gi dienų sukilėliai po ilgaus puolimo 
paėmė San Sebastiano miestą, taip pat labai 
svarbų strateginį punktą šiaurinėj Ispanijoj. 
Buvo jau kelis kartus bombarduojamas ir 
Madridas. 
Madrido vyriausybė bejėgė. 

Iš pradžių vadinamojo liaudies fronto vy- 
riausybė dar šiaip taip galėjo palaikyti tvarką 
savo pusėje. Dabar betgi liaudies fronto tarpe 
yra įsigalėjusi didžiausia netvarka. Komuni- 
stai, Maskvos diriguojami, veikia sau, daro, 
kas tik jiems patinka, socialistai — taip pat 
eina savo keliu, anarchistai gi daro, kas jiems 
patinka. Susidarė tokia padėtis, kad Madrido 
vyriausybė neturi jau jokios reikšmės, neat- 
sako netgi už liaudies fronto darbus, 

Pasižadėjo nesikišti i Ispanijos vidaus 

reikalus. 

Prasidėjus naminiam karui Ispanijoje, 
iš karto buvo spėjama, kad tiek viena, tiek 
antra pusė yra kitų valstybių remiamos. Ne- 
trukus iš tikrųjų paaiškėjo, kad Italija ir Vo- 
kietija remia sukilėlius, gi Sovietai ir Prancū- 
zija — Madrido vyriausybę. Tuo būdu Ispanijos 
karas virto tarptautiniu klausimu. Iš čia ga- 
lėjo kilti tikras tarp valstybių karas. Tačiau 
Prancūzija tuojau pasiūlė sudaryti tarp val- 
stybių sutartį dėl nesikišimo į Ispanijos vi- 
daus reikalus. Anglija greitai priėmė prancūzų 
pasiūlymą, gi Italija ir Vokietija ilgai dar dve- 
jojo, bet vis dėlto vėliau sutiko nesikišti 
į Ispanijos reikalus, jeigu tik kitos valstybės, 
ypač Sovietai nerems Madrido vyriausybės 
Sovietai pasiūlymą priėmė. Taigi šiuo metu 
valstybės neva nesikiša į Ispanijos vidaus 
reikalus, yra tačiau nuomonių, kad minėtas 
susitarimas buvęs padarytas tiktai dėl akių. 


O kai kas netgi tvirtina, kad čia būta labai 
gudrios prancūzų vyriausybės politikos. Pran- 
cuzija, esą šio sutartimi norėjo atitraukti ki- 
tas valstybes nuo Ispanijos tik dėl to, kad 
vien tik Kominternas, kitaip sakant, kad vien 
tik Sovietai per Kominterną galėtų laisvai 
veikti Ispanijoj. 
Prancūzijos komunistai reikalauja padėti 
Madrido vyriausybei, 


Buvo manyta, kad pasirašius sutartį dėl 
nesikišimo į Ispanijos vidaus reikalus, Madri- 
do vyriausybė tuojau nuveiks sukilėlius. Pa- 
sirodo betgi, kad yra atvirkščiai: sukilėlisi 
ima viršų. Ryšium su tuo Prancūzijos komu- 
nistai pradėjo reikalauti, kad Prancūzija pa- 
dėtų Ispanijos liaudies frontui. Vardan to 
prancūzų komunistai rengia visame krašte 
masinius streikus. 

Sovietų Rusijoj sušaudyta 16 „trockistų“. 

Praėjusio mėnesio pabaigoje įvyko Mask- 
voje tam tikras teismas, kurį kai kas lygina 
su komedijos vaidinimu. Kaltinami buvo va- 
dinamieji trockistai, vadinas, Trockio šalinin- 
kai, kuris dabar gyvena ištrėmime, Norvegi- 
joje. Kaltinamieji rengęsi nužudyti Staliną, 
Vorošilovą ir kitus. Svarbiausi kaltinamųjų 
asmenys buvo seni Lenino ir Stalino bendra- 
darbiai Kamienjevas ir Zinovjevas. Teismas 
tęsėsi, palyginti, labai trumpai. Gal todėl, kad 
kaltinamieji prisipažino kaltais. Keisčiausia 
betgi, kad bemaž visi kaltinamieji šlykščiau- 
siu būdu ėmė save kaltinti ir koneveikti. 
Prašė netgi sau mirties bausmės. Staliną gi 
kėlė į padanges, apipylė ji visokiais pagyri- 
mais. Bet vis tiek visi kaltinamieji buvo su- 
šaudyti. 

Maskvos byla padarė visoje Europoje la- 
bai keistą įspūdį. Kartu tačiau buvo parodyta, 
koks dvasios supuvimas yra įsigalėjęs komu- 
nistų vadų tarpe. 

Uzsieniy spauda plačiai rašo apie gen. 
Vytauto Putnos suėmimą sąryšy su sušaudy- 
tujų komunistų opozicionierių byla. Pasirodo, 
kad kai kurie teisiamieji davę parodymus, iš 
kurių neva paaiškėję, kad ir gen. Putna pa- 
laikęs artimus santykius su opozicijonieriais. 
Tada jis buvęs iš Londono atšauktas Maskvon 
ir ten suimtas. Manoma, kad jam būsianti 
iškelta byla, panaši į trockininkų. 


O gal nesušaudė? 

Prancūzų ir anglų spauda ėmė rašyti, kad 
tie 16 „trockistų“ iš viso nebuvo sušaudyti. 
Juos kaž kur išvežę. Sušaudyta gi visai kiti 
žmonės. Rašoma taip pat, kad ir su Trockiu 
Stalinas ne taip jau blogai gyvena, kaip at- 
rodo. Atvirkščiai, tvirtinama, kad jie abu pa- 
laiko labai artimus ryšius. Trockiui, esą, pa- 
vesta ruošti užsieniuose dirva visuotinei re- 
voliucijai. 

Vieni prieš kitus kursto. 

Maskvos bylos metu paaiškėjo neva, kad 
kaltinamieji palaikę glaudžius santykius su 
Vokietijos slaptąja policija. Sovietai gi per 
savo jačeikas veikia Vokietijoje ir kitose val- 
stybėse, Ispanijoje veikia slaptai Italijos fa- 
šistai, Vokietijos hitlerininkai ir komunistai, 
Palestinoje italai kursto arabus prieš anglus, 
Italija gi nusiskundžia, kad europiečiai kursto 
abisinus prieš italus, Japonija kursto kinus 
prieš europiečius, Sovietai stengiasi sukur- 
styti anglų Indijąirt.t. Išeina, kad visur vieni 
prieš kitus kursto, kaip tik gali. Aišku, kad 
tie kurstymai visaip gali pasibaigti. 

Tai yra svarbiausi paskutiniojo laiko įvy- 
kiai. Iš kitų tarptautinių ivykių tenka paminėti 
Lenkijos — Prancūzijos sontykių pagerėjimas. 

Pasirašius prieš keletą metų lenkų — vo- 
kiečių draugingumo sutartį, lenky— prancūzų 
santykiai buvo pradėję atšalti. Dabar gi san- 
tykiai tarp Lenkijos ir Prancūzijos po truputi 
gerėja. Neseniai lankėsi Varšuvoje Prancuzi- 
jos generalinio štabo viršininkas Gamelenas, 
po to netrukus Paryžiun buvo nuvažiavęs 
Lenkijos karo pajėgų generalinis inspektorius 
Rydz-Śmigły. Šitoms kelionėms tiek lenkų, 
tiek prancūzų spauda priduoda didelės reikš- 
més. Tačiau apie ka buvo kalbama—paslaptis. 
Spauda rašo, kad tarp kitko buvo kalbėta apie 
paskolą, kurią Lenkija nori gauti Prancūzijoje. 
Gal būt, kad ryšium su tuo, šio mėnesio pir- 
moje pusėje lankėsi Varšuvoje Prancūzijos 
pramonės ir prekybos ministeris Bastidas. 

Vokietija pasiūlė Lietuvai sudaryti nepuo- 
limo sutartį. 

Kaip žinia, neseniai buvo pasirašyta tarp 
Lietuvos ir Vokietijos prekybos sutartis. Tuo 
pačiu buvo pagerinti ir politiniai santykiai 
tarp abiejų valstybių. Dabar Vokietija siūlo 
Lietuvai sudaryti nepuolimo sutarti. 

LIETUVOS VALSTYBĖJE 


— Rugsėjo mėn. 1 d. buvo iškilmingai 
atidarytas naujai išrinktas Lietuvos seimas, ku- 
rį sudaro 49 atstovai. Seimą atidarė Valstybės 
Prezidentas Antanas Smetona, pasakydamas 
kalbą. Po Prezidento kalbos tautos atstovai 
sugiedojo himną. 

Pirmajam posėdžiui pirmininkavo ministeris 
pirmininkas J. Tūbelis. Kitiems posėdžiams — 
išrinktas laikinas prezidiumas su inž. K. Sa- 
keniu priešaky. Antram posėdy buvo išrinkta 
seimo statutui paruošti komisija. Tautos atsto- 
vai buvo nuvykę karo muziejaus sodelin, kur pa- 
gerbė žuvusius už Lietuvos laisvę didvyrius. 
Vakare Pažangos rūmų patalpose laikinasis 
seimo pirmininkas inž. K. Šakenis tautos ats- 
tovams surengė susipažinimo arbatėlę, kurioje 
dalyvavo vyriausybės nariai, kariuomenės va- 
dovybė ir tautos atstovai. 


— Rugsėjo 18 d. Ženevoje prasidės Tau- 
tų Sąjungos pilnaties posėdžiai, kuriuose bus 
svarstomi įvairių valstybių įteikti pasiūlymai, 
kaip pertvarkyti Tautų Sąjungą. Šiuose Tautų 
Sąjungos posėdžiuose dalyvaus ir Lietuvos de- 
ligacija, kurią suderys užsienių reikalų minis- 
teris S. Lozoraitis, Lietuvos atstovas Čekoslo- 
vakijai E. Turauskas, Lietuvos atstovas Pran- 
cūzijai P. Klimas, S. Ciurliuoniené ir Bačkys. 

— Šiemet sueina 30 metų, kai Lietuvoje 
veikia Šv. Kazimiero D-ja. Jos tikslu yra sklei- 
sti švietimą, leidžiant ir platinant knygas, lai- 
kraščius ir kitokius spausdinius. Šv. Kazimiero 
draugijai visą laiką vadovauja prof. Al. Dam- 
brauskas — Adomas Jakštas. Iki šiam laikui 
Šv. Kazimiero d-jos išleistų knygų skaičius 
yra pašokęs iki 660. Be knygų leidimo Šv. Kazi- 
miero Draugija nuo 1906 metų yra leidusi 
šiuos katalikiškus laikraščius bei žurnalus: 
„Nedeldienio Skaitymai“, „Draugija“, satyros 
laikraštį „Garnys“, RS ys“, „Žvaigždė“, 
„Ateitis“, „Rygos Garsas“, „Vienybė“, „Gany- 
tojas“, šelpus katalikiškus laikraščius bei žur- 
nalus: k. a. „Kosmos“, „Lietuvos Mokyklą“ „Vil- 

ti“ ir kitus. Šv. Kazimiero draugija turi įsistei- 
gusi Kaune „Šviesos“ spaustuvę, du knygynus 
Kaune ir keletą knygynų provincijoje. Savo 
įmonėms laikyti Kaune, Šiauliuose ir Taura- 
gėje ji turi nuosavus namus. Dabar Šv. Ka- 
zimiero draugijai vadovauja valdyba iš pirm. 
prof. A. Dambrausko, vice-pirm. kun. VI. Mirono, 
sekr.—rašytojo kun. M. Vaitkaus, ižd. dr. Ign. 
Skrupskelio ir narių kun. dr. P. Kasčiuko ir 
kun. dr. Ylos. 

— Šiais mokslo metais Klaipėdoje pradėjo 
veikti Pedagoginis Institutas, kurio tikslas yra 
paruošti gerų pedagogų-mokytojų ir auklėtojų. 
Pirmame jo kurse galės būti 160 studentų. 


— Maskvoje ir Leningrade rengiama teatrų 
paroda. Spauda praneša, kad į tą teatrų paro- 
dą išvyko Kauno teatro direktorius Zadeika, 
Klaipėdos teatro direktorius Staniulis ir keletas 
artistų. 

— Per šių metų aštuonis mėnesius, tai 
yra iki rugsėjo mėn. 1 d., jau išvežta į užsie- 
nius 9.138.815 klgr. sviesto. Pernai per tą pa- 
tį laiką buvo išvežta 7.829.169 klgr. Taigi šie- 
met sviesto išvežta 1.309.646 klgr., t.y. 16,7%/o 
daugiau. Jau pradėtas sviesto eksportas ir į 
Vokietiją. Ten jo išvežta 121.920 klgr. 

Kiaušinių iki rugsėjo mėn. 1 d. jau ekspor- 
tuota apie 60.000.000. Pernai per tą patį laiką 
buvo išvežta 21.184.200 kiaušinių. Taigi, šie- 
met kiaušinių eksportuota beveik tris kartus 
daugiau, negu pernai. Jau pradėtas kiaušinių 
eksportas ir į Vokietiją. Ten jau išvežta dau- 
giau, kaip milijonas kiaušinių. Paskutiniuoju 
laiku, ryšium su įvykiais Ispanijoj, pasaulinė 
kiaušinių rinka buvo kiek susilpnėjusi, bet da- 
bar vėl susinormavo. Mat, Ispanija anksčiau įsi- 
veždavo daug kiaušinių, o dabar nieko neįsiveža. 


— Lietuvoje šiomis dienomis paskelbtos 
slėptuvėms įrengti taisyklės. Taisyklėse pasa- 
kyta, kad apsaugai nuo pavojaus iš lėktuvų vi- 
si Lietuvos (kartu ir Klaipėdos kr.) gyventojai 
naujai statomuose ir iš pagrindų remontuoja- 
muose namuose įpareigojami įsirengti slėptuvės. 
Esamuose trobėsiųose sleptuvės įrengiamos 


gavus iš priešlėktuvinės apsaugos komiteto 
atitatinkamus nurodymus. 

— Rugsėjo 20 d. Vysk. J. Staugaiciui su- 
kanka 70 metų amžiaus ir 10 metų vyskupavi- 
mo. Sioms iškilmėms paminėti yra susidaręs 
komitetas. J. E. daug yra dirbęs ir nusipelnęs 
prieškariniais okupacijos ir šiais laikais Katali- 
kų Bažnyčiai ir Lietuvai. 

— Sio mėn. 20 ir 21 d. Lietuvoje, Kaune 
kviečiamas trijų Pabaltijo tautų — estų, latvijų 
ir lietuvių vienybės kongresas. Kongresan ruo- 
šiama iš Rygos didelė ekskursija, kurios daly- 
viai turės progos dalyvauti kongrese ir rugsėjo 
m. 22 d. ekskursijose po Kauną ir jo apylinkes. 

— Siemet Ameriką ištikus didelėms sau- 
sroms, savo krašto sviesto ten nepakako. Ry- 
šium su tuo „Pienocentras“ pradėjo eksportuo- 
ti sviestą į Jungt. Amerikos Valstybes. Apskri- 
tai dabar sviesto rinkos padėtis esanti gera. 

„— Siemet Kaune statomos trys bažnyčios 
—Sv. Antano ties Radvilėnų plentu, didelė mū- 
rinė Sančių bažnyčia pagal Juozapavičiaus pros- 
pektą ir Nepriklausomybės bažnyčia, kurios 
statyba rūpinasi dek. Kapočius. Jau patvirtin- 
tas Luveternos (Tauragės, apskrityje) parapijos 
bažnyčios projektas. Tęsiama statyba Mažeikių 
ir Sakių bažnyčių. Kaune statomi nauji arki- 
vyskupijos rūmai. Pernai sudegusi Darbėnų 
bažnyčia remontuojama. Taip pat numatyta šie- 
met remontuoti archikatedros Baziliką Kaune. 

— Siomis dienomis buvo nufilmuotos vys- 
kupo Baranausko, vysk. Valančiaus, kan. Tu- 
mo-Vaižganto, Tautos Vado Antano Smetonos, 
Poškos ir kitų žymesniųjų poetų ir rašytojų 
tėviškės ir gyvenamosios vietos. 


LATVIJOJE 


— Šią vasarą Dzintaruose koncertavo Bar- 
bora Drangeliené—Darlis. Ji yra Amerikos lie- 
tuve, Čikagos operos artistė. Koncerte dalyvavo 
ir Balys Dvarionas, Kauno konservatorios pro- 
tesorius, žymus Lietuvos simfoninių orkestrų 
vadovas. Visa Latvijos spauda abu Lietuvos 
menininkus įvertino labai palankiai ir reikškė 
pageidavimų, kad panašūs koncertai būtų ren- 
giami kuo dažniau. 

— Sių metų rugpiūčio mėnesį lietuvių 
D-ja „Sviesa“ surengė autobusu ekskursiją 
Ryga— Bauskas— Daugavpilis— Gryva— Kalkū- 
nai ir atgal tuo pačiu keliu. Kalkūnuose buvo 
spektaklis su komedija „Užburtu uoleliu“ ir 
koncertinė dalis. 

— Lietuviai jūros skautai Rygoje rengia 
priešcheminės apsaugos kursus. 

— Jelguvos lietuviai nusprendė artimiausiu 
metu įsteigti priešmokyklinio amžiaus vaikams 
darželį. 

— Pereito mėnesio pradžioje Liepojos ra- 
jono skautų tuntas šventė 15 metų savo dar- 


buotés susaktuves. Ta proga prie jūros pušy- 
ne buvo surengta stovykla, kur vyko įvairios 
skautiškos rungtynės. 

— Rugsėjo 13 d. Rygoje rengiama didelė 
lietuvių sporto šventė. Joje dalyvaus ne tik 
rygiečiai lietuviai, bet ir iš provincijos. Progra- 
ma šventei numatyta labai plati: bus gausiai 
lengvosios atletikos numerių, futbolas, krepšia- 
svydis ir kt. Visose srityse bus rungiamasi 
dėl pirmųjų trijų vietų, kur už pirmąją bus 
duodamos dovanos, už antrąją diplomai ir už 
trečiąją pagyrimas. 


VOKIETIJOJE 


— Rytų Prūsijoj, į pietus nuo Rusnės, link 
Labguvos, dar gyvena daug lietuvių, kurie na- 
mie, bažnyčioj ir prie darbo, išskyrus valdžios 
įstaigas, dar vartoja lietuvių kalbą. Jų krašte 
dar randama niekur neužrašytų lietuviškų dai- 
nų ir padavimų. Neseniai čia užrašytos gražios 
pasakos apie Rusnės žvejį Anikį ir jūrų deivę 
Visargę ir daug mitologinių lietuviškų pasakų. 

— Kai į Tilžės kraštą pradėjo kelti koloni- 
stus ir darbininkus iš Vokietijos gilumos, čia 
miestai ir kolonistai pradėjo labai ištvirkauti. 
Tilžės ir kitų miestų teismai pilni bylų dėl do- 
rovinių nusižengimų ir p., laikraščiuose apie 
tai pusė kronikos. Tačiau lietuviai šitam 
„importui iš vakarų“ yra atsparūs. Kaip Rytprū- 
sių gydytojai ir pastoriai sako, sveikiausi ir 
dorovingiausi yra pamario gyventojai. Tai sri- 
tis, kur dar gyvena nenutautę lietuviai. 


ISPANIJOJE 


— Netruksta lietuvių ir čia. Spauda prane- 
ša, kad viename Madrido vienuolyne buvo 
marksistų nužudytas prieš 15 metų iš Lietuvos 
išvykęs vargoninkas V. Puzinavičius. 

Laikraščiuose rašoma, kad Marijampolėje 
gyvenanti El. Valaitienė gavusi laišką iš Pietų 
Prancūzijos, rašytą Petronio. Tame laiške ra- 
šoma, kad laiško autorius buvęs Kosto Valai- 
čio draugas, kuris kovojęs vyriausybės ka- 
riuomenės eilėse drauge su Valaičiu, o paskui 
pabėgęs į Prancūziją, iš kur ir laišką savo 
draugo motinai parašęs. Petronis su Valaičiu 
kariavę Barcelonoje, Kartagenoje, Valencijoje, 
ir Malagoje, kol pakliuvę į šiaurės frontą ir 
čia Valaitis žuvęs. 

Valaitis Ispanijon atvažiavęs 1924 m. ir ten 
dirbęs. Velionis buvęs gabus karys ir vadova- 
vęs 40-ties žmonių karių grupei. 


Š. A. JUNGT. VALSTYBESE 


— Jieva Pauliakutė 1933 m. Čikagos paro- 
doje laimėjo Lietuvos gražuolės konkursą. Da- 
bar ji pakviesta žinomos kinomatografy „Para- 
mont“ firmos dirbti filmose. i 

Pauliakutė baigusi aukšiąjį mokslą Cikago- 

je, yra susipratusi, rimta ir gražiausiausia Ame- 
rikos lietuvių mergaitė. 

— Adv. Zuzana Šalnienė yra netik didelė 
Amerikos lietuvių, bet bendrai amerikiečių vei- 
kėja. Ji yra Mass valstijos teismo narė, tos 
pat valstijos advokačių pirmininkė, Bostono 
Rotary skyriaus pirmininkė. Liepos—31 d. įvy- 
kusiame profesionalių moterų tarptautiniame 
kongrese Paryžiuje vadovavo Amerikos dele- 
gacijai. Ši garbi viešnia iš Paryžiaus buvo už- 
sukusi ir į Kauną, kur išbuvo 6 dienas. 

— Piladelpijoje seniausi lietuviai daktarai 
yra 3: Dr. E. G. Klimas, Dr. Ig. Stankus, Dr. 
A. Dambrauskas. Kitą Philadelpijos lietuvių in- 
teligentiją sudaro dar 4 jaunesni daktarai, 3 
advokatai 2 radio stočių vedėjai. 

— Šią vasarą Clevelande yra surengta di- 
džioji ežerų paroda. Ta pačia proga įrengta 
„Pasaulio gatvė“. Joje turi įsirengę savo pavi- 
lionus daugelis Amerikoje gyvenančių tautų, 
jų tarpe ir lietuviai. Lietuviai įrengė nedidelę 
lietuvišką klėtį, kurioje pavaizduotas lietuvių 
ūkininkų gyvenimas. Klėties išlaikymas —nuo- 
ma už vietą brangiai atsieina. Todėl klėtyje 
įrengtas saliūnas — alinė. Amerikos lietuvių 
laikraščiai rašo, kad lietuvių klėtis gausiau lan- 
koma nei bet kurios kitos tautos pavilionas. 
Kitataučiai čia ilgai užtrunka, išgeria alaus ir 
teiraujasi apie lietuvių tėvynę. 

— Pensilvanijos valstijos (Amerikoje) jau- 
nųjų teniso runstynėse čempionatą laimėjo 15 
m. amžiaus lietuvis, Vincas Darasevičius. Jau- 
nas čempionas rengiasi stotiį rungtynes Ame- 
rikos teniso čempiono vardui laimėti. 

— Cikasoje, Marguest parke prie pastatyto 
Dariui ir Girėnui paminklo buvo didelės iškilmės. 
Iškilmių vedėjas buvo adv. Charles P. Kal. Pra- 
žygiavus Amerikos Legiono Dariaus ir Girėno 
postui, Amerikos Legiono kadroms, Jaunosios 
Birutės kuopai ir kit, kalbėjo LRKSA pre- 
zidentas Leonardas a Liatuvos konsu- 
las A. Kalvaitis ir kiti. Momentui pritaikintas 
kalbas pasakė anglas Robert Dunham ir Illi- 
nois gubernatoriaus atstovas dr. Zymantas. Po 
kalbų įvyko muzikos koncertas. 

— Lietuvių ūkininkų nemažas skaičius yra 
Mičigane. Ten suvažiuoja Amerikos lietuvių 
atostogautojų net iš Čikagos ir kitų apylinkių. 
Bet šiemet ten vasaroją lietuviai rašo, kad vie- 
tos lietuviai farmeriai labai kenčią nuo sausros. 

— Pasiturį Amerikos lietuviai įsigyja sau 
ne tik prekybos įmonių ir ūkių, bet pasistato 
sražiausiose Amerikos vietovėse ir vilų. Tokių 
vilų nemaža yra Sand Dunes. Gražausią čia vilą 
turi pasistatęs čikasietis artistas Kačerauskas. 

— Rugpiūčio mėn. vidury įvykusiame Ame- 
rikos lietuvių Kunigų Vienybės Seime į vado- 
vybe išrinkta: kun. J. Balkūnas — pirmininkas, 
kun. Pr. Juras — sekretorius ir kun. J. Vaitie- 
kūnas— iždininkas. 

VILNIUJE 
aš 


Uoliems „Romuvos“ Klūbo nariams, 
Vladai Kuzmickaitei ir Vladui Griciukui, 
sukūrusiems lietuvišką šeimą, linki kuo 
gražiausios ateities 


„Romuvos“ Klūbo K E 


dui Griciukui, sukūrusiems lietuviškos 
šeimos židinį, linki daug laimės 


Kolegei Vladai Kuzmickaitei ir Vla- 
V. L. 5. S. Studenčių Sekcija. RRA 


Iš moksleivių gyvenimo. Rugsėjo 
mėn. 4 d. įvyko V.D.G. mokinių Sporto Dariaus 
ir Girėno kuopos susirinkimas. Susirinkime 
tartasi svarbiais, aktualiais, kuopą liečiančiais 
klausimais. Šiame susirinkime išrinkta nauja 
kuopos valdyba, kurią sudaro mergaičių ir ber- 
niukų atstovai. Mergaičių valdybą sudaro L. Ka- 
razijaitė—pirmin. ir Br. Paplauskaitė—sekret., 
o berniukų —V. Petruškevičius—pirmin., Ad. Sa- 
baitis šeim.-kasin. ir P. Averka sekretorius. 

Rugsėjo mėn. 6 d. įvyko V.D.G. mokinių 
kooperatininkų kuopos susirinkimas, kuriame 
išrinkta nauja kuopos vadovybė: A. Panavas 
pirmininkas ir mokinių kooperatyvo pardavėjai: 
Ad. Karaciejus, J. Prašmutaitė, M. Juršėnaitė 
ir J. V. Gutauskas. 


Ir skautai dirba. Rugsėjo mėn. 13 d. 
įvyko pirmoji šiais mokslo metais V. L. Gedi- 
mino D-vės skautų sueiga. Sueigoje tarp kit- 
ko buvo atsisveikinta su buvusiu draugovės 
globėju mokyt. Alfonsu Bieliniu. 


Moksio metų pradžia. Šio mėnesio 
4 d. visose pradžios ir vidurinėse mokyklose 
prasidėjo nauji mokslo metai. 

Vyt. Didžiojo (G mnazijos mokytojų tarpe 
įvyko kai kurių atamainų. Dalis mokytojų, ku- 
rie negavo moralybės liudymų, turėjo pasitraukti: 
kun. K. Čibiras, Alf. Bielinis ir Pr. Žemaitis. 
Į jų vietas pakviesta kun. Ed. Basys, J. Tiju- 
nelytė ir K. Bielinis. 

Taip pat įvyko atmainų ir Švenčionių Lie- 
tuvių Gimnazijoj. Nuo šių mokslo metų pra- 
džios gimnazijos direktoriumi patvirtintas A. Ma- 
čionis, o gimnazijos daktaru gydyt. A. Valiulis. 

Kunigų paskyrimai. Naujai išventin- 
tas kun. J. Panavas paskirtas Eisiškių vikaru, 
o kun. J. Steponavičius, kuris buvo pas- 
kirtas Rodunės vikaru, po savaitės buvo perkel- 
tas mokyklos kapelionu Gardinan. 

Naujas Labdarybės D-jos pirmi- 
ninkas. Pasitraukus nuo pirmininko pareigų 
ligšioliniam Labdarybės D-jos pirmininkai kun. 


K. Cibirui, buvo išrinktas naujas šios D-jos pir- 
mininkas kun. P. Bieliauskas, 

Ta pati daina. Lietuvių Šv. Kazimiero 
Draugijos Centro Valdyba paskutiniu metu ga- 
vo iš atitinkamų apskrities storastų pranešimus, 
kad sulaikomas veikimas ar visai uždaromi 
skyriai šiose vietose: 

Karklinėje, Gražuliuose, Veikūnuose, Kiš- 
kiuose, Antalgėje, Girminiuose, Taujūnuose, 
Siulėnuose, Maciūnuose, Bukliškėje, Čepeliškė- 
je, Kelpučiuose, Lazinkose, Gedžiunėliuose, 
Pivoruose, Madžiūnuose, Cincikuose, Beržuvy- 
je, Mielagėnuose, Miečionyse, Kunčiaginėje, 
Juodgalviuose, Rimšėnuose, Naujajame Daugė- 
liškyje, II Mikalave, Triburčiuose, Jonionyse, 
Pažemiškiuose, Navikuose, Murmose, Raškutė- 
nuose, Punske, Slynakiemy, Ožkiniuose, Vai- 
čiulyškėje, Kreivėnuose, Valinčiuose, Paliūnuo- 
se, Kampočiuose, Burbiškiuose, Aradnykuose, 
Zagaruose, Vaitakiemy, Buzionyse, Sriubose, 
Kirkučiose, Salamiankoje, Dubiškėje, Bernotuo- 
se, Juodiškėje, Dvarykščiuje, Tumelėnuose ir 
Paliesiuje. 

Ir čia panašiai. Švenčionių apskrities 
storasta pranešė Ukio D-jos Valdybai, kad su- 
laikęs šios draugijos skyrių veikimą Guntauny- 
kuose, Pečiurkose ir Vasiūnuose. 

Nusiuntė memorialą. Atvykusiam į 
lenkų katalikų vyskupų sinodą Popiežiaus at- 
stovui kardinolui Marmaggi Tautinis Vilniaus 
Lietuvių Komitetas nusiuntė memorialą, kur 
sužymėjo, kas iki šiol mūsų krašte lietuvių ne- 
naudai yra padaryta bažnyčiose, mokant lietu- 
vių vaikus tikybos ir dabar uždarinėjant L. Šv. 
Kazimiero D-jos skyrius. 


Nauja knyga. Teko patirti, kad šiomis 
dienomis Lietuvių Ūkio D-ja išleido naują 
ūkininkams knygą „Daržovių ir šakniavaisių 
auginimas“. Knyga iliustruota. Kaina 30 skat. 

Lietuviški kalendoriai. Teko patirti, 
kad jau spausdinamas „Vilniaus Kalendorius“ 
1937 m. Taip pat jau spausdinamas lietuviškas 
sieninis kasdien nuplėšiamas kalendorius. 


Sukūrusiems lietuvišką šeimą Ade- | 
lei Markevičiūtei ir Petrui Kudzmai lin- 
kime gražaus šeimyninio gyvenimo. 

Liet. Sv. Kaz. D-jos 
Kalesnykų skyrius. 


A 
Sukūrusiems lietuvišką šeimą Anto- | 
sei Vaškelytei ir Jonui Vilkiniui linkime 
daug laimės. | 
L. Sv. K. D-jos 
Puvočių skyriaus valdyba. 


VISAME KRASTE 


Juodiškis, Švenčionių valsč. ir apskr. 
Mūsų sodžiuje yra 36 ūkininkai ir nemaža jau- 
nimo. Savo metu norėta šiame sodžiuje įsteig- 
ti svetima organizacija, bet vietos gyventojai 
nesutiko įsirašyti, todėl ir visos steigėjų pastan- 
gos nuėjo niekais. 1935 metais šiame sodžiuje 
įsisteigė Liet. Sv. Kazimiero D-jos skyrius. 
Veikė neilgai, nes šiemet buvo uždarytas ir 
skyriaus knygynėlis nugabentas į Svenčionių 
valsčių. Skyrius nors trumpai gyvavo, tačiau 
visą laiką gražiai veikė. Darė susirinkimus, 
kur buvo skaitomos paskaitos, deklamuojamos 
eilės, sakomi monologai. Be to, skyrius suren- 
gė keturius vakarus. B. Skrajotojas. 

Kūriniai, Kaltinėnų valsč, Švenčionių 
apskr. Nors retai apie šį kampeli „Jaunimo 
Drauge“ minima, tačiau nereiškia, kad nieko 
čia įdomaus ir nebūtų. Gyventojai visi lietuviai, 
gyvena pusėtinai. Jaunimo čia ne per daug, 
bet jis pakankamai susipratęs. 

Nemaža sudaro vargo sodžiaus artumas prie 
lenkų-lietuvių administracinės linijos. | 

1930 metais čia buvo įkurtas Liet. Sv. Kaz. 
D-jos skyrius, kuris visą laiką vaikė pavyzdin- 
gai ir nemaža suteikė naudos sodžiaus jauni- 
mui. Deja, neilgai, nes šiemet gegužės mėne- 
sį skyrius buvo uždarytas. Dabar guodžiamės 
tuo, kuo galima — sava daina ir laikraščiais. 
Mažieji irgi neatsilieka, kiekvienas prenume- 
ruoja savąją "Ausrele”*. Kernius. 

Mergažeris, Varėnos vals., Viln.-Trakų 
apskr. Siame sodžiuje nemaža darbštaus ir su- 
sipratusio jaunimo, kuris uoliai šviečiasi ir 
skaito savąją spaudą. Siame sodžiuje nuo 
1928 metų veikia Liet. Sv. Kaz. D-jos skyrius, 
kuris per tą laiką surengė 19 vakarų su vaidi- 
nimais, padarė 56 narių susirinkimus, kuriuose 
buvo skaitomos turiningos paskaitos ir dekla- 
muojama. Per tą patį laiką valdybos padarė 28 
posėdžius. 1932 metais skyrius pastatė kryžių 
su Lietuvos Patrono Šv. Kazimiero paveikslu. 
Skyriaus knygynėly dabar yra 158 knygos. Sie- 
met skyriaus gyvenimas pasunkėjo. Buvo mė- 
ginta suruošti vakarėlis, bet negauta leidimo. 

Šiemet valbybą.sudaro: Petras Karlonas— 
pirmin., Balys Vainalavičius—vicepirm., Val. 
Vainalavičius—sekret., Zigm. Karlonas — iždin. 
ir Juozas Karlonas —knygin. Mergažerio Petr. 

Miečionys, Mielagėnų vals., Švenč. apskr. 
Jaunimo čia yra nedaug, bet jis susipratęs. Vi- 
si priklauso prie vietinio Liet. Sv. Kaz. D-jos 
skyriaus, skaito laikraščius, knygas. Be to, visi 
noriai dalyvauja sporto kuopelės susirinkimuo- 
se ir laisvomis nuo darbo valandomis pažaidžia 
sviediniu, pasilavina. Bendromis pastangomis 
buvo aptaisyti seni kapai ir pastatytas juose 
Šventiesiems metams paminėti paminklas. 

Bajoras. 

PAGAVO KULKA 


Per Didįjį karą vienas prancūzų lakūnas, 
skraidydamas aeroplanu apie 2 klm. aukštumoje, 
ties vokiečių kariuomenės stovykla staiga pa- 
matė šalia savęs ore kažką judant. Manydamas, 
kad tai yra koks nors keistas padangių vabzdys, 
mosterėjo ranka, norėdamas jį nubaidyti, ir pa- 
gavo. Ir kaip jis nustebo, kada pamatė, kad tai 
esanti iš vokiečių šautuvo paleista kulka. Pra- 
džioje tas pasakojimas atrodo visai nepanašus 
į tiesą, bet pagalvojus geriau prieinam išvados, 
kad visa tai labai galimas dalykas. 

Be abejo, jums teko mėtyti aukštyn akme- 
nélius. Jūs pastebėjote, kad akmenėlis, mestas 
aukštyn, vėl nukrinta ant žemės. Vadinasi, jis 
vis kyla aukštyn kas kart vis mažesniu greitu- 
mu ir galų gale vienam momentui visai susto- 
ja, o paskui ima kristi žemyn. 

Lygiai tas pat atsitinka ir su iš šautuvo 
stačiai aukštyn iššauta kulka. Lakūnas ją pa- 
gavo kaip tik tuo laiku, kada ji vienam mo- 
mentui sustojo ir jau būtų pradėjusi kristi 
žemyn. 


ŽEMĖS RUTULYS IR ŽMONĖS 


Kartais pasitaiko nugirsti nuomonių, kad že- 
mei gręsiąs gyventojų perpildymo pavojus ir 
kad vieną gražią dieną žmonės atsidursią bai- 
sioj nelaimės angoj — dėl ankštumo nebeturė- 
sią kur gyventi. 

Tačiau reikėtų gerai apsvarstyti, ar iš tik- 
rųjų perpildymo pavojus žemei gresia. Geriau- 
siai tai parodo skaičiai, kurie rodo, kad, toli 
gražu, tokio pavojaus dar nėra. 

Mūsų žemės rutulys, ant kurio gyvename, 
nėra vienodai tankiai žmonių apgyventas. Tirš- 
čiausia gyvenama Europoje, kur kai kuriose val- 
stybėse (Belgijoje) gyvena 263 žmonės 1 kvadr. 
kilometre. Be to, kai kuriose ir Azijos vietose 
taip pat tirštai gyvenama. Taip Kinuose, Kian- 
gso provincijoje gyvena 340 žmonių vieno kva- 
dratinio kilometro plote. O kai kuriose Jungtinių 
Amerikos valstybių vietose gyventojų skaičius 
1 kvadr. kilm. siekia tik iki 180. 

Taigi, kaip matome, kai kuriuose kraštuose 
žmonės gyvena labai tankiai, susispaudę. Bet 
jeigu mestume žvilgsnį į visą žemės rutulį, tai 

dar labai daug rastume retai apgyvendintų 
kraštų. Todėl dar daug tūkstančių metų praeis, 
kol visa žemė bus vidutiniškai apgyventa. 

Pažiūrėkime dabar, kaip tankiai žmonių ap- 
gyventi penki mūsų žemės rutulio žemynai. 

Vidutiniškai Europoje 1 kvadr. kilm. gyvena 
49 žmonės, Azijoje — 24, Amerikoje — 6, Afri- 
koje — 5 ir Australijoje — tik 1 žmogus. Taigi, 
kiek dar reikia žmonių, kad nors vidutiniškai 
apgyventi pav. Australiją, Afriką ir kt. Austra- 
lijoje dabar gyvena apie 9 milijonai žmonių, 
o jos žemės plotas — 8.972.000 kv. klm. Kiek 
dar sutilptų žmonių, jeigu paimti vidutinį Eu- 
ropos gyventojų tirštumą kaipo pagrindą. Dau- 
siname 8.972.000 kv. klm. X 49 = 439.628.000 
gyventojų. Taigi, Australijoje gali gyventi dau- 
giau kaip 400 milijonų! 

Tokiu pat būdu apskaičiavus, Afrikoje, kur 
dabar gyvena 145 milijonai žmonių, atmetus 
2.500.000 kv. kl. Sacharos dykumos, dar galėtų 
tilpti ir visai gerai gyventi apie 1.200.000.000 
žmonių; toliau Azijoje — 1.000.000.000 ir Ame- 
rikoje apie 150.000.000 žmonių. Taigi, kaip ma- 
tome, iš viso žemėje galėtų gyventi ir išsimai- 
tinti apie 4 milijardai žmonių, kai tuo tarpu 
jos paviršiuje dabar gyvena vos 1.953.000.000 
gyventojų (apie 2 milijardai). 

Iš to aiškėja, kad pavojus per didelio žmo- 
nių skaičiaus žemėje yra nepagrįstas. Amžiai 
nuslinks praeitin, kol žmonės apgyvens visą 
žemę. 


IS KUR KAVA? 


Be abejo, kiekvienas žinote, kas tai yra ka- 
va, bet gal ne visi žinote, iš kur ji atsirado. 

Kavos medeliai nuo neatmenamų laikų au- 
go šiltuose kraštuose, ypačiai Arabijoje, kaip 
pas mus kad auga alksniai ar kiti medžiai. Iš- 
tisus šimtmečius ir tūkstančius metų niekas 
į juos nekreipė dėmesio. Tačiau kartą vienas 
vienuolyno viršininkas pastebėjo, kad kavos 
vaisių užėdusios ožkos pasidaro judresnės. Nuo 
to laiko prasidėjęs kavos vartojimas. 

Kavos medeliai užauga ligi 4 metrų aukščio, 
jų vaisiai yra panašūs į dideles vyšnias, tik vi- 
duje turi ne vieną kauliuką. Tuos branduoliu- 
kus mes ir perkame krautuvėse vadinamus kavos 


pupelėmis. Mūsų laikais žmonės išmoko ga- 
minti kavą iš grūdų, ąžuolo gilių, kaštonų ir 
kitų dalykų, bet tai nėra tikra kava ir neturi vi- 
sų tikrosios kavos savybių. 


AR DAUG VARTOJAME ŽODŽIŲ? 


Suskaičiuoti, kiek žodžių turi kokia nors 
kalba, yra labai sunku. Bet jau labai seniai 
buvo mėginta tas darbas nors apytikriai atlikti. 
Žodžiai skaičiuota iš didžiųjų rašytojų veikalų. 
Yra žinoma, kad didžiausias pasaulio drama- 
turgas, anglas Sekspyras naudojo savo veika- 
lams šešioliką tūkstančių įvairiarūšių žodžių, 
o Miltonas tik dvyliką tūkstančių. Bet tai ra- 
šytojai genijai. Paprasti žmonės kasdieniniam 
gyvenime naudojasi žymiai mažesniu žodžių 
skaičiumi. Pavyzdžiui, gydytojas, laikraštinin- 
kas, advokatas tenkinasi apytikriai trimis tūk- 
stančiais žodžių, o ne inteligantai— kaimiečiai, 
darbininkai naudojasi vos tik trimis šimtais 
žodžių. 

Laukinių tautų žodynas yra visai neturtin“ 
gas. Pav., Afrikoje yra tautelių, kurių kalba 
nesudaro nė šimto žodžių. 


DIDIEJ! EZERAI 


Žemės paviršiuje yra labai daug ežerų ir 
mažesnių ežeriukų. 

Didžiausias pasauly ežeras yra Kaspijos 
ežeras, jūra vadinamas. Jis užima 438 tūkstan- 
čius kvadratinių. kilometrų plotą ir yra labai 
gilus—siekia 946 metrus gilumo (beveik 1 ki- 
lometra). Antras didumo požvilgiu yra Aukšta. 
sis Amerikoje, kuris užlieja 83.300 kvadr. klm. 
plotą ir turi 307 metrus gilumo. Toliau yra 
Viktorijos ežeras (Afrikoje); jis užima 68.800 
kvadr. klm., Aralo ežeras (Azijoje) turi 60.800 
kvadr. kilometrų ir 68 metrus gilumo. Gurono 
ežeras (Amerikoje) yra 59.500 kvadr. klm., o 
gilumas siekia 229 metrus. Taip pat gilus yra 
ir Mičiganas, kuris jungiasi su Gurono ir Auk- 
štuoju ežerais. Jis turi 57.800 kvadr. klm. plo- 
to ir 265 metrus gilumo. 

Vienas įdomiausių ežerų yra Baikalo eže- 
ras Azijoje, kuris siaura juosta yra išsiliejęs 
aukštai kalnuose ir turi 33.000 kvadr. klm., 
o gilumas siekia iki 1.523 metrų. Reiškia, viso 
pusantro kilometro. Tai giliausias pasauly eže- 
ras. Beveik tokio pat gilumo (1.435 metrai) 
yra Tanganikos ežeras (Afrikoje); jis užima 
31.900 kvadr. klm. plotą. Didysis Meškos eže- 
ras (Kanadoje, Šiaurinėj Amerikoj) turi 31.500 
kvadr. klm. ploto ir 90 metrų gilumo. Niaso 
(Afrikoje) ir Didysis Belaisvių ežeras (Kana- 
doje) turi maždaug vienodus plotus, po 30.000 
kvadr. klm., tik pirmasis žymiai gilesnis, 706 
metrų, o antrasis—140. Toliau reikia išvardin- 


ti Erio ežerą (Jungtinėse Am. Valstybėse), ku- 
rio didumas 25.800 kvadr. klm., o gilumas 64 
metrai. Vinipego ežeras (Kanadoje), turįs 24.500 
kvadr. klm. yra labai negilus, vos 19 metrų. 
Ontario ežeras (Jungt. Amer. Valstybėse) 
18.800 kvadr. klm. pločio ir 225 metrų gilumo. 
Tarp Erio ir Ontario ežerų yra didžiausias pa- 
sauly Niagaros krioklys. 


KIEK KAS GALI BADAUTI 


Mes žinome, kad kaip žmogus, taip ir gy- 
vulys be maisto negali gyventi, badauja. Kai 
kas badą pasirenka kaip priemonę protestui 
reikšti. Sakysim, kaliniai, reikalaudami geresnių 
kalėjimuose sąlygų, tarpusavy susitaria ir pa- 
skelbia bado streiką. Bado streiką ypač prak- 
tikuoja politiniai kaliniai. Sakysim, Rusijos ka- 
lėjimuose politinių kalinių bado streikai taip 
yra mėgiami, kad vyriausybė nebekreipia šian- 
die į juos dėmesio. 

Paprastai, jei žmogus yra normalaus kū- 
no sudėjimo, nevalgo ir negeria, tai jis badau- 
damas tegali išsilaikyti 4—7 dienas. O gerda- 
mas tik vieną vandenį, jau išgyvena daug il- 
giau — 4-5'/2 savaites. Kame dalykas? O to- 
dėl, kad vanduo žmogaus kūnui padeda įvai- 
rias medžiagas tirpinti ir jas išvalyti. Taip, kad 
vanduo žmogaus kūne atlieka svarbius darbus. 

Vra tokių specialistų badautojų, kad išsilai- 
ko badaudami iki 50—90 dienų. 

Pav., visam pasauly žinomas indų laisvės 
kovotojas Gandhi 1931 mt. labai ilgai išbada- 
vo. O airių tautų kovotojas Corko išbadavo 75 
dienas ir mirė. 

Pradėjus badauti, jaučiama didelis alkis, 
bet greit tas praeina. Paskui apima žmogų tin- 
gus nuovargis, nebesinori nieko. Sirdies plaki- 
mas ir kvėpavimas suretėja. Temperatūra tai 
krenta, tai pakyla, o paskui žmogus pradeda 
kliedėti, galiausia nustoja sąmonės ir miršta. 
Esant jauno amžiaus badautojui, gydotojas gali 
jį atgaivinti, nors ir labai nusilpusį, po truputį 
įduodamas maisto. Senius ir kūdikius retai te- 
pasiseka atgaivinti. 

Gyvuliai ilgiau už žmogų gali badauti, sa- 
kysim: arklys išgyvena nuo 8 iki 15 dienų; ka- 
te—40 d., pelė 6—8 d., šuo ilgiausiai —60 die- 
nų. O šaltakraujai dar ilgiau, jie išsilaiko po 
kelis, net kelioliką mėnesių, pavyzdžiui: varlė— 
12 mėnesių. Blakė išgyvena net 6 metus. Ko- 
dėl badaudamas gyvas daiktas miršta? O to- 
dėl, kad kūnas, negaudamas maisto, pradeda jį 
imti pats iš savęs (iš raumenų). Pirmiausia 
ima krakmolą, paskui riebalus, baltymus. Kada 
baltimų nustoja, žmogus, badaudamas 240/0—jis 
miršta, nes tada atsiranda visame žmogaus 
kūne daug nuodingos medžiagos, taip sakant 
kūnas (organizmas) užsinuodija. 

i. REBUSAS 


Kas čia parašyta? 


2. UZDAVINYS 


Karta karo metu vienas kareivis pateko ne- 
laisvėn. Jis buvo patrauktas teisman ir nutei- 
stas mirtin. Teisėjas, skaitydamas sprendimą, 
davė kareiviui teisę pasirinkti mirties bausmę 
tokiu būdu: jei kareivis vienu sakiniu pasaky- 
siąs netiesą, tai būsiąs pakartas, o jei pasa- 
kysiąs tiesą, tai būsiąs sušaudytas. 

Kareivis tuo labai nudžiugo ir pasakė tokį 
sakinį, kad teismas negalėjo jo nei pakarti, nei 
sušaudyti. Kareivis gavo laisvę. 

Ką jis pasakė? 


CANA, if. 


LÁ 


PO OEP ra 


Tokia tvarka sustatyti 4 juodi ir 4 balti 
kauliukai. 

Reikia keturiais perstatymais, imant kiek- 
vieną kartą po du greta stovinčiu kauliuku, su- 
statyti jie taip pat greta vienoje eilėje taip, 
kad pirmiau būtų visi 4 vienos spalvos, o pa- 
skui kiti 4 kitos spalvos. 


J. Šilkauskas 2 t. 


4. ŠARADĖLĖ 


Pirmas žodis tai paukštelis, — 
Uodegytė — sviruonėlė, 

Kai pridėsi vieną raidę, — 
Ryto darbas mergužėlės. 


Re Nr 246 


5. MISLÉS 


a) Be sparnų lekia, be kojų eina, 
E. Valinčaitė 7 t. 


b) Gale lauko bačka plauko. 


V. Juknevičius 1 t. 


c) Kas numiręs raudonas? 


V. Velička 7 t. 

Nuo Administracijos 


Primename, kad šis numeris paskutinis tiems, kurie dar neatsily- 

